
CARL  GOTTSCHALKSEN 


Forord. 

Mine  Venner  har  ofte  udtalt  til  mig,  at  jeg  skulde 
nedskrive  mine  Livserindringer.  De  mente,  at  jeg  maatte 
have  noget  at  fortælle,  som  kunde  more  mine  Bysbørn, 
da  jeg  i  et  halvt  Aarhundrede  har  virket  som  Musik- 
dirigent i  Hovedstaden  og  tillige  har  gennemstrejfet  mange 
Byer  og  Lande  i  Europa  i  saavel  frivillige  som  ufrivillige 
Pauser. 

Nuvel!  I  mit  66de  Aar  vil  jeg  forsøge  at  nedskrive 
mine  Livserindringer,  idet  jeg  samtidig  beder  Læserne 
modtage  mit  lille  „Opus"  med  Overbærenhed  og  Skøn- 
somhed. Det  Hele  er  jo  kun  nogle  Minder  om  en  glad 
Musikants  Oplevelser. 

Kjøbenhavn,  1ste  Januar  1920. 

Carl  Qottschalksen. 


FRA  BARNEAARENE. 


I  Begyndelsen  af  Halvtredserne  boede  mine  Foræl- 
dre i  Kronprinsensgade  Nr.  14  i  en  lille,  hyggelig- 
og  solrig  Lejlighed  helt  oppe  under  Taget. 

Min  kære,  gode   Fader,   Emil   Gottschalk- 
s  e  n,  var  Musik-  og  Sanglærer,  gav  Timer  i  Klaver- 


Min  Bedstemoder  VON  EYBEN. 


spil  og  Teori.  Et  Par  Aftener  om  Ugen  var  han  Diri- 
gent i  forskellige  Haandværker-Sangforeninger.  Jeg 
husker  endnu  Navnene  paa  enkelte    af    disse:     „5te 

Juni",     „Tømrersangforeningen",     „Arion",    „Murer- 
sangforeningen". 

Blandt  Faders  Elever  i  Klaverspil  var  en  ung 
Dame  fra  Slesvig,  Datter  af  en  Major  von  Eyben, 
som  havde  haft  Garnison  i  Slesvig  By.  Datteren  hed : 
Sophie  von  Eyben,  en  slank,  yndig,  ung  Pige 
med  udpræget  tysk  Accent. 

Fader  og  hans  nydelige  Elev  blev  forelsket  i  hin- 
anden, blev  forlovede  og  gifte. 

Det  første  Barn,  der  kom  til  Verden  hos  det  lyk- 
kelige Par,  var  min  Ringhed.  Jeg  er  født  den  20.  Fe- 
bruar 1854  og  fik  Navnene :  Carl  Emil  Verner 
Gottschalksen. 

En  Overgang  boede  Familien  i  Rigensgade,  men  i 
1859  flyttede  vi  til  Peder  Hvidtfeldtsstræde  Nr.  9  — 
den  gamle  Gæstgivergaard,  som  endnu  den  Dag  i  Dag- 
eksisterer.  Under  Flytningen  blev  jeg  anbragt  i  en 
gammel  Hestedroske,  og  efter  lang  Parlamentering 
fik  jeg  Lov  at  sidde  oppe  hos  Kusken  og  holde  hans 
Pisk.  Paa  denne  Tur  saa  jeg  første  Gang  den  dejlige 
gamle  Vold,  hvor  jeg  senere  saa  mangen  Gang  skulde 
lege  med  mine  Søskende  og  Skolekammerater. 

I  mit  syvende  Aar  blev  jeg  sat  i  Skole  paa  Nørre- 
gade i  den  gamle  strenge  Melchiors  Borger- 
skole. Af  mine  Lærere  husker  jeg  endnu :  Profes- 
sor H  o  m  m  e  1,  Listov,  Prior  (den  senere 
Præst  ved  Frue  Kirke) ,  S  a  h  1  e  r  s  og  den  gamle, 
elskelige  Sanglærer,  Fritz  Andersen,  Fader  til 
Komponisten  Sofus  Andersen. 

En  Dag  kom  Melchior  op  i  Klassen,  og  til  vor  store 
Glæde  meddelte  han  os,  at  vi  fik  „Lov"  Kl.  12,  fordi 
Hs.  Majestæt  Kong  Frederik  den  7de  vilde 

komme  kørende  gennem  Nørregade  paa  Vej  til  St. 
Johannes  Kirken  paa  Nørrebro,  som  netop  den  Dag 
skulde  indvies. 

Det  var  første  Gang,  jeg  saa  Kongen,  og  det  gjorde 
et  mægtigt  Indtryk  paa  mig,  da  jeg  saa  den  folkekære 
Monark  siddende  ved  Siden  af  sin  Gemalinde,  G  r  e  v- 


De  tre  Sødskende  Oottschalksen. 

inde  Danner.  Min  Klasse  havde  Opstilling  lige 
udenfor  Skoleporten,  og  da  den  kongelige  Vogn  kom 
forbi,  fløj  alle  Kasketter  af  Hovederne;  uvilkaarlig 
raabte  vi  Drenge  et  skingrende  Hurra.  Kongen  nik- 
kede ganske  gemytligt  til  os,  medens  Grevinden  sad 
temmelig  alvorlig. 

Senere  saa  jeg  oftere  Kongen,  naar  Fader  tog  mine 
Søskende  og  mig   med   til    Grundlovsfest   paa   Chri- 

stiansborg  Ridebane,  hvor  det  store  Grundlovstog  var 
indmarscheret  og  afventede  Kongens  Tilsynekomst 
paa  Slottets  Altan.  Efter  at  Musikken  havde  spillet 
forskellige  Fædrelandssange,  gik  Glasdørene  op  paa 
venstre  Side  af  Slottets  Belétage,  og  Frederik  d. 
7de  med  hele  sin  Stab  kom  frem  til  Midten  af  Alta- 
nen. Det,  der  egentlig  gjorde  det  største  Indtryk  paa 
mit  barnlige  Sind,  var  Kongens  Hjelm.  Kongen  yn- 
dede som  bekendt  selv  at  komponere  sine  militære 
Hovedbeklædninger.  En  Gang  kunde  han  overraske 
sit  Folk  med  en  Sølvhjælm,  en  Kombination  af  en 
Lohengrins  og  en  dansk  Dragons  —  en  anden  Gang 
med  en  Bjømeskinds-Chacot,  betydelig  mindre  end 
Gardens,  men  med  en  flot  Ponpon  paa  venstre  Side 
og  altid  Hageremmen  af  Sølv  fastgjort  under  Hagen. 
Den  Jubel  og  de  tordnende  Hurraer,  Folket  modtog 
ham  med,  da  han  viste  sig  paa  Altanen,  var  ganske 
overvældende,  og  Begejstringen  var  ægte  nok.  Jeg 
lagde  saaledes  Mærke  til,  at  Fader  i  al  Hemmelighed 
aftørrede  nogle  Taarer.  —  Kongen  taler,  Kongen 
slaar  ud  med  Haanden  og  siger  med  stærk  Røst: 
„Hils  Jeres  Koner  og  Børn  og  drag  nu  til  Tivoli,  for 
at  fejre  vor  skønne  Grundlovsfest."  Efter  at  .Kongen 
havde  trukket  sig  tilbage,  afmarscherede  Borgerska- 
bet med  fuld  Musik  og  Masser  af  Faner  til  Tivoli, 
hvor  Festen  den  Gang  altid  afsluttedes. 


SKOLEN.  V-  TIVOLI. 
I 


Å arene  gik  med  Skolegang,  Lektielæsning  og  min 
første  Undervisning  i  Violinspil.  Fader  var  me- 
get streng,  men  naar  vi  Børn  var  artige  og  flittige, 
kom  Lønnen  i  Form  af  en  Firskilling  om  Søndagen 
eller  en  Tur  i  Tivoli  eller  til  Frederiksberg. 

Turen  til  Frederiksberg  var  vi  Børn  ikke  særlig 
glade  for.  Vi  havde  den  lange  Vej  at  gaa  frem  og  til- 
bage fra  Peder  Hvidtfeldtsstræde.  Dengang  fandtes 
hverken  Sporvogn  eller  Omnibus. 

Et  Par  Gange  om  Sommeren  var  der  Fyrværkeri 
foran  Frederiksberg  Slot  ud  til  Kanalen  samt  gratis 
Musik,  og  hele  Familien  Gottschalksen  maatte  selvføl- 
gelig derud.  Efter  at  have  spist  Middag  hjemme  Kl. 
2  om  Søndagen,  vandrede  vi  af  sted  til  Frederiksberg. 
Vi  havde  Madkurv  med,  og  fra  Chr.  4  Tal  i  Kronprin- 
sensgade,  havde  vi  medbragt  2  Flasker  Hvidtøl.  Spad- 
sereturen gennem  den  dejlige  Allé  paa  en  lys  Som- 
merdag var  jo  herlig,  og  da  vi  først  havde  faaet  lejret 
os  i  Græsset,  og  Moder  havde  bredt  den  hvide  Dug  ud, 
var  Humøret  højt.  En  Ptotur  med  Baadene  i  Kanalen 
blev  ogsaa  tilstaaet  os.  Ved  Mørkets  Frembrud  af- 
brændtes Fyrværkeri,  og  saa  begyndte  Vandringen 
hjemad.  Trængsel  allevegne  —  Bælgmørke  i  Alléen 
—  trætte  allerede  paa  Vesterbrogade  og  udasede  ved 
Hjemkomsten.  I  en  Haandevending  blev  vi  puttede 
i  Seng  og  dækket  til  af  vor  kære,  søde,  lille  Moder. 

En  Gang  hver  Sommer  kom  vi  alle  i  Tivoli.    Den- 

En  glad  Musikants  Dagbog.  2 

gang  var  Tivoli  ikke  beskaaret  som  nu,  men  en  stor 
Park  med  gamle  skyggefulde  Træer.  Illuminationen 
bestod  kun  af  smaa  kulørte  Papirslygter  med  en  lille 
Oljelampe.  Men  efter  Datidens  Fordringer  var  det 
saare  skønt.  Straks,  naar  man  kom  ind  i  Haven,  hørtes 
Musik.  Lige  over  for  det  gamle  Pantomime-Teater 
var  der  en  lille  Musik-Pavillon,  hvor  B  a  1  d  u  i  n 
Dahl  dirigerede  et  godt  Blæseorkester,  vistnok  en 
halv  Snes  Mand.  Han  var  en  fortrinlig  Solo-Cornet- 
tist  og  hans  Udførelse  af  Cavatinen  af  „Barberen 
i  S  e  v  i  1 1  a",  var  et  af  hans  Glansnumre. 

I  den  gamle  Koncertsal  (nu  Glassalen),  tronede 
selve  gamle  Hans  Christian  Lumbye.  Hvor 
Publikum  dog  elskede  ham.  Efter  hvert  Nummer 
bragede  Bifaldet,  og  særlig  naar  han  spillede  sine 
egne  Kompositioner,  som  „Amelie  Valse  n", 
„Fyens  Jernbane  Galo  p",  „Champagne 
G  a  1  o  p  e  n"  og  „Drømmebilleder"  med  Sdn- 
nen,  Georg  Lumbye,  i  Zithar-Soloen,  var  der  en 
Begejstring  uden  Lige.  I  Regelen  tog  han  selv  sin 
Violin  under  Hagen  til  Valsene,  og  smuk,  som  han  var, 
den  gamle  Hestgardist  med  den  martialske,  hvidblon- 
de Moustache,  elektriserede  han  Publikum. 

Her  hørte  jeg  for  første  Gang  Ouverturerne  til 
„Elverhøj",  „Wilhelm  Tel  1",  „S  k  æ  r  s  o  rn- 
mernatsdrøm"  og  N.  V.  G  a  d  e  s  stolte  Os- 
si  a  n-O  uverture.  Naar  man  betænker,  at  Or- 
kestret kun  var  22  Mand  stort,  maatte  man  beundre 
dets  fortræffelige  Sammenspil.  Men  blandt  disse  22 
Mand  var  der  ogsaa  mange  1.  Klasses  Musikere,  Nav- 
ne som :  Hildebrandt  (Violin) ,  K  i  n  d  1  e  r 
(F  1  øj  t  e) ,  K  e  m  p  f  (Klarinet) ,  SophusMøller 


Komponisten  H.  C.  LUMBYE. 

(Basun) ,  gamle  Hartmann  (Cello) ,  Andersen 
(Trompet).  Ved  første  Violin  Pult  sad  begge  Søn- 
nerne C  a  r  1  og  G  e  o  r  g. 

Senere  blev  der  ogsaa  spillet  Symfonier  en  eller  an- 
den Lørdag.  Med  Prøverne  var  det  nu  ikke  altid  stort 
bevendt.  Det  hændte  ofte,  at  man,  naar  man  om 
Formiddagen  havde  gennemgaaet  første  Sats,  ikke 
gad  mere.  Gamle  H.  C.  foreslog  da  altid,  at  man 
skulde  gaa  ned  til  Keglebanen  og  faa  sig  en  Pot  Keg- 
ler. Potten  trak  ofte  ud  til  Koncerten  skulde  begynde 
om  Aftenen,  og  skønt  mangen  Hjertestyrkning  var 
krøbet  ned  under  Vesten,  gik  alt  udmærket. 

Naar  vi  nu  med  Far  og  Mor  havde  set  Linedanse- 
ren paa  Kunstnerplænen  og  Pjerrot  paa  Pantomime- 
Teatret,  hvor  vi  tre  Søskende  stredes  om,  hvem  af  os 
der  først  skulde  op  paa  Papas  Skuldre  for  at  se  alt, 
skulde  vi  altid  ned  —  enten  til  Tepavillonen  for  at 
drikke  Kaffe,  eller  til  Kaffe-Petersen,  for  at  drikke 
Te.  De  halvgamle  Opvartere  havde  alle  skotske  Huer 
med  lange  Silkebaand  i  Nakken  og  smaa,  grønne  For- 
klæder med  store  Lommer  til  Pengene. 

Til  Slut  vilde  Fader  gerne  have  os  over  paa 
„Øen",  men  Moder  satte  sig  bestemt  imod  dette  Ar- 
rangement og  med  sin  tyske  Accent  sagde  hun: 
„Nein,  nein,  Faterman,  ikke  zu  die  schrecklichen  San- 
gerinden." 

I  det  Hele  taget  fremkaldte  Moders  dansk-tyske 
Udtale  ofte  pudsige  Situationer.  En  Fødselsdag  hjem- 
me, var  Moder  ved  at  stege  en  And.  Da  ringede  det, 
Det  var  en  gammel  Oberst  la  Cour,  en  af  Husets 
Venner,  der  kom  for  at  aflægge  Besdg.  Moder  maatte 
ind  i  Stadsstuen  og  tage  imod  Obersten,  men  pludse- 

lig  kommer  hun  til  at  tænke  paa  Anden  ude  i  Køkke- 
net. Hun  farer  rædselsslagen  op  og  udbryder:  „Ach 
Hr.  Oberst,  undschuldigen,  undschuldigen !  Min  Ente 
brænder ! " 

Samme  Oberst  var  en  prægtig  Mand,  gemytlig  og 
altid  ladet  med  Anekdoter.  Jeg  husker,  at  han  en 
Aften  i  vort  Hjem  fortalte  Fader  forskellige  Træk 
om  Frederik  den  7  de.  Saaledes  fortalte  han : 

Kongen  boede  som  sædvanlig  en  Del  af  Sommeren 
paa  Skodsborg.  En  Dag  faar  Kongen  Melding  om,  at 
et  russisk  Krigsskib  var  ankommet  til  Helsingørs 
Rhed,  og  at  der  ombord  var  en  russisk  Storfyrste. 

Kongen  sender  øjeblikkelig  en  ridende  Adj utant  til 
Helsingør,  for  at  meddele  Storfyrsten,  at  hans  Maje- 
stæt ønskede  at  hilse  paa  hans  kejserlige  Højhed  ved 
Taflet  om  Aftenen  paa  Skodsborg.  Nu  var  det  en 
kendt  Sag,  at  kongelige  og  kejserlige  Herskaber  ikke 
gerne  lod  sig  præsentere  for  Grevinde  Danner. 
Storfyrsten  undskyldte  sig  overfor  Adj  utanten  med, 
at  han  paa  Grund  af  Sygdom  (Kolerine),  desværre 
ikke  saa  sig  i  Stand  til  at  opfylde  Hs.  Majestæts  aller- 
naadigste  Ønske. 

Om  Eftermiddagen  sidder  Kongen  og  G  r  e  v  i  n  d  e 
Danner  med  nogle  af  Hoffets  Kavalerer  i  Haven 
til  Skodsborgs  lille  Sommerslot.  Adj  utanten  kommer 
efter  et  hastigt  Ridt  ind  til  Kongen  og  melder,  at 
Storfyrsten  ikke  ser  sig  i  Stand  til  at  efterkomme 
Majestætens  venlige  Indbydelse.  Kongen  udbryder 
heftigt:  „Hvorfor?  Hvorfor?"  Adjutanten  meddeler, 
at  Storfyrsten  er  syg.  Kongen:  „Hvad  Fanden  fejler 
han  da?" 

Adjutanten:  „Kolerine!  Deres  Majestæt!" 

Kongen:  „Ja,  om  han  har  Kolerine  eller  ej,  ved  jeg 
ikke,  men  at  han  vil  s  ....  mig  et  Stykke,  det  ved  jeg 
i  al  Fald." 

En  af  Kongens  Ad j  utanter,  R  i  t  m  e  s  t  e  r  W  ti  r  t- 
z  e  n,  var  en  overmaade  vittig  Kavaler.  Kongen  el- 
skede ham  for  hans  Slagfærdighed.  Men  ved  en  enkelt 
Lejlighed  blev  han  dog  den  lille.  Paa  et  Hofbal  nærmer 
en  ældre  Hofdame  sig  Wiirtzen  og  spørger  ham,  hvor- 
dan det  kan  være,  at  Kammerherren  har  saadan  fine, 
hvide  Hænder  og  saadan  en  ækel  rød  Næse.  Omgaa- 
ende  svarer  Wiirtzen:  „Det  skal  jeg  saamænd  gerne 
sige  Dem,  min  Naadige,  det  er  fordi,  jeg  hver  Nat 
lægger  mine  Hænder  under  min  Kones  Popo." 

Hofdamen:  „Saa  skulde  de  virkelig  lægge  Deres 
Næse  samme  Sted!" 

Kammermusicus  C.  J.  Hansen,  der  tillige  var  Kan- 
tor ved  Helligaandskirken,  var  en  af  Frederik  d.  7des 
Yndlinge.  Hansen  kom  ofte  hjemme  hos  os.  Han  for- 
talte følgende  Historie: 

En  Dag,  da  han  var  indbudt  til  Kongen  paa  Frede- 
riksborg, blev  der  drukket  tæt,  og  om  Aftenen  satte 
Kongen  sig  til  Pianoet  og  klimprede  med  den  ene  Fin- 
ger en  Militærmarsch. 

Næste  Gang,  C.  J.  Hansen  var  paa  Slottet,  over- 
leverede han  Majestæten  et  sirligt  skrevet  Nodehæfte 
og  udbad  sig  Kongens  Tilladelse  til  at  maatte  spille 
Marschen  igennem.  Det  var  den  Marsch,  som  Hs. 
Majestæt  havde  komponeret  sidste  Gang  Kammer- 
musikeren var  indbudt. 

Da  Hansen  havde  spillet  Kompositionen  igennem, 
udbrød  Kongen,  idet  han  lo  som  besat:  „Hvad  for 
noget,  har  jeg  komponeret  den  Marsch?    Den  er  min 

Sandten  brillant!     Det  skal  Du  have  et  Ridderkors 
for." 

Kammerherre  Berling  fik  Ordre  til  at  hente  Deko- 
rationen. 

Saaledes  gik  det  til,  at  Kong-  Frederik  den  7de  blev 
Komponist. 

Marschen  findes  forresten  paa  Tryk  og  er  senere 
udgivet. 

Vi  boede  jo  kun  et  lille  Stykke  fra  Volden,  og  da  vi 
havde  vor  Forældres  Tilladelse  til  at  gaa  op  og  lege 
dér,  benyttede  mine  Søskende  og  jeg  den  daglig. 

Dejlige  Legepladser,  skyggefulde  Alléer  og  Bastio- 
nerne med  Møllerne  og  Nedgang  til  Kirsebærgangen, 
hvor  Hærens  smaa  Spillemænd  øvede  sig  paa  Signal- 
horn og  Tromme  under  en  bøs  Sergeants  Ledelse. 
Nede  fra  Kirsebærgangen  førte  en  smal  Sti  til  Stads- 
graven, hvor  adstadige  Borgermænd  og  unge  Knøse 
sad  og  fiskede. 

Ved  Enden  af  gamle  Frederiksborggade  —  der 
hvor  nu  Nørreport  Station  ligger  —  gik  en  lang  Jern- 
bro, som  forbandt  Østervold  og  Nørrevold. 

Kom  man  nu  fra  den  gamle  By  og  gik  under  Jern- 
broen ud  til  Nørrebro,  naaede  man  først  til  Rave- 
linen, et  Vagthus,  med  en  stor  Urskive,  og  efter  at 
have  passeret  Broen  over  Stadsgraven,  befandt  man 
sig  blandt  de  herligste  Marker  og  i  løvrige  Alléer, 
der  førte  til  Sortedam ssøen  og  Peblingesøen.  I  min 
Barndomstid  havde  alt  herude  et  fuldstændig  landligt 
Præg.  Kun  ganske  enkelte  smaa  Enetages  Huse  med 
vældige  Haver,  laa  indenfor  Dronning  Louises  Bro. 
Megen  Liv  og  Færdsel  var  her  ikke  med  Undtagelse 
af  de  enkelte  Sommeraftener,  hvor  Borgervæbningen 

med  fuld  Musik  trak  ind  til  Byen  fra  Øvelserne  paa 
Nørrefælled. 

Fader  var  Menig  i  Borgervæbningen.  Uniformen 
bestod  af  blaa  Vaabenfrakke  med  to  Rader  forgyldte 
Knapper,  rød  Krave  og  røde  Epauletter  med  Frynser, 
Chacot  med  flad,  rød  Ponpon,  sortgraa  Bukser.  Der- 
til kom  saa  Patrontaske  i  sort,  lakeret  Rem  over  Bry- 
stet og  Sabel  ligeles  i  sort  Rem.  Officerenes  Uniform 
var  virkelig  overordentlig  smuk  med  Guld-Epauletter, 
Skærf,  Guld-Bandoler,  flotte  smaa  Chacots  med  Guld- 
Ponpons  og  til  Galla  sort  Sveif. 

Vi  Børn  skulde  jo  alle  ud  paa  Fælleden,  naar  Fatter 
var  med  til  Øvelsen. 

Efter  at  Øvelserne  var  afsluttede  ved  7-Tiden,  var 
der  Hvil  og  stor  Aftenspisning.  Borgerne  havde  de- 
res Madpakker  med  eller  ogsaa  kom  Konen  og  Børne- 
ne derud  med  Fouragen.  Men  det  allerbedste  var  dog, 
naar  der  blev  blæst  Appel,  og  Hjemmarschen  skulde 
foregaa.  Den  gamle  Major  til  Hest  drager  Sabelen 
og  kommanderer:  „Afmarsch!  Til  højre  med  Delinger 
bryd  af!  Marsch!"  Og  nu  gik  det  hjemad.  Først  Ad- 
j  utanten  til  Hest  ( Ad j  utanten  var  dengang  en  Foto- 
graf i  Vimmelskaftet).  Derefter  kom  Musikkorpset 
under  Anførsel  afBalduinDahli  Oversergeants 
Uniform.  Det  var  temmelig  stort,  og  under  hans  Le- 
delse spillede  det  aldeles  ypperligt.  EfterMusikkorpset 
kom  Majoren  til  Hest  (Majoren  var  en  kendt  Tøm- 
rermester fra  Adelgade).  Derefter  fulgte  Kaptaj- 
nen for  første  Kompagni  (den  bekendte  Lingerihand- 
ler Nielsen  fra  Østergade)  og  derefter  hele  Bor- 
gerskabet, som  under  Tonerne  af  enten  „Frederik 
den    Syvendes    Honnø  r-M  a  r  s  c  h"  af  H.  C. 

Lumbye  eller  „W orischhofer  Marsch"  af 
Balduin  Dahl,  marcherede  hjemad  i  al  Gemyt- 
lighed. 

Paa  Kultorvet  blev  der  gjort  Holdt  og  traadt  af.  Og 
saa  hjem  med  Fatters  Gevær  paa  Skulderen. 

Min  Moder  abonnerede  i  „Det  kgl.  Teater".  En  halv 
Plads  i  anden  Etage,  altsaa  hver  fjortende  Dag  — 
mere  var  der  ikke  Raad  til.  De  Aftener  Moder,  var 
i  Teatret,  fik  vi  Børn  Lov  til  at  være  oppe  og  afvente 
hendes  Hjemkomst  og  saa  drikke  Te  sammen  med 
hende  og  høre  hende  fortælle  om  de  store  Kunstnere, 
der  den  Gang  optraadte  paa  den  kongelige  Scene. 

En  Aften  tog  Moder  mig  med.  Der  blev  spillet 
Heibergs  „N  e  i"  samt  en  Ballet. 

I  „Nei"  optraadte  Fru  Heiberg,  P  h  i  s  t  e  r  og 
Hu.ltmann. 

Til  Folketeatret  paa  Nørregade,  som  jo  laa  nær- 
mere ved  vort  Hjem,  vankede  der  oftere  en  Billet,  og 
her  saa  jeg  Kammer  raad  Langes  udmærkede 
Stab  af  Skuespillere.  Først  af  alle  Frederik 
Madsen,  Zink,  Harald  Kolling,  Sophus 
Petersen,  Fru  Louise  Holst  og  den  yndige 
Betty  Guldbrandsen.  Som  Musikdirigenter 
dér,  har  jeg  set  C.  C.  M  ø  1 1  e  r  og  R  a  m  s  ø  e. 

Den  15.  November  1863  var  jeg  i  Folketeatret.  En 
Akt  var  spillet,  da  Tæppet  gik  op  og  Regissør  A  a- 
b  j  ø  r  n  s  o  n  kom  frem  paa  Scenen.  Han  var  i  Kjole 
og  hvidt.    Under  Dødsstilhed  sagde  han : 

„Hans  Majestæt  Kong  Frederik  den  Syv- 
ende, vor  højtelskede  Drot,  er  i  Aften  død  paa 
Gliicksborg  Slot.  Forestillingen  kan  derfor  ikke  fort- 
sættes, og  de  af  Publikum,  der  ønsker  Entre- Af  giften 

tilbagebetalt,    kan    hæve    denne    i    Teatrets    Billet- 
kontor." 

Kun  faa  forlangte  deres  Penge  tilbage.  Lande- 
sorgen var  dyb  og  oprigtig,  thi  Kongen  var  elsket  af 
hele  Folket. 

Alle  Drengene  i  Melchiors  Skole  fik  smaa  Flor- 
sløjfer i  Kasketterne  og  de  fleste  Damer  i  Hovedsta- 
den bar  Sørgedragter. 

Befolkningen  havde  ligesom  en  Forudanelse  om,  at 
den  gik  mørke  Tider  i  Møde. 

Jeg  blev  nu  forberedt  til  Konfirmationen.  Moder 
ønskede,  at  en  fordreven  Slesviger,  Pastor  Evald- 
sen, ved  Frue  Kirke,  skulde  konfirmere  mig. 

Det  skete  i  1868. 

Forinden  Kongens  Bisættelse  blev  Majestæten  ud- 
stillet i  „Castrum  doloris"  paa  Christiansborg  Slot. 
Borgervæbningens  Mandskab  havde  Tilladelse  til  at 
tage  Kone  og  Børn  med  en  tidlig  Formiddag,  men  de 
skulde  møde  i  Uniform  uden  Vaaben.  Kl.  7  Morgen 
ud  af  Fjerene.  Med  Fader  i  Spidsen  stillede  vi  i  Filo- 
sofgangen ved  Vartou  og  efter  en  møjsommelig  lang 
Venten  og  i  Skridtgang,  naaede  vi  endelig  ind  i  Slots- 
gaarden,  hvor  den  kongelige  Hestgarde  var  opstillet 
i  Vagtposter.  Dette,  Landets  flotteste  Korps,  iført 
hvide  Uniformer  med  Messing  Kyradser  og  forgyldte 
Hjelme,  tog  sig  glimrende  ud.  .  Langsomt  gik  vi  op 
ad  Trapperne,  hvor  Hestgardister  stod  opstillet 
som  stive,  alvorlige  Voksdukker.  Pludselig  et 
Lyshav  af  Kandelabre  med  Hundreder  af  Vokslys, 
Livgardister  til  Fods  ved  Fløjdørene,  og  saa  ind  i  det 
allerhelligste.  Paa  en  meget  høj  Katafalk  laa  Kon- 
gen. Et  Væld  af  det  skønneste  Blomsterflor,  omkring 


—  27  — 

Katafalken  Masser  af  Officerer  i  Galla,  stive  som 
Støtter  med  Sablerne  i  Arm.  En  Farvepragt  uden 
Lige.  Husarene  i  lyseblaa  Uniformer  med  skarlagen- 
røde Dolmans,  lange  Hestehalesvejfer  i  Chacotteme, 
Dragoner,  Artilleri,  Infanteri,  Søofficerer,  Borger- 
væbningen og  Liv  jægernes  Officerer.  Ikke  en  Lyd 
hørtes,  alvorlige,  bedrøvede  Ansigter,  hvor  man  end 
vendte  Blikket,  og  saa  denne  trykkende  Stilhed,  hvor 
dog  saa  uendelig  mange  defilerede  forbi  deres  elskede 
Monark.  Jeg  husker  endnu,  at  Fader  hviskede  til  os 
Børn,  at  vi  skulde  gaa  saa  stille,  saa  stille,  og  vi  gik 
næsten  paa  Tæerne  af  Betagethed. 

Jeg  var  jo  dengang  kun  ni  Aar  gammel,  men  aldrig 
glemmer  jeg  det  Indtryk,  dette  gribende  Skuespil 
gjorde  paa  mit  Barnesind.  Ved  Udgangen  bag  ved 
Katafalken,  stod  hele  Tjenerpersonalet  i  røde  Gaia- 
Liberier,  samt  alle  de  kongelige  Løbere  med  store 
Blomsterkurve  paa  Hovederne.  Hurtig  gik  vi  nu  ned 
af  Trapperne  og  stod  snart  ude  paa  Slotspladsen  ved 
Højbro. 


Julefesten  i  vort  Hjem  blev  holdt  ganske  tra- 
ditionelt, som  i  de  fleste  jævne  Familiers  Kreds,  men 
for  os  Børn  var  det  dog  den  saa  længselsfuldt  ventede 
Højtid.  Moder  bagte  Peberkager,  Klejner  og  smaa 
Jødekager.  Og  saa  alle  de  mange  Indkøb,  der  skulde 
foretages  Dagene  forinden  hos  Ost  e-A  a  g  a  a  r  d 
paa  Amagertorv,  hos  Vinhandler  T  r  y  d  e  i  Nybro- 
gade, hos  den  franske  Slagter,  B  e  a  u  v  a  i  s,  i  Kæl- 
deren paa  Østergade  og  ikke  at  forglemme:  Gaasen! 
Gud,  hvor  Moder  pruttede  med  Valbykonen  paa  GI. 

Torv,  den  maatte  jo  ikke  gerne  gaa  højere  end  til  ca. 
2  eller  3  Rigsdaler  (fem  å  seks  Kroner  i  vore  Penge 
nu!) 

Og  saa  selve  Juleaften,  hvor  duftede  der  ikke  lif- 
ligt hjemme. 

Kl.  syv  skulde  der  tændes  Juletræ,  men  forinden 
havde  Fader  taget  os  med  i  Frue  Kirke,  hvor  vi  sang 
de  dejlige  gamle  Julesalmer  og  hørte  Provst  Rothe 
forkynde  Julens  Evangelium;  men  jeg  tror  nok,  at  vi 
ikke  var  saa  andægtige,  som  vi  jo  burde  være,  vi  sad 
og  tænkte  paa  alle  Herlighederne,  vi  skulde  hjem  til 
Moders  Juletræ,  til  Gaverne,  Godterne,  Risengrøden, 
Gaasestegen  og  ikke  at  forglemme  Æbleskiverne  og 
den  varme  Arrakspunsh,  og  naar  vi  saa  kom  i  Seng 
med  Favnen  fuld  af  Legetøj  og  Peberkagemænd,  saa 
syntes  vi,  at  ingen  Mennesker  paa  Jorden  kunde  have 
det  dejligere  end  vi,  i  vort  beskedne,  lille  Hjem  i 
Gæstgivergaarden  i  Peder  Hvidtfeldtstræde. 


VANDREAAR. 


Min  hele  Hu  stod  nu  til  Musiken,  og-  jeg  vilde  gerne 
ind  paa  Konservatoriet,  men  Fader  mente  ikke, 
at  det  var  en  sikker  Levevej  og  forlangte  bestemt,  at 
jeg  skulde  til  Handelen. 

Jeg  blev  sat  i  Urtekræmmerlære  hos  en  Kolonial- 
handler paa  Vestergade  Nr.  20.  Men  det  gik  natur- 
ligvis galt.  Da  min  Principal  en  Dag  overraskede 
mig  i  at  sidde  paa  en  Kaffesæk  og  spille  Violin  for  en 
af  Kunderne,  i  Stedet  for  at  ekspedere  to  Pund  Kan- 
dis, jog  han  mig  paa  Porten. 

Senere  blev  jeg  anbragt  i  Vagner  s  Musik- 
handel paa  Købmagergade  Nr.  8. 

I  Vinduet  var  der  foruden  en  Masse  Nodehefter  og- 
saa  et  opretstaaende  Klaver,  og  om  Aftenen,  naar  der 
blev  tændt  i  Butikken,  rullede  jeg  Gardinet  ned  og 
satte  mig  ved  Pianoet  og  spillede. 

Jeg  tænkte  ikke  paa,  at  min  Silhuet  kunde  ses  fra 
Gaden,  og  en  Aften,  da  jeg  særlig  fortissimo  knaldede 
løs  med :  „Jens  var  aldrig  bange,  men  der 
var  for  mange",  en  Melodi  af  H  i  1  d  e  b  r  an  d  t, 
der  var  særlig  populær  efter  Krigsaarene,  kom  Vag- 
ner hæsblæsende  ind  af  Butiksdøren  og  spurgte  mig, 
om  jeg  var  smaatosset:  Der  var  sort  af  Tilhørere  paa 
Gaden ! 

Saa  var  ogsaa  det  forbi:  Herut! 

Fader  opgav  saa  Tanken  om  at  se  sin  kære  Pode 
som  en  vordende  Tietgen  og  maatte  —  skønt  modvil- 

lig  —  give  sit  Samtykke  til  mit  inderligste  Ønske :  At 
blive  Musiker. 
Min  første  Lærer  i  Violin  var  en  ganske  ung  Violi- 


CARL  QOTTSCHALKSEN  (17  Aar  gammel). 
(Bliv  ikke  bange  for  Lorgnetten,  det  var  kun  Rudeglas  ) 


nist  Amberg,  Søn  af  Doktor  Ambergog  Broder 
til  Arkitekten,  Professor  Amberg.  Som  bekendt 
blev  Hr.  Amberg  senere  kongelig  Kapelmusicus.  Jeg 
skylder  ham  oprigtig  Tak  for  hans  udmærkede  In- 
struktion. 

Senere  fik  jeg  videre  Uddannelse  hos  F  e  r  d. 
Stockmarr  og  sidst  hos  Professor  H  i  1  m  e  r, 
som  var  min  uforglemmelige  Lærer  i  en  halv  Snes 
Aar. 

Min  Fader  underviste  mig  i  Klaverspil  og  Teori. 

Under  den  Periode,  da  Kapelmusicus  Ferd.  Stock- 
marr var  min  Lærer,  havde  jeg  en  Skolekammerat  og 
Ven,  Boghandlerelev  W  i  1 1  i  a  m  P  e  t  e  r  s  e  n.  Vi  var 
altid  sammen  og  gjorde  lange  Ture  ud  paa  Landet. 
Vi  elskede  de  grønne  Skove  og  Marker  og  talte  be- 
standig om  at  rejse  ud  i  Verden  og  se  os  om. 

En  skønne  Dag  besluttede  vi  os  da  til  at  rejse  til 
Hamborg  —  men  Rejsepengene? 

Ved  at  spille  til  Danseøvelse  hos  S  o  1  o-B  a  1 1  e  t- 
d  an  ser  Krum,  havde  jeg  samlet  en  lille  Sum 
sammen,  jeg  tror  omtrent  20  Rigsdaler,  og  ved  at 
sælge  nogle  gamle  Bøger  og  Noder,  som  laa  paa  Lof- 
tet og  tilhørte  min  Fader,  forøgede  jeg  min  Rejse- 
kapital med  fem  Rigsdaler. 

Min  Ven  havde  skaffet  en  lignende  Sum  og  en 
skønne  Dag  i  Begyndelsen  af  September  1871  stak 
vi  af  med  Korsørtoget.  Forinden  vor  Afrejse  havde 
jeg  skrevet  et  langt  kærligt  Brev  til  min  Moder,  hvori 
jeg  indtrængende  bad  hende  ikke  være  ængstelig  for 
mig.  Jeg  vilde  blot  saa  gerne  bane  mig  en  Vej  i  Ud- 
landet. Til  Fader  turde  jeg  ikke  skrive  af  Frygt  for, 
at  han  skulde  rejse  efter  os  og  trække  mig  hjem  igen. 

Vi  havde  foreløbig  taget  Billetter  til  Kiel,  og  da  vi 
havde  været  der  en  Dag,  besluttede  vi  at  vandre  ad 
Landevejen  til  Hamborg,  for  at  spare  paa  vore  Rejse- 
penge.   Som  sagt,  saa  gjort.   Violinen  paa  Nakken  og 

En  glad  Musikants  Dagbog.  3 

saa  afsted.  Natten  tilbragte  vi  i  en  Kro  i  Neumun- 
ster,  og-  næste  Dags  Aften  kom  vi  til  Hamborg. 

Vi  tog  ind  i  et  beskedent  lille  Hotel  garni  i  Altona. 
Da  vi  i  de  nærmeste  Par  Dage  efter  vor  Ankomst 
havde  turet  omkring  i  Hamborg  og  mest  interesseret 
os  for  Alsteren  og  St.  Paulli  med  dets  mange  Teatre 
og  Forlystelses-Etablissementer,  opdagede  vi  snart, 
at  vi  ikke  ejede  en  Skilling  mere.  Paa  Hotellet  skyldte 
vi  for  en  hel  Uge,  og  da  Regningen  blev  os  præsente- 
ret, ja  —  da  revnede  Ballonen.  Værten  —  en  gam- 
mel ondskabsfuld  Rad  —  sendte  Bud  efter  en  Politi- 
betjent, og  vi  maatte  —  mir  nichts,  dir  nichts  —  van- 
dre paa  Politistationen.  En  ældre,  hvidskægget  „Be- 
amter"  med  et  godlidende,  venligt  Ansigt,  forhørte  os, 
og  vi  maatte  jo  tilstaa,  at  vi  ikke  ejede  Kongens 
Mønt.  Det  saa  saaledes  temmelig  sort  ud  for  os,  især 
da  han  begyndte  at  tale  om  „Verhaftung".  Da  kom 
jeg  pludselig  til  at  tænke  paa,  at  min  Moders  Fætter, 
en  højere  Jernbane-Embedsmand,  boede  i  et  Kvarter 
lige  overfor  Jernbanestationen  i  Altona.  Jeg  forkla- 
rede nu  den  gamle  venlige  Forhørsdommer,  at  jeg 
nok  troede,  at  min  Onkel,  von  Eyben,  vilde  klare 
Situationen.  Og  ganske  rigtigt.  Der  blev  sendt  Bud 
til  ham,  han  kom  straks,  skændte  lidt  paa  mig  og  be- 
talte saa  Regningen.  Endvidere  løste  han  Billet  for 
os  begge  til  Kjøbenhavn,  men  samtidig  telegraferede 
han  til  min  Moder  og  meddelte  hende,  at  hendes  for- 
lorne Søn  vilde  komme  hjem  med  Nattoget. 

Saaledes  endte  min  første  Udenlandsrejse. 


Atten  Aar  gammel  blev  jeg  ansat  ved  17.  Batallions 
Musikkorps  som  Althomblæser  med  „Rang"  af  Un- 

derkorporal,  med  en  Lønning  af  12  Skilling  daglig  og 
et  Kamisbrød  hver  tredie  Dag. 

Jeg  var  ikke  saa  lidt  sej  g  den  første  Dag,  jeg  pro- 
menerede min  Uniform  med  hvide  Vaskeskindshand- 
sker  og  Selvejerhue.  Mit  Gradstegn,  en  hvid,  ulden 
Snor  og  en  Nikkelknap,  skulde  jo  honoreres  af  de  Me- 
nige, og  i  Rekruttiden  vrimlede  det  af  Soldater  i  Sølv- 
gadens Nærhed. 

Den  udmærkede  Kornettist :  Frederik  Lot- 
te n  b  u  r  g  e  r  var  min  Overhornblæser. 

Jeg  deltog  i  Lejren  ved  Hald  1872.  Kronprins  Fre- 
derik (senere  Kong  Frederik  den  8  de)  var 
Øverstkommanderende,  min  Chef  ved  17.  Bataillon 
var  Oberst  Lund  og  Kapta j  n  A  a  r  ø  e  var  min  Kom- 
pagnichef. Som  Fourer  ved  2.  Kompagni  stod  Ser- 
geant  og  Gymnastiklærer  Paul  Petersen,  den 
senere  meget  kendte  Danselærer  i  Kjøbenhavn. 

Ved  Udkanten  af  Skoven  ligefor  Halds  Sø  laa  Kron- 
prinsens Telt,  og  her  spillede  Regimentets  Musik- 
korps ved  de  daglige  Tafler.  I  en  Rundkreds  foran 
Teltet  stod  vi  Musikere,  ca.  35  Mand,  sammensat  af 
4 — 5  Batailloners  Musikkorps,  under  Anførsel  af 
Stabshornist  P  6  c  k  e  1.  Kronprinsen  kom  altid  ud  til 
os  efter  endt  Taffel,  naar  Kaffen  skulde  indtages  i 
det  Fri,  hilste  venligt  og  bad  om  et  eller  andet  Musik- 
stykke. 

Om  Aftenen  spadserede  han  omkring  i  Lejrgader- 
ne, talte  med  enkelte  af  Soldaterne,  smagte  paa  Ma- 
den, naar  vi  sad  bænkede  ved  de  lange  Borde.  Han 
var  meget  afholdt  af  Mandskabet  paa  Grund  af  sin 
Ligefremhed  og  Venlighed.    — 

Efter  endt  Lejrsamling  kom  vi  atter   til    Kjøben- 

3* 

havn,  og  nu  gik  Tjenesten  med  Vagtparader  og  offent- 
lig Musik  ved  den  gamle  Hovedvagt  paa  Kongens  Ny- 
torv ved  Siden  af  Hotel  d'  Angleterre. 

Da  jeg  havde  aftjent  min  Værnepligt,  tog  jeg  min 
Afsked  1.  Januar  1874,  men  blev  dog  indkaldt  til  en 
Lejrsamling  ved  Hald  i  Juli  s.  A. 

Under  mit  første  Aars  Militærtjeneste  debuterede 
jeg  som  Dirigent  for  et  lille  Orkester  ved  en  Dilet- 
tantforestilling i  Morskabsteatret  den  20.  Februar 
1872. 

Af  Datidens  unge  Mennesker,  som  alle  skulde  spille 
Komedie,  erindrer  jeg  Christian  Zangen- 
berg, Frk.  Steinbecker  (senere  Fru  Zan- 
genberg),Jens  Kofoed  (Ferd.  Schmidts 
Svigersøn),  Tenoristen  K  reiitze  r  (Direktør  Hof- 
mans Svigerfader) ,  Lindstrøm,  Torden- 
s  k  j  o  1  d-C  arlsen  („Kylles"  Fader) . 

I  Orkestret  sad  en  ung,  bleg  Mand  og  spillede  Vio- 
lin, Balletdanser  Ludvig  Schmidt  (Fader  til 
Solodanserinde  ved  det  kgl.  Teater,  Emilie 
Schmidt). 

Disse  Dilettantforestillinger  paa  Frederiksberg- 
Morskabsteater,  gik  ikke  alle  lige  afrundet.  Særlig 
naar  det  kneb  med  Billetsalget,  kunde  det  ofte  hænde, 
at  Værten,  Mohr,  slukkede  Gassen  midt  under  Fore- 
stillingen, naar  Lejen  ikke  prompte  var  betalt.  Saa 
maatte  man  lade  Hatten  gaa  rundt  blandt  Tilskuerne, 
til  der  var  indsamlet  saa  meget,  at  Mohr  kunde  faa 
Restancen. 

Det  fornøjeligste  ved  disse  Amatørforestillinger, 
var  Prøverne,  der  blev  afholdt  to  Gange  om  Ugen  en- 
ten hos  en  Madam  Schæfer  i  Læderstræde  eller 

i  „Kalkeballen"  i  Kannikestræde.  Ogsaa  ude  paå 
„Enighedsværn",  et  Øllokale  bag  ved  Tivoli,  hvor  der 
den  Gang  var  store  Tømmerpladser,  vistnok  dér,  hvor 


Skuespillerinde  JULIE  CLASEN. 
Primadonna  ved  Vesterbros  Theater  1872. 


den  nye  Postgaard  ligger,  blev  mange  Dilettantfore- 
stillinger opført. 

Hvor  nu  Panoptikonbygningen  ligger,  laa  det 
gamle  „Vesterbros  Teater".  I  Begyndelsen  af  Halv- 
f jerseme    spillede    Teaterdirektør    Daniel 

Hansen  her  med  et  godt  Selskab.  Som  Musikdirek- 
tør fungerede  Albert  Dahl,  en  fortrinlig  Musiker 
og  en  habil  Violinist.  Han  rejste  senere  til  Trond- 
hjem,  og  blev  ansat  der  som  Stadsmusikdirektør. 

Blandt  Skuespillerne  var  en  Komiker  Z.,  en  brillant 
Aktør,  men  en  glad  Gut,  som  holdt  meget  af  Vin- 
stuen. I  den  Sæson,  jeg  nærmest  tænker  paa,  gav 
Forestillingerne  kun  meget  tyndt  Hus,  og  det  hændte, 
at  Personalet  mindst  2  Gange  om  Ugen  blev  kaldt  op 
paa  Scenen  ved  7-Tiden.  Daniel  Hansen  meddelte  da 
Skuespillerne  kort  og  godt: 

„Ingen  Forestilling  i  Aften.  Z.  er  fuld!" 

En  hyppig  Gæst  i  Vesterbros  Teater  var  en  Slag- 
termester K.,  en  høj,  køn  Mand,  i  Besiddelse  af  enor- 
me Kræfter.  Naar  han  ikke  var  helt  ædru,  var  han 
ikke  god  at  komme  i  Nærheden  af,  thi  han  vilde  altid 
slaas.  En  Gang  fik  imidlertid  hans  Kone  ham  til  at 
afgive  et  højtideligt  Løfte  om  at  holde  op  med  disse 
evige  Slagsmaal,  der  ofte  bragte  ham  i  Kollision  med 
Politiet.  Men  en  skønne  Dag  opstod  der  atter  Klam- 
meri paa  Trommesalen,  det  kriblede  frygteligt  i  ham, 
men  erindrende  sit  Løfte  til  sin  bedre  Halvdel,  sagde 
han: 

„Jeg  har  lovet  ikke  at  „sla"  mere.  Men  den  Dag, 
Kathinka  lukker  sine  Øjne,  vanker  der  Kraftedeme 
Pandemad!" 


Efter  at  jeg  ved  forskellige  af  de  omtalte  Dilet- 
tantforestillinger havde  forsøgt  mig  som  Dirigent, 
skulde  der  nu  være  Alvor  i  Sagerne  og  1.  September 

1874  lykkedes  det  mig-  at  blive  engageret  ved 
Phlugmarcher  og  Jacobsens  Teaterselskab, 
der  skulde  berejse  Jylland  og  Norge. 

Efter  en  Rejse  med  alle  Søsygens  Kvaler,  ankom 
vi  til  Ebeltoft,  hvor  den  første  Forestilling  skulde  fin- 
de Sted. 


V~ 


LAURA  B 


Personalet  bestod  af  Herrerne  Phlugmacher, 
Jacobsen,  Jens  Kofoed,  C.  Hansen,  Olaus 
Olsen  (nu  Direktør  for  Stavanger-Scenen),  samt 
Damerne  Fru  Ellen  Hansen  (Primadonna) ,  ny- 
delig og  talentfuld,  nogle  Damer  i  det  ældre  Rollefag 

og  saa  en  ganske  ung  og  smuk  lille  Dame,  Frk.  Laura 

B 

Syngespillet  „F  a  r  i  n  é  1 1  i"  blev  opført.  Jeg  havde 
arbejdet  som    en   lille    Hest   med   det   lokale   Orke- 


Ungdomsbillede  af  CARL  OOTTSCHALKSEN. 

ster  ,der  mest  bestod  af  Haandværkere :  „Gute  Men- 
schen,  aber  schlechte  Musikanten."  Særlig  voldte 
Kontrabassisten  mig  mange  Kvaler.  Ved  den  sidste 
Prøve  blev  jeg  gnaven  og  sagde  maaske  nogle  uover- 
lagte Ord.    Hans  Svar  lød  da  saalunde : 

„Bassen  er  Fanden  gale  mig  m  i  n,  og  jeg  har  Lov 
til  at  spille  paa  den  hvad  j  e  g  vil !" 

En  skikkelig  Bogtrykker,  som  udgav  Byens  eneste 
Avis,  bragte  Dagen  efter  en  Anmeldelse.  Det  gik  til 
paa  den  praktiske  Maade,  at  Direktørerne  og  jeg 
skrev  den.  Jeg  maa  tilstaa,  at  jeg  udtrykte  mig  meget 
anerkendende  med  Hensyn  til  min  Andel  i  Aftenens 
smukke  Resultat.  Efter  Premieren  i  Ebeltoft  havde 
jeg  altid  —  tilfældigvis  —  et  Eksemplar  af  Avisen 
paa  mig.  Jeg  fremviste  den  ret  hyppigt  for  de  højt- 
ærede Tilstedeværende,  der  kunde  ønske  at  høre  lidt 
om  vore  Kvalifikationer. 

Vi  besøgte  en  Mængde  jyske  Stationsbyer  lige  op 
til  Frederikshavn,  hvor  vi  indskibede  os  til  Horten  i 
Norge. 

Det  gik  jævnt  godt  i  de  første  Par  Byer,  men  da 
vi  kom  til  Christianssand,  gik  det  Hele  Rabundus  — 
ikke  en  Skilling  til  Gager! 

Direktørerne  erklærede,  at  det  var  dem  umuligt  at 
fortsætte,  da  de  ingen  Kontanter  kunde  skaffe.  Sel- 
skabet opløstes. 

Gode  Raad  var  dyre:  Midt  om  Vinteren  i  Norge, 
uden  Engagement!  Nogle  af  Personalet  fik  Penge 
sendt  fra  Kjøbenhavn  og  rejste  saa  hjem.     Frøken 

Laura  B ,  Jens  Kofoed  og  jeg,  slog  os  sammen  og 

gav  nogle  Aftenunderholdninger  i  en  hel  Del  mindre 
Kystbyer,  til  vi  naaede  Christiania.  Vi  havde  nu  skra- 
bet saa  mange  Penge  sammen,  at  vi  kunde  løse  Billet 
med  Damperen  til  Kjøbenhavn,  hvortil  vi  ankom  1. 
Marts  1875. 


PIO,  BRIX  OG  GELEFF 


Da  de  sociale  Spørgsmaal  for  Alvor  begyndte  at 
røre  paa  sig  i  Danmark,  havde  tre  intelligente, 
unge  Mænd  gjort  sig  til  Talsmænd  for  den  nye  Tid. 
Deres  Maal  var  at  skabe  et  Parti  af  sociale  Arbejdere 
i  Hovedstaden.  Disse  tre  Anførere  for  Partiet  var 
P  i  o,  B  r  i  x  og  G  e  1  e  f  f . 

Et  større  Selskabslokale  i  Kirkestræde  blev  lejet 
og  her  samledes  ofte  hundredevis  af  Mænd  og  Kvin- 
der, dels  for  at  høre  Foredrag  af  ovennævnte  tre 
Fdrere,  og  dels  for  at  deltage  i  ugentlige  Aften- 
underholdninger, Koncerter  eller  en  lille  Dans. 

En  Ven  af  mig,  en  ung  Mekaniker  og  Smed,  A  1- 
f red  Jørgensen,  tog  mig  med  derop,  og  det 
varede  ikke  længe,  før  jeg  kom  i  Samtale  med  de  tre 
Ledere. 

Brix  kendte  jeg  personlig,  han  havde  nemlig  været 
Musikhandler  paa  Amagertorv.  Pio,  en  høj,  elegant 
Skikkelse,  var  en  Charmeur;  hele  hans  vindende 
Personlighed  maatte  gøre  Indtryk  paa  alle.  Som  Ta- 
ler drog  han  Mængden  nærmere  og  nærmere  til  sig. 

Min  unge  Ven,  Alfred  Jørgensen,  havde  et  smukt, 
lille  Talent  som  Digter.  Hans  Søster  var  en  habil  Pia- 
nistinde, og  vi  tre  —  jeg  som  Violinist  —  slog  os  nu 
sammen  og  medvirkede  ved  mangen  Aftenunderhold- 
ning i  Kirkestræde.  Alfred  Jørgensen  oplæste  forskel- 
lige Scener  af  Skuespil  og  Digte  af  H  o  1  g  e  r  D  r  a  c  h- 

m  an  n,  og  hvis  jeg  ikke  husker  fejl  ogsaa  „S  m  e- 
denes  Skru  e". 

Pio  havde  været  Løjtnant,  men  var  nu  ansat  ved 
Postvæsenet.  Geleff  var  jysk  Skolelærer,  tyk  og 
trind,  med  et  gemytligt  Blink  i  Øjet.  Hans  Valgsprog 
var:  „Enhver  er  sig  selv  nærmest".  Det  citerede  han 
ofte  med  sin  jyske  Accent. 

Brix  var  en  meget  smuk   Mand   med   et   velplejet 


ALFRED  JØRGENSEN. 

Socialistdigter. 

Fuldskæg,  men  paafaldende  bleg  og  alvorlig.  Der- 
imod smilede  Pio  altid,  og  hans  gode  Humør  smittede 
os  andre.  Han  blev  senere  forlovet  og  gift  med  Al- 
fred Jørgensens  SOster.  De  fik  en  Datter,  som  nu  er 
gift  med  Det  kgl.  Teaters  første  Kraft,  Johannes 
Poulsen. 

Den  4de  Maj  1872  var  der  et  vældigt  Aftenmøde  i 
Kirkestræde. 

Pio,  Brix  og  Geleff  havde  Dagen  i  Forvejen  andra- 
get Politidirektøren  om  Tilladelse  til  at  afholde  et 
Folkemøde  Søndag  den  5.  Maj  paa  Nørrefælled,  men 
havde  faaet  bestemt  Afslag. 

Brix  og  Geleff,  der  var  de  første  Talere,  havde 
raset  imod  Politiet,  og  Forsamlingen  raabte  og  skreg 
i  Munden  paa  hinanden.  Men  saa  kom  Pio  paa  Taler- 
stolen, modtaget  med  øredøvende  Hurraer  og  Haand- 
klap.  Han  var  ganske  rolig  under  hele  sin  Tale,  der 
blev  paahørt  i  lydløs  Tavshed,  men  i  Slutningsreplik- 
ken  samlede  han  hele  sin  Indignation  og  raabte:  „Vi 
trodser  Politidirektøren !  Mødet  skal  afholdes ! 
Hvem  følger  mig?!"  Her  bredte  han  Armene  ud  mod 
Forsamlingen. 

Det,  der  nu  skete,  kan  ikke  beskrives.  Salen  var 
som  en  sydende  Heksekedel.  Oppe  i  Vinduerne,  ja 
helt  ude  paa  Gaden,  fra  Kirkestræde  til  Amagertorv, 
stod  Folk  og  raabte  Hurra !  Pio  længe  leve !  Vi  følger 
alle!  Ned  med  Politiet!  Ned  med  Regeringen! 

Søndag  Morgen  var  der  opslaaet  ildrøde  Plakater 
over  hele  Byen.  Der  stod  med  kæmpestore  Bogsta- 
ver :  „Mødet  skal  afholdes  Kl.  4  Eftermiddag  paa 
Nørrefælled.  En  eneste  Draabe  til,  og  Bægeret  fly- 
der over.    Kom  alle! 

Pio,  Brix,  Geleff." 

Myndighederne  maatte  naturligvis  træde  til,  og  de 
havde  ikke  sovet. 

Natten  til  Søndag  den  5.  Maj  blev  Pio,  Brix  og  Ge- 
leff arresterede,  afhentede  fra  deres  Hjem,  revet  ud 
af  Sengene. 

Militærkommandoen  havde  konsigneret  Infanteriet 
i  Kastellet  og  Sølvgadens  Kaserne,  hvor  det  fik  udle- 

veret  skarpe  Patroner.  Garden  blev  konsigneret  i  Go- 
thersgades Eksercerhus.  I  Husarkasernen  paa  Told- 
bodvejen stod  Mandskabet  ved  Siden  af  deres  Heste, 
parat  til  øjeblikkelig  Udrykning. 

Ved  Middagstid  begyndte  en  stor  Folkevandring 
ud  over  Dronning  Louises  Bro. 

Paa  selve  Fælleden  saas  kun  ganske  faa  Politibe- 
tjente. Derimod  var  hele  Resten  af  Politistyrken  — 
saavel  Ordens-  som  Opdagerkorpset  —  skjult  i  alle 
Gaarde  og  Gadedøre  paa  Blegdamsvej  en. 

Efter  Førernes  Arrestation  havde  tre  andre  af  Par- 
tiets Bestyrelse  overtaget  Ledelsen  af  Fælledmødet, 
nemlig :  Skrædder  Holm,  Monberg  og  Murer 
Grøn.  Den  lille  gemytlige  Grøn  mødte  ridende  paa 
en  gammel  Krikke,  en  Droskehest,  han  havde  lejet. 
Arbejderne  var  mødt  i  tusindvis,  og  de  forholdt  sig 
rolige  og  passive.  Men  desværre  var  hele  Kjøben- 
havns lyssky  Bærme  ogsaa  mødt,  og  ved  Synet  af  en 
halv  Eskadron  Husarer,  der  var  opmarcheret  ved 
Triangelens  Fælledhjørne,  fik  Pøblen  Bersærker- 
gang og  begyndte  at  huje,  raabe  og  pifte  i  Fingrene. 
Husarerne  med  deres  Officerer  foran  Fronten,  sad 
ganske  roligt,  men  da  sker  der  det  ulykkelige,  at  en 
af  Janhagelens  værste  Bisser  stritter  en  vældig  Sten 
mod  den  forreste  Premierløjtnants  Hoved.  Chacoten 
ryger  af,  men  bliver  hængende  i  Fangsnoren,  og  Blo- 
det pibler  ned  af  hans  Ansigt,  mens  Hesten  stejler. 

Nu  er  Taalmodigheden  forbi.  Eskadronchefen 
kommanderer:  „Sabel  ud!",  og  inden  man  rigtigt  faar 
overskuet  Stillingen,  spredes  Husarerne  i  den  vildeste 
Karriere  over  Fælleden,  huggende  med  den  flade 
Klinge  til  højre  og  venstre. 

Folk  styrter  som  Afsindige  ud  paa  Blegdamsvej  en. 
Fra  Porte  og 'Gadedøre  strømmer  Politiet  ud.  Med 
løftede  Stave  hugger  de  løs  paa  Skyldige  og  Uskyl- 
dige, og  i  Løbet  af  faa  Minutter  er  hele  Blegdams- 
vejen  og  Fælledvejen  renset  lige  ned  til  Nørrebro- 
gade. 

5te  Maj  mødet  var  slaaet  ned  saa  grundigt,  at  man 
heldigvis  hverken  fik  Brug  for  Infanteriet  eller 
Garden. 

Men  Pio,  Brix  og  Geleff  bragte  det  i  Tugthuset  i 
flere  Aar. 


Nu  var  jeg  i  flere  Sæsoner  knyttet  til  for- 
skellige Provins-Teaterselskaber,  hos  Frederik- 
Schmidt,  Schæfer,  Cortes  og  senere  hos 
August  Rasmussen.  Direktør  Frederik 
Schmidt  var  Broder  til  Ferdinand  Schmidt 
og  til  den  forgudede  Christian  Schmidt,  som 
var  Direktør  for  Casino.  Et  Par  daarlige  Sæsoner 
ruinerede  den  afholdte  Skuespiller.  Han  hængte  sig  i 
Direktørværelset. 

Hans  billedskønne  Datter,  Johanne,  kom  til  Det 
kgl.  Teater,  blev  gift  med  Solodanser  Daniel 
K  r  u  m,  og  efter  hans  ulykkelige  Død  blev  hun  senere 
gift  med  Teaterdirektør  Hunderup. 

Cortes  var  en  af  Provinsernes  mest  ansete  og  dyg- 
tigste Direktører,  og  hans  Hustru,  EmmaCortes, 
var  en  udmærket  Skuespillerinde.  Utallige  Anekdoter 
fortælles  i  Skuespillerkredse  om  denne  pudsige  Mand, 
der  altid  brugte  Sætningen:  „Ak,  Gud  forbarme  sig!" 

En  glad  Musikants  Dagbog.  4 


Ungdomsbillede  af  CARL  OOTTSCHALKSEN  og  Musikdirektør 
ROMEO  VARIALI. 

der  i  hans  syngende  Accent  gjorde  en  mærkelig,  ko- 
misk Virkning. 

En  Aften  sad  han  i  Sufflørkassen  i  Aarhus  gamle 
Teater,  og  da  hans  Hustru  kom  ind  paa  Scenen  og 
begyndte  at  aflevere  sine  Replikker,  smækker  han 
pludselig  Bogen  i  og' udbryder:  „Ak,  Gud  forbarme 
sig!  Hun  siger  jo  pine  mig  ikke  et  Ord,  af  hvad 
der  staar  i  Bogen." 

De  medspillende  maatte  vende  Ryggen  til  Publi- 
kum af  Grin. 

En  Eftermiddag  ved  en  Landboforestilling  sad  han 
nede  i  Parkettet,  og  da  hans  Hustru,  som  spillede  Ho- 
vedrollen, havde  haft  forskellige  store  Knaldscener, 
vender  han  sig  om  til  sin  Sidemand,  en  skikkelig,  tyk 
Bonde,  og  udbryder:  „Ak,  Gud  forbarme  sig,  hvem  er 
dog  den  eminente  Skuespillerinde?"  Hvortil  Bon- 
demanden med  et  bredt  Grin  svarede :  Aa,  hende  ken- 
der Direktøren  jo  meget  godt.  Det  er  jo  Deres 
Kone." 

En  Gang  overtog  han  under  en  Skuespillers  Syg- 
dom dennes  Rolle  som  Ridder. 

Bag  Kulissen  skulde  blæses  et  Homsignal,  men  Mu- 
sikeren kom  ikke  i  rette  Tid  fra  Orkestret  op  bag  Sce- 
nen. Cortes  venter  forgæves.  Saa  tager  han  ganske 
roligt  Haanden  op  for  Munden  og  blæser,  idet  han 
efterligner  en  Trompet:  „Tra — da — da,tra — da — da!" 
og  siger  saa:  „Ak,  Gud  forbarme  sig!  Jeg  fornam  en 
Lur!" 

Hele  Auditoriet  hylede  af  Grin,  og  det  varede  en 
rum  Tid,  inden  Spillet  kunde  fortsættes. 

I  „Erik  E  j  e  g  o  d  s  P  i  1  g  r  i  m  s  f  æ  r  d",  bear- 
bejdet til  Casino   af   Olaf   Poulsen,    har   begge 

4* 


ALBERT  HELSENGREN  som  Ferdinand   Piper. 

Fremstillerne  af  Teaterdirektør  Piper,  Albert 
Helsengren  og  Peter  Fjelstrup,  sikkert 
taget  Cortes  som  Forbillede. 

Albert  Helsengren  fik  sig  en  Knaldsukces.  Senere 
under  Esmanns  Periode,  var  han  Sceneinstruktør  og 
udrettede  et  fortrinligt  Arbejde. 

Primadonnaen    hos    Direktør    S var    hans 

Datter,  E  m  i  1  i  e  S.,  baade  i  Kraft  af  Skønhed  og  Ta- 
lent. Himlen  havde  i  Vuggegave  givet  hende  alt,  hvad 
en  vordende  Aktrice  kunde  ønske.  Hun  var  kun  syt- 
ten Aar,  da  hun  debuterede  og  gjorde  straks  en  ko- 
lossal Lykke. 

En  lille,  sød  Blondine  med  store,  blaa  Øjne.  Hen- 
des Sangstemme  var  ikke  stor,  men  rørende  velklin- 
gende, hendes  Tekstbehandling  fuldstændig  kunst- 
nerisk, Mimik  og  Gestus  fortræffelig.  Jeg  vil  ikke 
nægte,  at  jeg  blev  dødeligt  forelsket  i  hende  ved  den 
første  Prøve.  Da  jeg  mærkede,  at  jeg  heller  ikke  var 
hende  ganske  ligegyldig,  blev  vi  to  uadskillelige  Ven- 
ner paa  hele  Tournéen. 

I  Næstved,  hvor  vi  spillede  Sommerkomedie  fire 
Gange  om  Ugen,  var  vi  en  herlig  Juli  Aften  inviteret 
til  Souper  paa  „Hotel  V  i  i  n  h  u  s  e  t"  af  flere  af 
Byens  flotte  Dragonofficerer.  Emilie  S.  var  Aftenens 
Dronning.  Efter  at  vi  havde  spist  og  drukket  megen 
Champagne  (Emilie  elskede  den  skummende  Nektar) , 
kørte  vi  ud  ti1  Herlufsholms  herlige  Skov,  og  Festen 
fortsattes  i  Maaneskin. 

Pludselig  greb  Emilie  min  Arm  og  sagde,  at  hun 
ikke  befandt  sig  rigtig  vel  og  vilde  hjem.  Han  tog 
hurtigt  Afsked  med  vore  elskværdige  Værter,  som 
højlydt  protesterede.     Efter  at  en  af  Vognene  var 


CARL  GOTTSCHALKSEN,  23  Aar. 

kørt  frem,  ledede  jeg  hende  hen  til  den  —  jeg  mær- 
kede da,  at  hun  gik  noget  usikkert,  og  idet  jeg  støt- 
tede hende,  saa  jeg,  hvor  ligbleg  hun  var.  Da  vi  kom 
hjem  til  hende,  turde  jeg  ikke  forlade  hende  i  den 
Tilstand.  Da  vi  kom  ind  i  hendes  Soveværelse,  kaste- 
de hun  sig  i  en  Stol  og  gav  sig  til  at  græde.  Jeg  knæ- 
lede for  hendes  Fødder,  aftørrede  hendes  Taarer, 
kyssede  hende  lidenskabeligt.  Hun  slog  sine  Anne  om 
Halsen  paa  mig,  trykkede  mig  ind  til  sig  og  sagde: 
,,Aa,  Carl,  Carl!  Kan  Du  tilgive  mig?"  Bestyrtet 
spurgte  jeg,  hvad  det  var,  jeg  skulde  tilgive,  og 
med  et  inderligt  hengivent  Blik  sagde  hun:  „Jeg  el- 
sker disse  stærke  Drikke,  men  jeg  kan  ikke  taale  det. 
En  Forudanelse  siger  mig,  at  det  en  Gang  bliver  min 
Ulykke."    Jeg  slog  det  hen  i  Spøg. 

Dagen  gryede,  da  vi  forlod  hinanden. 

Hendes  Forudanelse  skulde  gaa  i  Opfyldelse.  Hun 
blev  mere  og  mere  forfalden  til  stærke  Drikke  og 
sank  dybere  og  dybere.  Efter  et  Par  Sæsoner  i  Stock- 
holm, hvor  de  svenske  Officerer  og  Rigmænd  var  be- 
gejstrede over  den  „fortj usande  lilla  Miss",  og  hvor 
hun  lærte  at  skatte  den  svenske  „Carlshamn  Punsch", 
rejste  hun  endnu  nogle  Sæsoner  i  danske  Provinser. 

En  Overgang  var  hun  paa  det  lille  „Thalia  Teater", 
der  laa  paa  Hjørnet  af  Østergade  og  Christen-Berni- 
kowsstræde,  men  hun  var  nu  kun  en  Afglans  af  sig 
selv. 

Sidste  Gang,  jeg  saa  hende,  var  i  1880.  Jeg  var 
dengang  Musikdirektør  i  Finland,  og  da  jeg  i  Juni 
Maaned  skulde  paa  en  Studierejse  til  Paris,  opholdt 
jeg  mig  paa  Gennemrejse  nogle  Dage  i  Kjøbenhavn. 

En  Ven  af  mig,  Skuespiller  Julius  Jacobsen, 
ved  Cortes  Selskab,  bad  mig  gaa  ud  og  se  til  hende. 

Hun  boede  i  Utterslev  Kro  paa  det  yderste  Nørre- 
bro. Hun  havde  sagt  til  Jacobsen,  at  det  vilde  glæde 
hende  at  hilse  paa  mig  endnu  engang,  efter  fem  Aars 
Forløb. 

Dagen  efter  gik  jeg  derud. 


EMILIE  s. 


Ak  ja!  Hun  havde  rigtignok  forandret  sig. 

Da  jeg  traadte  ind  i  det  lille  usle  Tagkammer, 
lagde  jeg  Mærke  til,  at  hun  febrilsk  gemte  en  Flaske. 
Hun  fortalte  mig,  at  Direktør  R  a  n  t  z  a  u  fra  „Ki- 
sten" vilde  engagere  hende  for  Vintersæsonen,  men 

hendes  Kostumer  var  pantsat.  Jeg-  gav  hende  et  lille 
Beløb,  for  at  hun  kunde  indløse  sine  fattige  Ejen- 
dele. Idet  jeg  opmuntrede  hende  til  at  se  lidt  lysere 
paa  Fremtiden,  tog  jeg  Afsked  med  he*nde  —  den 
sidste. 

Aaret  efter  døde  hun.    Saa  mange  rige  Evner!  El- 
sket og  savnet  af  sine  Nærmeste. 


Det  nuværende  V  esterbrosTeater,  hvor  der 
nu  er  Biografteater,  har  haft  mange  Navne :  „Parisi- 
enne",  „Olympen",  „Vesterbros  Varieté". 

Midt  i  Halvfjerserne  hed  Værten  Ditlev  Han- 
sen, og  den  artistiske  Leder,  var  den  nu  bekendte 
Bugtaler  GustavLund.  Han  engagerede  mig  til 
at  lede  Orkestret.  Der  opførtes  smaa  en  Akts  Farcer 
og  Sangspil. 

En  Dag  meldte  sig  en  lille  tolvaars  Dreng.  Han  saa 
lidt  forknyt  og  bleg  ud.  Men  Humør  var  der  i  Knæg- 
ten. Han  vilde  saa  gerne  optræde  som  Virtuos  paa 
en  lille  Legetøj  sf  løj  te,  som  han  behandlede  baade 
med  Munden  og  Næsen.  Han  vilde  gerne  fremad  og 
blive  populær.  Han  blev  det  i  videste  Maal.  Drengens 
Navn  var  Olfert  Jespersen,  Kjøbenhavns  po- 
pulæreste Revue-Komponist,  den  udmærkede  Musiker 
med  det  varme  Hjærte  for  Smaafolk  og  Dyr. 

I  1879  stod  der  i  „Berlingske  Tidende"  en  Annonce 
fra  Musikforeningen  i  Bjørneborg  i  Finland. 

Man  ønskede  en  ung,  dansk  Musiker  til  at  lede  Or- 
kestret baade  i  Teater  og  Koncertsal.  Blandt  mange 

andre  søgte  jeg  Stillingen,  og  da  jeg  var  i  det  heldige 
Tilfælde  at  kunne  vedlægge  Anbefaling  fra  Professo- 
rerne H  a  r  t  m,a  n  n  og  G  a  d  e,  fik  jeg  Pladsen. 

Den  første  Maj  rejste  jeg  derop,  og  nu  begyndte  et 
nyt  Afsnit  af  mit  Liv. 


FINLAND,  PARIS  OG  ATTER 
HJEMME. 


Efter  en  dejlig-  Rejse  over  Stockholm  og  videre 
med  Damper  til  Bjørneborg,  kom  jeg  da  til  „De 
tusind  Søers  Land". 

Orkestrets  Medlemmer  bestod  mest  af  Tyskere  og 
Finlændere,  suppleret  med  fire  danske  Musikere,  som 
jeg  havde  engageret  i  Kjøbenhavn:  Ohlendorf 
(Cellist) ,  Jørgensen  (Violinist)  ,Carl  Hansen 
(Janitshar,  en  Søn  af  J.  P.  H  a  n  s  e  n,  en  bekendt 
Musikdirektør  og  Komponist),  og  saa  en  ganske  ung 
Musiker  (Violinist)  :  August  Enna,  som  senere 
blev  en  af  Danmarks  største  Operakomponister,  en 
Mester  i  Instrumentationskunst. 

I  tre  Aar  skulde  jeg  blive  her  i  mit  andet  Fædre- 
land, hvor  jeg  blev  modtaget  med  saa  megen  For- 
staaelse  og  Kærlighed,  og  hvor  jeg  vandt  saa  mange 
Venner  for  Livet. 

Jeg  nævner  i  Flæng :  Gosta  Sohlstrom  (en 
Søn  af  den  danske  Konsul  i  Bjørneborg,  Leder  og 
Stifter  af  det  berømte  Sangerkor  M.  M. :  Muntre 
Musikanter),  Ida  Aalberg  (Finlands  store 
Tragedienne) ,  Operasanger  Gustav  Frey  (se- 
nere kejserlig-russisk  Kammersanger  i  Petersborg), 
Palm  gren,  Kaj  anus  og  Jærnefeldt  (nu 
første  Kapelmester  ved  Operaen  i  Stockholm),  Al- 
ma Fohstrom  (senere  engageret   ved   den   store 

Opera  i  Paris),  Schnevoigt  (senere  Kapelmester 
i  Tamerf ors) . 

Mange  svenske  Teaterselskaber  gav  Forestillinger 
i  Bjørneborg,  og  af  mine  unge  Venner  blandt  Skue- 
spillerne er  mange  blevet  berømte  paa  Stockholms 
kongelige  Teater :  Palme,  Bror  0  1  s  o  n,  Søstrene 
Sandberg  og  mange  flere. 

Efter  det  første  Aars  Forløb,  fik  jeg  et  Rejsesti- 
pendium til  en  Studierejse  til  Paris. 


Endelig  skulde  mine  Ønskers  Maal,  en  Rejse  til  det 
forjættede  Paris,  blive  Alvor.  I  Beyndelsen  af  Juni 
1880  afrejste  jeg  fra  Bjørneborg  via  Kjøbenhavn — 
Hamborg — Køln  til  Paris. 

Med  bankende  Hjerte  saa  jeg  fra  Toget  Eifel-Taar- 
net^  Nogle  Minutter  efter  holdt  Toget  ved  Gare  du 
Nord. 

Teaterdirektør  Frederik  Møller  (Betty 
Nansens  smukke  Fader) ,  havde  anbefalet  mig  et 
lille  beskedent  Hotel,  og  her  indlogerede  jeg  mig  og 
befandt  mig  storartet  vel  under  mit  Ophold. 

Uforglemmelige  Dage  tilbragte  jeg  nu  her  og  her- 
lige Aftener  i  Operaen  og  Theatre  francais.  Særlig 
Opførelsen  af  „Aid  a"  paa  den  store  Opera,  med  dets 
hundrede  Mands  store  Orkester,  det  pragtfulde  Ud- 
styr og  Ballet,  fyldte  mig  med  Begejstring. 

Paa  „Theatre  du  Chåtelet",  som  rummer  3000  Til- 
skuere, saa  jeg  „Kejserens  C  o  u  r  é  r"  i  et  Ud- 
styr, som  jeg  aldrig  havde  drømt  om,  som  f.  Eks.  i 
sidste  Akt,  hvor  det  militære  Musikkorps  kom  riden- 

de  ind  paa  Scenen  paa  tyve,  hvide  Heste.  Alle  Mu- 
sikerne i  hvide  Uniformer,  med  skinnende  Kyradser 
og  lueforgyldte  Hjelme. 

Jeg  foretog  Udflugter  til  Versailles  og  Fontaine- 
bleau i  det  skønneste  Sommervejr.  Synet  af  Napo- 
leon den  Stores  Soveværelse  i  Trianon  med  det 

gamle,  gule  Sengeomhæng,  samt  Marie  Antoi- 
nettes lille  Trianon,  skulde  jo  nok  gøre  Indtryk 
paa  mit  unge  modtagelige  Sind. 

Da  Varmen  i  Juli  næsten  var  uudholdelig,  beslut- 
tede jeg  mig  til  at  vende  Næsen  hjemad  til  det  mere 
kølige  Finland. 

I  1882  opsagde  jeg  min  Stilling  i  Bjørneborg.  For- 
inden havde  jeg  paa  Kunstens  Vegne  gjort  flere  Rej- 
ser: Til  Helsingfors,  Åbo  og  St.  Petersborg. 

I  St.  Petersborg  gjorde  jeg  Bekendtskab  med  de 
danske  Kammermusikere,  Brødr.  Hildebrandt, 
Ove  Christensen,  Ramsøe  og  flere,  som  vir- 
kede i  de  kejserlige  Operaer.  Ramsøe  var  da  allerede 
Kapelmester  ved  det  franske  Teater  i  den  russiske 
Hovedstad. 

T  Maj  tog  jeg  ved  en  større  Koncert  Afsked 
med  „De  tusind  Søers  Land",  og  Længslen  efter  min 
Fødeby  og  Haabet  om  at  bane  mig  en  Vej  hjemme 
gjorde  mig  det  lettere  at  forlade  det  kære  Bjørne- 
borg, hvor  man  havde  været  saa  uendelig  elskelig 
mod  den  unge,  danske  Musiker. 

Efter  min  Hjemkomst  til  Kjøbenhavn  saa  jeg  før- 
ste Gang  min  tilkommende  Hustru:  Min  Elvira!  Syt- 
ten Aar!  Og  den  blonde  Skønhed  og  Apparition, 
som  nu  en  Gang  var  mit  Sværmeri. 

Efter  en  kort  Forlovelse  blev  vi  gift  og  Bryllups- 
rejsen gik  til  Berlin,  hvor  Hvedebrødsdagene  des- 
værre gik  altfor  „Allegro  fourioso  et  vivace". 

I  Berlin  hilste  vi  paa  mange  Kjøbenhavnere.  Der- 
iblandt Joachim  Andersen,  som  var  ansat  som 
Flautist  i  den  kejserlige  Opera  og  Frederik 
Brun,  som  skulde  have  en  Debut  som  Faust  i 
Operaen  af  samme  Navn. 

I  Nærheden  af  „Zoologischer  Garten",  var  der  et 
stort  Areal,  hvor  der  var  anlagt  et  Forlystelseseta- 
blissement, som  hed  „Italien  i  Berlin"..  Her  var  alt, 
hvad  Hjertet  kunde  begære:  Store  italienske  Kon- 
certer af  saa  vel  Strygeorkester  (80  Mand)   som  og- 

saa  Militærmusik  (  Bersaglierer  fra  Rom),  og  forøv- 
rigt et  helt  Tivoli  med  Teatre,  Kunstnerplæner  og 
Gondolfart  i  en  stor  Kanal.  Her  traf  jeg  den  før  saa 
forgudede  Sanger  V  a  1 1  i.  Han  var  vist  en  Slags  Im- 
pressario  for  de  engagerede  italienske  Kunstnere. 
Han  sagde  til  mig,  at  Kjøbenhavn  var  hans  kæreste 
Erindring:  „Voila  tout!" 

Vinteren  tilbragte  vi  i  Chemnitz,  hvor  jeg  tog  En- 
gagement som  Kapelmester  i  et  Teater«  og  Varieté- 
Etablissement  :  Mosella  Theater. 


I  Foraaret  1883  tog  vi  hjem  til  Danmark,  efter 
først  at  have  besøgt  Dresden  og  Leipzig.  Sommeren 
tilbragte  vi  paa  Landet  i  de  mest  idylliske  Omgivel- 
ser i  Nærum  og  Søllerød. 

Et  mindre  tysk  Skuespillerselskab  var  af  Kammer- 
raad  G  i  n  d  e  r  u  p  engageret  til  at  give  en  Maaneds 
Forestillinger  paa  Klampenborg. 

Foruden  den  gamle  Koncertsal  stod  der  paa  Klam- 
penborg Grund  en  temmelig  stor  Teatersal.  Jeg  blev 
engageret  af  Ginderup  til  at  lede  Musiken  i  Teatret. 

Selskabet  var  ikke  noget  første  Rangs  Ensemble, 
men  der  var  et  Par  enkelte  af  Herrerne,  der  gjorde 
en  Del  Lykke  derude.  Selskabets  Leder  havde  søgt 
Audiens  hos  Hs.  Maj.  Kongen  paa  Bernstorff  Slot 
for  underdanigst  at  anmode  Majestæten  om  muligvis 
at  beære  Teatret  en  Aften  med  den  kgl.  Families 
Nærværelse. 

Kong  Christian  var  godmodig  nok  til  at  love 
at  komme  og  nogle  Dage  efter  indtraf  Bud  fra  Hof- 
En  glad  Musikants  Dagbog.  5 

marskalatet,  at  de  kongelige  vilde  overvære  Forestil- 
lingen førstkommende  Lørdag. 

Jeg  havde  lagt  Mærke  til  at,  der  næsten  hver  Af- 
ten var  et  hæftigt  Skænderi  i  Mellemakten  mellem 
Direktøren  og  første  Elskeren.  De  generede  sig  san- 
delig ikke,  man  kunde  høre  dem  helt  ned  i  andet 
Parket. 

Samme  Aften,  de  kongelige  var  i  Teatret,  hører  jeg 
til  min  ubeskrivelige  Rædsel  at  Balladen  fra  de  fore- 
gaaende  Aftener  gentager  sig,  ja,  endnu  mere  høj- 
røstet end  forhen.  Fra  min  Dirigentplads  ser  jeg  hen 
paa  de  kongelige  Herskaber,  der  allerede  begynder  at 
dreje  sig  lidt  uroligt  paa  deres  Stole  paa  første  Række 
i  Parkettet,  da  der  bag  Tæppet  lyder  et  tordnende: 
„Du  verfluchter  Schweinhund".  Jeg  ser,  at  Prins 
Valdemar  er  ved  at  briste  af  Grin.  Jeg  slaar  an  til  en 
Militærmarsch,  hvor  alle  Helvedes  Trommer,  Pauker 
og  Bækkener  knaldede  øredøvende  i,  Publikum  lo,  og 
Bæsterne  paa  Scenen  maa  vel  have  forstaaet,  hvad 
Meningen  var  med  denne  fortissimo  Sejersmusik;  thi 
nu  lød  Klokkesignalet  til  Tæppets  Opgang.  Æren  var 
nog-enlunde  reddet. 


For  Vintersæsonen  1883 — 84  blev  min  Hustru  og 
jeg  knyttet  til  Teaterdirektør  August  Rasmus- 
sens Skuespillerselskab,  hvis  Hovedsæson  altid  var 
i  Odense. 

Min  Kone  havde  Lyst  til  Teatret,  og  da  Direktøren 
var  begejstret  over  hendes  charmante  Sceneydre, 
blev  vi  hurtigt  enige  om  Gagebetingelserne.  Medio 
August  begyndte  Prøverne  paa  Hofteatret  i  Løngan- 

gene  ved  Christiansborg  Slot,  og  1ste  September  tog 
Forestillingerne  deres  Begyndelse  paa  Malmø  Teater 
med  „KalifenpaaEventy  r". 

August  Rasmussen  var  dengang  ubestridt  Provin- 
sens fineste  Direktør  og  hans  Selskab  det  mest  an- 
sete. En  Jerndisciplin  og  en  vis  Fornemhed  over  Per- 
sonalet gjorde,  at  vi  alle  var  velsete  i  de  store  Hotel- 
ler og  i  private  Kredse.  Han  indførte,  at  vi  altid  rejste 
paa  anden  Klasse  Jernbane  og  første  Klasse  Skib, 
medens  alle  andre  Selskaber  rejste  paa  tredie  Klasse, 
og  han  var  meget  nøjeregnende  med  at  Persona- 
let havde  Handsker  paa,  ja,  selv  ved  Prøverne 
mødte  alle  med  Handsker.  Nægtes  kan  det  ikke,  at 
vi  havde  vældig  Respekt  for  denne  lille  myndige  og 
dog  til  Tider  ovenud  elskværdige  Mand. 

Som  Iscenesætter  og  Instruktør  var  hans  Dygtig- 
hed almen  bekendt  i  Teaterverdenen.  Han  var  meget 
streng  paa  Prøverne,  men  dog  maatte  alle  vi  unge, 
der  har  gennemgaaet  hans  Skole,  være  ham  taknem- 
melig, fordi  vi  lærte  noget,  fordi  vi  fik  Respekt  for 
Klassikerne  og  Kunsten. 

Hovedkræfterne  bestod  af  Damerne  Fru  Theodo- 
ra Petersen  (Dir.  Vilhelm  Petersens  før- 
ste Hustru) ,  Frøken  MathildeBerg  (senere  gift 
med  Peter  Fjelstrup),  Fru  El.  Jensen,  Fru 
Wanzin  og  Primadonnaen,  JFrøken  Louise 
Broch,  Fru  Elvira  Gottschalksen,  Frøken 
A.  Madsen,  (senere  gift  med  Valdemar  Rol- 
ling), samt  en  Stab  af  unge  Kordamer. 

Af  Herrerne  kan  nævnes :  Anton  Jensen,  (El- 
sker) ,  W.  Dall,  (pére  noble) ,  gamle  Hougaard, 
(en  ganske  fortrinlig  Komiker  og  i  Ydre  ikke  ulig 

P  h  i  s  t  e  r) ,  Valdemar  K  o  1 1  i  n  g,  (som  senere 
skulde  blive  saa  stor  en  Kraft  for  Casino) .  Endvidere 
en  Del  ganske  unge  Skuespillere :  Peter  Jensen, 
(nu  bekendt  Kabaret-Skuespiller  og  Oplæser  i  Hoved- 
staden) ,  Emanuel  Jensen,  (nu  Forretnings- 
mand og  Husejer  i  stor  Stil  —  Formand  i  Grundejer- 
foreningen) . 

Repertoiret  bestod  af  „Kalifen  paa  Even- 
t  y  r",  „Kejserens  C  o  u  r  é  r",  Operetterne  „O  r- 
fe'us  i  Underverdenen",  „Pariserliv" 
samt  Skuespillene  „Ambrosius",  „EnSkanda- 
1  e",  „Mester  og  Lærling",  „U  n  d  e  r  H  a  m- 
raere  n",  „K  o  n  g  L  e  a  r"  m.  m. 

Alle  Forestillingerne  gik  afrundet  og  mønstervær- 
digt. Før  vi  begyndte  Hovedsæsonen  i  Odense  gæ- 
stede vi  Malmø,  Helsingborg  —  Randers,  Aarhus, 
Aalborg,  Vejle  og  Fredericia. 

2den  Juledag  begyndte  vi  i  Odense,  hvor  vi  skulde 
blive  Sæsonen  ud  til  1ste  Maj. 

I  Februar  rygtedes  det,  at  Casino  skulde  skifte  Di- 
rektør. Theodor  Andersen  var  blevet  uenig 
med  Aktieselskabets  Direktion  og  havde  i  Vrede  lejet 
Dagmarteatret. 

En  Dag  kom  der  et  meget  vigtigt  Telegram  til  Au- 
gust Rasmussen.  Over  Hals  og  Hoved  rejste  han  til 
Hovedstaden.  Næste  Dag  stod  der  i  Aftenbladene,  at 
Direktør  August  Rasmussen  havde  underskrevet 
Kontrakt  med  Aktieselskabet  Casino,  som  Lejer  af 
Etablissementet  fra  og  med  1ste  Juni  1884. 

Han  meddelte  samtidig  vor  Kammerat,  Dall,  hans 
Ven  og  mest  betroede  Mand,  at  han  agtede  at  knytte 
nogle  enkelte  af  Odense-Personalet  til  Casino. 

Jeg  var  en  af  de  lykkelige.  Sammen  med  Damerne 
Louise  Broch  og  Mathilde  Berg,  Herrerne  Valdemar 
Rolling,  Dall  og  Anton  Jensen,  skulde  vi  nu  præsen- 
teres for  det  kjøbenhavnske  Publikum. 

Min  Hustru,  som  ventede  en  glædelig  Begivenhed, 
vilde  helt  trække  sig  tilbage  fra  Scenen  efter  kun 
en  Sæsons  Forløb. 

Ved  Direktørens  Tilbagekomst  blev  Kontrakterne 
underskrevet,  og  jeg  syntes  jo  nok,  at  jeg  var  vokset 
en  hel  Tomme  i  Bevidstheden  om,  at  jeg  skulde  være 
den  gamle,  dygtige  Krigsraad  Brandts  Efterføl- 
ger paa  Dirigentpladsen  i  det  folkekære  Casino. 


CASINO-PEDIODEN  1884—1901. 


Odense  Sæson  sluttede  i  Begyndelsen  af  Maj. 
Vi  tog  Afsked  med  vore  Kammerater  ved  en 
animeret  Frokost  paa  Brochmanns  Hotel. 

Fru  Theodora  Petersen  blev  engageret  til 
Folketeatret  i  Kjøbenhavn.  Direktør  Abrahams 
havde  været  i  Odense,  var  blevet  indtaget  i  hendes 
blonde.  Skønhed  og  muntre  Talent,  og  vi  lykønskede 
hende  alle.  Hun  var  en  god  Kammerat  og  et  prægtigt 
Menneske. 

Efter  Hjemkomsten  til  Hovedstaden  hvilede  vi  ud 
et  Par  Maaneder.  Vi  tog  paa  Landet  for  at  kunne 
begynde  med  friske  Kræfter  paa  Prøverne  i  Juli 
Maaned. 

Efter  Ferien  kom  vi  til  at  bo  i  Studiestræde  Nr.  6, 
hos  en  Madam  Mortensen,  der  havde  et  Pensionat  — 
et  helt  lille  Kunstnerhjem.  Foruden  min  Ringhed 
boede  her  nemlig  Herman  Bang  og  Peter 
Nansen;  senere  G  u  s  t  a  vE  smannog  I.  K.  L  a  u- 
r  i  t  z  e  n.  Kedeligt  var  der  sandeligt  ikke,  tilmed  da 
min  kære  gamle  Ven,  Frederik  Brun  daglig 
kom  hjem  til  os  og  sang  og  spillede  paa  mit  opretstaa- 
ende  og  lejede  Klaver.  Hvor  var  han  dog  gennem- 
musikalsk. Alt  spillede  han  fra  Bladet,  selv  de  van- 
skeligste Wagnerske  Klaverudtog. 

Personalet  i  Casino  for  Sæsonen  1884 — 85  saa  saa- 

ledes  ud :  Fru  S  c  h  w  art  z-N  i  e  1  s  e  n,  Frøken  Lud- 
vigsen, Frøken  Louise  Brock,  Frøken  Hol- 
ter, Mathilde  Neumann,  (nu  Fru  Mathil- 
de Nielsen),  Mathilde  Berg,  Constance 
Olsen,  Frøken  Bodilsen,  (nu  Fru  Neumann), 


^W 


FREDERIK  BRUN  som  Lohengrin. 


Fru  El.  jensen,  samt  en  Snes  nydelige  Kordamer. 
Herrepersonalet  bestod  afAlbertHelsengren, 
William  Pi  o,  Valdemar  Rolling,  Enoch 
Aagaard,  Victor  Neumann,  Nathansen, 
Anton  Jensen,  W.  Dall,  Ludvig  Wanzin, 

Hougaard,  O  d  g  e  i  r  Steffensen,  samt  kgl. 
Operasanger  Frederik  Brun.  Endvidere  nogle 
ganske  unge  Skuespillere,  Peter  Fjelstrup, 
Otto  Larssen,  Broder  til  Fru  Oda  Nielsen 
og  gift  med  An na  Larssen);  Carl  Lange 
(Broder  til  Emma  Lange,  senere  Thomsen 
ved  det  kgl.  Teater) .  og  et  stort,  fortrinligt  Herrekor. 

Maskinmesteren  hed  Enevoldsen,  Souffløren 
Fru  Z  i  n  n,  Overregisør  og  Inspektør  var  Ludvig 
W  a  n  z  i  n  og  Underregisør  W.  Nielsen. 

Korprøverne  tog  straks  deres  Begyndelse  midt  i 
Juli.  Vi  prøvede  paa  en  Operette  af  Suppe:  „Fati- 
n  i  t  z  a",  som  var  ansat  til  Aabningsforestillingen. 

Thora  Schwartz  sang  Titelpartiet.  Orkestret  var 
besat  med  22  Mand,  deriblandt  saa  fortrinlige  Musi- 
kere som  Anton  Block  (Koncertmester,  nu  kgl. 
Kapelmusicus) ,  Anton  Hegner  (Solo-Cellist) , 
M  a  1 1  h  i  s  o  n-H  a  n  s  e  n  (Viola) ,  Vater  (første 
Trompetist,  senere  Musikdirektør  ved  Garden), 
S  k  j  e  r  n  e  (Klarinetist,  nu  kgl.  Kapelmusicus),  H  a- 
r  a  1  d  Jensen  (Fløjte,  senere  kgl.  Kapelmusicus) , 
F  r  i  t  z  h  e  (Contrabassist) ,  Thorvald  Madsen 
(Violin) ,  Hartmann  ( Janitshar) ,  Braunstein 
(Como) ,  Sophus  Møller  (Basun) . 

Til  Operetten  „Donna  J  u  a  n  i  t  a"  var  desuden 
engageret  Frk.  Agnes  Dahl  til  at  spille  Harpe- 
partiet. 

Prøverne  var  daglig  fra  Kl.  10 — 4.  Ofte  havde  vi 
ogsaa  Prøver  om  Natten  til  Kl.  1 — 2.  Den  Gang  var 
der  intet  Skuespillerforbund,  der  bestemte  Prøvernes 
Timeantal. 

Premieren  fandt  Sted  i  Slutningen  af  August  og 

blev  en  Knaldsukces.  Her  var  intet  sparet:  Flotte 
Kostumer,  de  dejligste  Dekorationer,  malet  af  en 
ganske  ung  Mand,  der  hed  Carl  Lund,  Mesteren, 
som  nu  stadig  overgaar  sig  selv,  skønne  Kvinder  og 
en  Klang  over  Kor  og  Orkester,  som  maatte  elektri- 
sere Publikum. 

Vor  første  Musikpædagog,  Professor  A  n  g  u  1 
Hammerik,  var  saa  elskværdig  at  skrive  en  større 
Anmeldelse  i  „Nationaltidende"  af  25.  August  1884 
om  Opførelsen  af  Operetten  og  min  Ledelse.  Jeg  haa- 
ber  ikke  at  synes  ubeskeden  ved  at  citere  nogle  af 
Professorens  Udtalelser  om  mig  som  Operettediri- 
gent. 

„I  Carl  Gottschalksen  har  Casino  faaet  en 
Mand,  som  er  sin  Plads  fuldkommen  voksen.  Perso- 
nalet følger  hans  animerende  Taktslag,  og  der  er  Liv 
og  Flugt  i  Ensemblerne  i  Kor  og  Orkester,  en  Frisk- 
hed og  Fart,  en  absolut  Sjældenhed  i  Kjøbenhavn  — 
ii 

Et  andet  Blad,  „Avisen",  bringer  en  Anmeldelse  af 
24.  August  1884  (Poul  Marcussen): 

„Operetten  blev  ledet  af  Musikdirektør  C.  G.  med 
stor  Dygtighed  og  de  store  Ensemblenumre  gik  glim- 
rende over  Scenen." 

—  Nu  bemærker  Anmelderen  spøgefuldt: 

„Damer  med  letfængelige  Hjerter  raades  til  ikke  at 
se  paa  den  smukke  Musikdirektør,  naar  han  vender 
sig  om  til  Publikum  for  at  dirigere  Mellemaktsmusik- 
ken ." 

Sagen  var,  at  Direktør  Rasmussen  bestemt  for- 
langte, at  jeg  skulde  dirigere  Mellemakterne  med 
Front  mod  Publikum,  hvilket  var  noget  ganske  nyt 

for  Københavnerne,  der  altid  var  vant  til  kun  at  se 
Dirigentens  Ryg. 

Forresten  var  samtlige  Anmeldelser  ovenud  elsk- 
værdige imod  mig.  Jeg  havde  kun  Grund  til  at  være 
himmelhenrykt  over  min  Debut  som  Operettedirigent 
i  Hovedstaden. 

I  Slutningen  af  Firserne  blev  en  ganske  ung  Mand, 
Alfred  Cohn,  knyttet  til  Teatret.  Han  viste 
straks  umiskendeligt  Talent  for  Scenen  og  blev  se- 
nere til  megen  Nytte  for  Casino. 

Han  og  flere  andre :  N  a  t  h  a  n  s  e  n,  Wanzin, 
Gerda  Christoffersen,  udvandrede  til .  det 
nye  Aarhus  Teater.  Efter  mange  Aars  Forløb  vend- 
te han  tilbage  til  Casino,  hvor  han  nu  er  Sceneinstruk- 
tør. Tillige  er  han  Leder  af  Films-Skolen. 
.  Ogsaa  den  udmærkede  Skuespiller  Alfred  M  ø  1- 
1  e  r  blev  engageret.  I  flere  Aar  var  han  en  af  Teat- 
rets fornemste  Kræfter.  Med  et  brillant  Teaterydre 
og  en  meget  smuk  Baryton  sang  han  ogsaa  i  mange 
Operetter,  blandt  andet  i  min  Operette :  „Kloster- 
1  i  v". 

I  November  samme  Aar  blev  vort  lille  Hjem  i  Stu- 
diestræde forøget  med  en  Søn,  en  dejlig  lille  Krabat, 
og  han  blev  døbt  Aage. 

Udgifterne  blev  større  og  min  beskedne  Gage  kun- 
de ikke  slaa  til.  Jeg  maatte  derfor  i  min  knappe  Fri- 
tid give  Undervisning  i  Violin,  Theori  og  Instrumen- 
tation og  samtidig  spille  med  i  Musikforeningen. 

Koncertpalæet  eksisterede  ikke  den  Gang.  Alle 
store  Orkesterkoncerter  afholdtes  i  Casino.  Skuespil- 
lerne var  henrykte  over  at  være  fri  et  Par  Gange  om 

Ugen.  Direktøren  var  naturligvis  ikke  særlig  begej- 
stret, men  hans  Kontrakt  lød  paa,  at  samtlige  For- 
eningskoncerter  skulde  afholdes  i  „Casinos  store  Sal". 
I  vor  Tid  vilde  et  saadant  Arrangement  vel  nok  være 
utænkeligt. 

For  mit  Vedkommende  var  det  en  stor  Behagelig- 
hed at  kunne  forøge  mine  Indtægter  til  Fordel  for 
„Madame"  og  lille  „Baby". 

Prøverne  i  Musikforeningen  var  sat  tiT  Kl.  1,  fordi 
der  var  saa  mange  af  Gardens  dygtige  Musici,  der 
først  skulde  til  Vagtparaden  paa  Amalienborg. 

Deh  Gang  var  Professor  Niels  V.  Gade  eneraa- 
dende  for  Hovedstadens  Musik.  For  os  unge  Musikere 
var  det  en  Fryd  og  en  Fest  at  spille  under  hans  myn- 
dige Førerskab. 

Jeg  blev  indrulleret  blandt  Primoviolinernes  Grup- 
pe og  havde  den  Ære  at  sidde  sammen  med  Anton 
Svendsen  (Koncertmester) ,  min  Lærer  F r.  Hi  1- 
mer,  Nicolaj  Hansen,  Sofus  Stockmarr, 
Gustav  Helste  d,  Anton  Bloch,  Axel 
Gade,  Georg  Høeberg,  (nu  Det  kgl.  Kapels 
energiske  Chef),  den  unge  Glass  (Cellist),  Otto 
Schmidt,  (nu  i  Metropol itan-Operaen  i  Chicago), 
A  1 1  i  n  og  —  husker  jeg  ikke  fejl  —  var  baade  Carl 
Nielsen  (som  nu  er  G  a  d  e  s  og  N  e  r  u  d  a  s  Efter- 
følger paa  Dirigentpladsen  i  Musikforeningen),  samt 
Herrerne  B  o  r  u  p,  M  ø  1 1  e  r  (senere  Godsejer) , gamle 
Witzanskyog  saa  en  ung  Mand  med  et  Par  poli- 
ske Øjne  i  et  rundt  Barneansigt,  intelligent  og  altid 
urolig,  men  det  absolutte  Violintalent,  altid  prælude- 
rende, naar  vi  andre  hvilede.  Han  blev  en  af  vore 
største :  FiniHenriques. 

Jeg  sad  ved  Pult  sammen  med  A  n  t  o  n  B  1  o  c  h. 

En  Fætter  til  Fini  sad  imellem  Cellisterne,  Ro- 
bert Henriques. 

Naar  Orkestret  var  samlet  og  Anton  Svend- 
sen havde  givet  os  et  „A",  kom  Gade  ind  til  os  i 
Prøvelokalet  (Casinos  lille  Sal).  Vi  rejste  os  alle  op. 
Gade  hilser  og  siger:  „Naa,  Kinders,  saa  skal  vi  fan- 
ge an". 

I  Regelen  satte  han  sig  ved  Flygelet  og  spillede 
Themaerne  igennem,  særlig  for  at  angive  os  Rytmen. 
Derefter  steg  han  op  paa  Dirigentpladsen  og  greb 
Taktstokken.  I  de  sidste  Aar  før  hans  Død  havde 
han  surret  den  fast  til  Haanden  i  en  lille  Læderrem. 

Til  Musikforeningens  Prøver  plejede  i  Reglen  H  d  s. 
Majestæt  Dronningen  at  indfinde  sig.  Hun 
var  overordentlig  musikalsk,  en  ypperlig  Pianistinde 
og  en  Beundrerinde  af  G  a  d  e. 

Ved  en  Prøve,  hvor  Gades  dejlige  Symfoni  „P  a  a 
Sjølunds  fagre  Sletter",  skulde  gennem- 
gaas,  sad  vi  alle  paa  vore  Pladser,  og  Professoren 
stod  utaalmodig  og  spejdede  mod  Indgangsdøren,  af- 
ventende Dronningens  Ankomst. 

Klokken  blev  vel  en  halv  Snes  Minutter  over  1,  da 
Døren  endelig  blev  aabnet  af  en  rød  Lakaj,  og  Dron- 
ningen kom  hurtigt  ind. 

Gade  tog  sit  Ur  op,  saa  paa  Hendes  Majestæt, 
rystede  paa  Hovedet  og  pegede  paa  Uret.  Dronnin- 
gen smilede  og  sagde:  „Aa,  undskyld,  kære  Hr.  Pro- 
fessor, at  jeg  kommer  for  sent, " 

Ved  en  Koncert  i  den  store  Sal  havde  vi  spillet  en 
Scherzo  af  M  e  n  d  e  1  s  o  h  n  (et  af  Afsnittene  i  en 
Symfoni),  og  da  Publikum  ikke  rørte  en  Haand  efter 

Scherzoen,  gør  Gade  Front  mod  Salen  og-  udbryder : 
„Ja,  de  har  vist  ikke  rigtig  forstaaet  dette  Musik- 
stykke. Vi  skal  derfor  tage  det  Hele  om  igen."  Scher- 
zoen blev  derefter  spillet  da  Capo. 

Gade  gik  altid  med  et  stort  Kræmmerhus  Peber- 
mynter eller  Altheabolsjer,  og  den  største  Ære,  der 
kunde  vises  os  var,  naar  han  tog  Kræmmerhuset  op 
af  Lommen  og  med  sit  mozartske  Smil  bød  os  en  Pe- 
bermynte. 

Han  kunde  være  kold  og  uelskværdig,  men  paa  To- 
mandshaand  kunde  man  ikke  undgaa  at  mærke  hans 
rige,  varme  Kunstnerhjerte. 

Jeg  havde  componeret  en  „Nordisk  Symfo- 
n  i  i  C"  (senere  spillet  afBalduinDahli  Tivolis 
Koncertsal,  vistnok  i  Sæsonen  85  eller  86). 

Jeg  gik  op  til  G  a  d  e  med  mit  Partitur.  Han  boede 
den  Gang  i  Bredgade,  vistnok  i  Nr.  34  paa  2.  Sal.  Dels 
vilde  jeg  gerne  have  Mesterens  Dom  om  mit  Arbejde, 
og  dels  vilde  jeg  gerne  spdrge  om  mit  Opus  muligvis 
kunde  opføres  i  Musikforeningen. 

Professoren  kendte  mig  udmærket  godt  fra  min 
Virksomhed  i  Casino  og  ligeledes  som  en  af  hans  egne 
Primo- Violinister  i  Musikforeningen. 

Da  jeg  ringede  paa,  kom  Gade  selv  ud  og  lukkede 
op.  Jeg  lagde  straks  Mærke  til,  at  han  vist  ikke  var 
i  det  aller  bedste  Humør.  Jeg  forklarede  høfligt  mit 
Ærinde  og  blev  indladt  i  Professorens  Arbejdsværel- 
se, hvor  der  foruden  et  Flygel  ogsaa  stod  en  stor 
Læsepult. 

Gade  slog  mit  Partitur  op,  bestandig  rygende  en 
meget  stærk  Havanna-Cigar. 

Værelset  var  opfyldt  af  Røg,  og  mens  han  bladede 

og  læste  i  Noderne,  dampede  han  uafladelig  under  en 
pinende  Tavshed. 

Tilsidst  syntes  jeg,  at  Stolen  begyndte  at  hæve  sig 
under  mig  og  alskens  Tanker  fløj  gennem  Hovedet. 
Det  var  jo  Mesterens  Dom,  jeg  ventede  paa,  saa 
Sveden  sprang  tilsidst  ud  af  Panden.  „Aa",  tænkte 
jeg,  „blot  han  dog  vilde  sige  noget".  Denne  isnende 
Tavshed  gjorde  mig  konfus.  Jeg  forsøgte  at  tælle  paa 
mine  Vesteknapper:  „Nej !  Ja;  —  Nej !  Ja!"  Da  tord- 
ner det  henne  fra  Professorens  Pult:  „N  e  j !"  Jeg  for 
op  fra  Stolen  og  udbrød  uvilkaarlig:  „Ja!  Javel,  Hr. 
Professor ! " 

Gade  slaar  Partituret  sammen,  og  idet  han  giver 
mig  det  tilbage,  siger  han  bistert:  „Nej,  Gottschalk- 
sen,  det  egner  sig  ikke  til  Musikforeningen". 

Bleg  men  fattet  tog  jeg  Afsked  og  gik  baglæns  ud 
af  Entrédøren.  Men  nu  skete  der  noget  mærkeligt. 
Da  jeg  naaede  ned  til  første  Sal,  hører  jeg  en  Torden- 
røst fra  anden:  „Aa,  Gottschalksen,  kom  op  et  Øje- 
blik!" Jeg  styrtede  op  til  Mesteren  igen,  og  saa  sagde 
han:  „Deres  Basser  er  udmærkede  og  Menuetten 
frisk  og  fornøjelig.  Hils  Deres  Far,  Farvel." 

Min  Fader  kom  meget  sammen  med  Gade.  Han 
havde  været  Medlem  af  Musikforeningen  fra  dens 
Stiftelse. 

En  anden  musikalsk  Begivenhed  var  Ansættelsen 
af  Komponisten  Johan  Svendsen  som  Professor 
P  a  u  1 1  is  Efterfølger  ved  Det  kgl.  Teater.  Allerede 
længe  havde  den  norske  Komponist  været  berømt  i 
Udlandet  gennem  sine  dejlige  Symfonier.  Særlig  Be- 
arbejdelsen    af     Strygeinstrumenterne     med     hidtil 

En  glad  Musikants  Dagbog.  6 


Komponisten,  kg!.  Kapelmester  JOHAN  SVENDSEN. 

ukendt  Harmonisering,  havde    begejstret    Musikens 
Udøvere  i  alle  Lande. 

Kgl.  Hofmusikhandels  Chef,  Direktør  Henrik 
H  e  n  n  i  n  gs,  havde  foranstaltet  tre  store  filharmoni- 
ske Koncerter  i  Casinos  store  Sal  med  Johan 
Svendsen  som  Dirigent. 

Musikforeningens  store  Orkester  blev  engageret  og 
yderligere  forøget  med  mange  flere  Strygere. 

Alle  Musikere,  som  har  haft  den  Lykke  at  spille 
under  Jo  h  a  n  S  v  e  n  d  s  e  n,  vil  kunne  bevidne,  at  det 
var  en  Fest  og  en  Oplevelse  af  Rang  at  medvirke  un- 
der denne  Mesters  Instruktion. 

Da  vi  alle  sad  ved  vore  Pulte  ved  den  første  Prøve, 
kom  Direktør  Hennings  ind  med  Johan 
Svendsen  og  præsenterede  ham  for  os. 

Ung  , slank,  elegant,  stod  han  paa  Podiet.  Hans 
Maade  at  indstudere  paa,  var  noget  ganske  ukendt 
for  os  alle.  Han  tog  enkelte  Grupper  for  sig  selv, 
først  Violinerne  eller  Celloerne  og  Kontrabasserne  og 
efterhaanden  hele  Orkestret.  Men  hvilken  Virkning! 
Hvilket  pianissimo  og  hvilken  dynamisk  Kraft  i  de 
store  fortissimo.  Man  kan  sikkert  uden  Overdrivel- 
se sige,  at  han  var  den  første  Dirigent,  der  lærte  dan- 
ske Musikere  at  spille  et  pianissimo  og  en  gradvis 
Stigning  til  det  allerstørste  Fortissimo. 
.  Altid  den  mest  udsøgte  Elskværdighed  ved  Prø- 
verne. Med  sit  vindende  Smil  kunde  han  tage  en  af 
Violinisternes  Instrumenter,  idet  han  selv  spillede 
Satsen  for  os  og  forklarede,  at  saadanne  ensartede 
Strøg  for  alle  Strygegrupperne  vilde  blive  det  mest 
virkningsfulde  i  hele  Ensemblet. 

Det  kgl.  Teaters  Musikbud  hed  T  i  m  m  e  r  m  a  n  d. 

0* 


—  84  — 

Han  var  stadig  tilstede  under  hele  Prøven  for  at  om- 
dele Noderne  og  være  til  Haande  for  Kapelmesteren. 

Naar  vi  havde  en  større  Pause  hørte  man  stadig 
Johan  Svendsen  kalde  paa  Timmer  mand 
og  sige  paa  sit  dansk-norske :  „ Aa,  Timmermand,  gaa 
ned  i  Restaurationen  og  bring  mig  en  liden  Cognac 
og  et  stort  Glas  Vand." 

Hvilken  Oplevelse  ved  den  filharmoniske  Koncert, 
hvor  Grieg  var  engageret  til  at  spille  sin  store  Kla- 
verkoncert med  Orkester,  Edvard  Grieg  ved 
Klaveret  og  Johan  Svendsen  paa  Dirigentplad- 
sen. 

Samme  Aften  spillede  vi  en  af  Gades  Symfonier 
(vistnok  Nr.  5). 

Gade  sad  paa  første  Række  ved  Siden  af  I.  P. 
Hartmann. 

Som  Musikens  Konge  i  vort  Land  taalte  han  ikke 
gerne  nogen  over  sig,  men  efter  Udførelsen,  kom  han 
ilende  op  paa  Scenen  bag  Orkestret  og  raabte  paa 
Svendsen,  og  da  denne  kom,  omfavnede  han  den 
geniale  Dirigent  og  Musiker,  der  havde  fremført  hans 
Symfoni  med  saa  megen  Finfølelse  og  Pietet. 


Den  første  Sæson  under  AugustRas  mussen 
var  gaaet  temmelig  godt  med  gode  Huse  og  jævnt 
gode  Indtægter,  men  allerede  i  de  to  næste  Sæsoner 
begyndte  Besøget  at  dale  noget.  De  store  Udstyrs- 
stykker slugte  vældige  Summer,  og  efter  Forlydende 

var  Direktørens  private  Formue  allerede  betydelig 
svundet  ind. 

Til  Feeriet  „Askepot",  som  var  udstyret  med 
virkelig  Pragt,  var  engageret  et  Balletkorps  af  unge, 
smukke  Kvinder. 

I  „T  o  m  m  e  1  i  d  e  n"  myldrede  det  ind  paa  Sce- 
nen med  „Bachfische"  i  femtenaars  Alderen.  For  før- 
ste Gang  saa  man  her  Danmarks  Dagmar  Han- 
sen og  A  b  e  1  o  n  e  Barisson,  den  senere  saa  be- 
rømte Lona  Barisson,  nu  gift  med  daværende 
Journalist  ved  Socialdemokraten,  F  1  e  r  o  n. 

Solodanser  Daniel  Krum  fra  det  kgl.  Teater 
indstuderede  Baletterne.  Jeg  komponerede  Musiken 
til  dem  alle.  Særlig  Musiken  til  „A  s  k  e  p  o  t"  blev 
modtaget  med  megen  Velvilje  af  Presse  og  Publikum, 
ja,  endnu  i  disse  Dage,  hvor  jeg  nedskriver  mine  Min- 
der, har  jeg  den  Glæde  at  høre  de  københavnske  Or- 
kestre spille  min  Balletmusik,  i  Særdeleshed  „Polka 
Kokette"  med  den  kendte  Violinsolo. 

Daniel  Krum  og  jeg  arbejdede  udmærket  sam- 
men, og  jeg  vandt  en  trofast  Ven  i  ham. 

En  Dag  kom  han  ind  i  Grandjean  Café  paa  Hjørnet 
af  Kongens  Nytorv  og  Lille  Strandstræde. 

Jeg  sad  ved  et  af  Vinduerne  til  Bredgade  og  læste 
Aviserne.  Idet  han  sætter  sig  hen  til  mig,  beder  han 
Tjeneren  om  Skrivetøj  og  Papir.  I  Hast  skriver  han 
nogle  Breve,  og  da  han  forlader  Kaféen,  beder  han 
mig  lægge  Brevene  i  Postkassen,  da  han  skulde  med 
Sporvognen. 

Jeg  lover  det.  Han  siger  Farvel  og  det  forekommer 
mig,  at  han  er  bleg  og  synlig  altereret. 

Næste  Dag  bringer  Morgenaviserne  den  forfærde- 
lige Meddelelse,  at  den  afholdte  Solodanser  var  fun- 
den hængt  i  Charlottenlund  Skov.  Økonomiske  Sor- 
ger i  Forbindelse  med  Sorger  af  privat  Natur,  havde 
drevet  den  herlige  Kunstner  i  Døden. 


KAPELMESTER  UNDER   ELLEVE 
KASINO-DIREKTØRER. 


Direktør  August  Rasmussen  kæmpede  som 
en  Løve   for  at  holde  Skuden  oven  Vande. 

En  Dag  i  Sæsonen  86 — 87  maatte  han  imidlertid 
opgive  det  Hele. 

Ved  et  Opslag  i  Foyeren  blev  Personalet  underret- 
tet om,  at  den  den  1ste  December  forfaldne  Gage 
ikke  kunde  udbetales,  og  at  han  Dags  Dato  var  fra- 
traadt  Direktionen. 

Det  har  sikkert  været  et  haardt  Slag  for  den  ære- 
kære og  pertentlige  Mand  at  forlade  Casino  som  han 
elskede  saa  højt. 

I  sytten  lange  Aar  blev  jeg  paa  min  Plads  paa  Di- 
rigentstolen i  Casino  under  følgende  Direktioner: 

August  Rasmussen,  Hunderup,  Lin- 
nemann,  Carl  Nielsen,  Cetti,  Robert 
Watt,  Østergaard,  Birch,  Esmann,  Ri- 
chard S  c  h  r  ø  d  e  r  og  Kassedirektør  Sander. 

Personalet  var  blevet  forøget  med  S  t  i  g  a  a  r  d, 
Jaques  Wiehe,  Albert  Price  (Bedstefar) , 
Sophus  Neumann,  Carl  Marx,  Peter 
Fjelstrup,  Bugge,  W  i  1  c  k  e  n  s,  Holger 
Rasmussen,  Hjor  t-C  1  a  u  s  e  n,  Adolf  Jen- 
sen, Strøm,  Orlamundt,  D  a  g  m  a  r  O  r  1  a- 
m  u  n  d  t,  Julie  Hansen,  JohanneKrum- 
Hunderup  og  den  smukke  Fru  Julie  Se- 
cher, Fru  R  i  n  g  og  hendes  Datter  Betty, 
den   senere   saa   berømte   Betty   Nansen,   samt 

Gerda  Christoffersen,  der  debuterede  i  Sæ- 
sonen 1889  som  Gervaise  i  „Faldgruben". 

Fremdeles  følgende :  Vilhelm  Wiehe(  en  gan- 
ske fortrinlig  Skuespiller,  ældste  Søn  af  Det  kgl.  Tea- 
ters Helteskuespiller,  V  i  1  h  e  1  m  W  i  e  h  e  sen.)  .Vil- 
helm W  i  e  h  e  jun.  blev  senere  gift  med  Char- 
lotte Hansen,  Solodanserinde  ved  det  kgl.  Tea- 
ter, nu  den  feterede  Skuespillerinde  og  Dissøse 
Charlotte  Wieh  e-B  e.r  e  n  y. 

En  ung  Skuespillerinde  ved  Det  kgl.  Teater,  Frøken 
Olga  Meyer,  blev  ligeledes  engageret  og  gjorde 
Teatret  stor  Nytte  ved  sit  smukke  Sceneydre  og  bril- 
lante Replik. 

Allerede  under  August  Rasmussen  var  Fru 
Louise  Larsen  bleven  knyttet  til  Teatret,  sær- 
lig med  Operetten  „Lykkebarnet"  for  Øje.  Hun 
udførte  Titelpartiet  deri  og  gjorde  stor  Lykke. 

„Lykkebarnet"  var  et  stort  Trækplaster,  og 
uforlignelig  var  Sophus  Neumann  som  .Fyrst 
Auran. 

Pariserdivaen  Anna  Judic  var  engageret  til  at 
udføre  Bertinas  Rolle   som  Gæst  for  nogle  Aftener. 

Det  var  en  ren  Fest,  disse  Forestillinger  med  J  u- 
d  i  c  og  S  o  p  h  u  s  Neumann. 

Første  Aften  Sammenspillet  skulde  begynde,  glem- 
mer jeg  aldrig. 

Judic  spillede  paa  sit  dejlige  fransk,  Neumann 
paa  dansk. 

Judic,  som  nu  første  Gang  saa  ham  maskeret 
som  Fyrst  Auran,  brast  ud  i  den  voldsomste  Latter 
ved  Synet  af  denne  fuldkommen  idiotiske  Operette- 
figur.   Efter  Forestillingen  omfavnede  hun  „Fusse". 


Skuespillerinde,  Fru  DAGMAR  ORLAMUNDT. 

Aldrig  havde  hun  haft  en  saa  glimrende  Medspiller. 
Hun  tilbød  ham  en  meget  stor  Gage,  hvis  han  vilde 
rejse  med  til  Paris  og  spille  „Auran"  med  hende. 

Ja,  i  Sandhed :  SophusNeumann  var  en  ufor- 
lignelig Kunstner.  Hvilket  Lune,  hvilken  Frodighed! 
Og  samtidig  den  gode,  brillante  Kammerat  paa  Tea- 
tret og  i  sit  Hjem.  Ære  være  hans  Minde. 

Efter  August  Rasmussen  fulgte  Hunde- 
rup. Han  holdt  lige  i  fire  Maaneder,  saa  gik  ogsaa 
han  fallit. 

Han  var  en  godmodig  og  flink  Fyr,  men  fuldkom- 
men umulig  i  Pengesager. 

.  Naar  Gagedagen  kom,  gjaldt  det  at  komme 
først  op  til  Kontoret  og  bogstavelig  ligge  paa  Maat- 
ten  og  holde  fast  i  Døren.  De  første  syv,  otte  fi'k  nem- 
lig deres  Gage.  Men  saa  kom  Hunderup  uvæger- 
lig ud  paa  Gangen  til  os  og  fortalte  med  det  mest  ge- 
mytlige Ansigt,  at  nu  havde  han  ikke  en  Sysling  mere 
og  saa: 

., Farvel  med  Dig,  min  Ven!" 

Efter  Hunderup  kom  Carl  Nielsen. 

Han  havde  Pengene  i  Orden,  og  atter  kom  der  Ar- 
bejdsro paa  Teatret. 

Marinestykket  „G  u  1 1  e  r  ombord"  gav  store 
Indtægter,  men  særlig  „Charleys  Tante"  med 
Peter  Fjelstrup  i  Hovedrollen  fyldte  Penge- 
kassen til  Randen. 

Nu  gentog  Historien  fra  Theodor  Ander- 
sens Periode  sig.  Da  Aktieselskabet  saa,  at  Pengene 
strømmede  ind,  vilde  de  selv  drive  Anstalten,  Carl 
Nielsens  Kontrakt  blev  opsagt,  og  Robert 
Watt  engageret  som  artistisk  Direktør. 

I  Løbet  af  en  halv  Sæson  viste  det  sig,  at  det  heller 
ikke  gik.  RobertWatt  f  ratraadte  for  udelukken- 
de at  hellige  sig  Tivoli. 

Nu  kom  der  en  hel  Række  Direktører :  C  e  1 1  i, 
Birch,  Østergaard  og  endelig  Gustav  Es- 
man  n,  hvis  eneste  gode  Gerning  bestod  i  at  skrive 
det  udmærkede  Skuespil  „Magdalene",  der  atter 
gav  Penge  i  Kassen  og  Ære  for  Teatret.  Fru  Dag- 
marOrlamundt  ypperlig  i  Titelrollen  og  J  u  1  i  e 
Hansen  (Lumbyes  Datter)  aldeles  fortrinlig 
som  Madam  Blomqvist.  Ogsaa  Fru  Elna  From 
ydede  udmærket  Kunst. 

En  af  de  bedste  Præstationer  ydedes  af  en  ganske 
ung  Mand  som  spillede  Grosserer  Flinch,  han,  der 
skyder  sig  paa  Balconen  paa  en  af  Tivolis  Restauran- 
ter. En  elegant  Levemand  med  en  klar  og  tydelig 
Diktion.  Det  var  I  v  a  r  S  c  h  m  i  d  t,  nu  Det  nye  Tea- 
ters bekendte,  energiske  Direktør. 


Hver  Vinter  afholdt  Aktieselskabet  seks  store  Ca- 
sino  Maskerader,  hvoraf  den  tredie  havde  Ry  for  at 
være  den  gemytligste. 

I  Begyndelsen  af  Firserne  var  disse  Maskeballer 
virkelig  elegante  og  morsomme  og  Kjøbenhavnerne 
strømmede  ud  i  Amaliegade. 

BalduinDahl  dirigerede  i  den  store  Sal,  Carl 
Lumbye  i  den  mindre.  Da  jeg  i  84  blev  Teatrets 
Musikdirektør,  fik  jeg  af  Aktieselskabet  ogsaa  det 
Hverv  at  dirigere  i  den  store  Sal. 

Her  var  virkelig  Liv  og  Løjer,  Lys,  skønne  Kvin- 
der og  Champagne  i  Overmaal.    Adelen  dominerede, 

og  der  forlangtes  ikke  een  Flaske  Skum  men  en  hel 
Kurv   til  de  separate  Kabinetter. 

Disse  Maskerader  sygnede  imidlertid  efterhaanden 
hen.  Tilsidst  var  det  næsten  kun  Demimonden  og 
Natsværmere,  der  ikke  generede  sig  for  at  danse  i 
Vinterfrakke  og  høj  Hat.  Enkelte  flotte  Levemænd 
var  der  endnu,  men  Adelen  holdt  sig  borte,  og  Kasse- 
bedrøveme  dominerede. 

Naar  man  spurgte  gamle  Direktør  R  a  n  t  z  a  u  i 
„Kisten",  om  hvor  alle  de  rigtige  gamle  Drenge  var 
blevet  af,  svarede  han:  „Tja!  Nogle  har  Døden  taget, 
og  andre  har  Politiet  taget." 

Rantzau  var  en  udmærket  Visedigter  („Døgn- 
fluer") og  en  meget  vittig  Herre. 

En  Menneskealder  var  han  Direktør  i  Tivolis  Pa- 
villon (Kisten).  En  Overgang  var  han  ogsaa  i  Kom- 
pagni med  Thor  Jensen  om  "Ravnsborg"  (det 
senere  Nørrebros  Teater).  Ligeledes  om  „Fregatten" 
i  Tivolisøen.  Der  fortælles  følgende  lille  Historie  om 
ham: 

En  af  vore  største  Digtere  blev  begravet.  Ved  Be- 
gravelsen var  blandt  andre  H  o  1  g  e  r  D  r  a  c  h  m  a  n  n 
tilstede.  Rantzau  gaar  hen  og  slaar  ham  paa  Skul- 
deren og  siger:  „Tja!  Nu  er  vi  ikke  mange  tilbage." 


STATENS    REJSESTIPENDIUM 

TIL 

FESTSPILLENE  I    BAYREUTH. 


En  glad  Musikants  Dagbog. 


Et  af  mine  varmeste  Ønsker  havde  længe  været  at 
komme  til  at  overvære  de  Wagnerske  Festspil  i 
Bayreuth,  men  som  sædvanlig  kneb  det  med  Skillin- 
gerne. 

Alt  gik  til  vort  kære,  lille  Hjem,  hvor  vi  nu  i  1894 
havde  fem  søde  Bøm.  Hvis  min  Elvira  ikke  havde 
været  saa  flittig  og  økonomisk,  havde  det  ofte  set 
sort  ud  for  Familien  Gottschalksen.  Men  hun  syede, 
lappede,  strikkede,  til  langt  ud  paa  Natten,  og  dog 
sørgede  hun  for  at  Børnene  tidligt  om  Morgenen 
kom  pæne  og  rene  i  Skolen,  forsynede  med  store  Fro- 
kostpakker. Mine  tre  prægtige  Drenge,  Aage,  Kai  og 
Carl  gik  i  Schnecloths  Latinskole,  mine  to 
Smaapiger,  E  1 1  e  n  og  L  i  1  y,  gik  i  den  franske  Non- 
neskole.  Jeg  kan  takke  min  Hustrus  kærlige,  men 
bestemte  Opdragelse  af  vore  Børn  for,  at  vi  har  Glæ- 
de af  dem  alle.  De  hænger  ved  deres  gode,  opofrende 
Moder,  og  dette  turde  maaske  være  det  smukkeste 
Resultat  af,  hvad  hun  har  gjort  for  dem. 

Jeg  indsendte  min  Ansøgning  om  Rejsestipendiet 
til  Kultusministeriet  i  1894.  Til  min  store  Henrykkel- 
se blev  jeg  en  af  de  Lykkelige. 

I  denne  Periode  var  G  o  o  s  Kultusminister.  Da  jeg 
nogle  Dage  efter  Meddelelsen  gik  op  for  at  takke  ham, 
udtalte  han,  at  det  havde  været  ham  en  Glæde  at  til- 

7* 

dele  en  Musikdirigent  ved  et  af  Privatteatrene  det  af 
Staten  bevilgede  Beløb.  Idet  han  meget  elskværdigt 
sagde  mig  nogle  Komplimenter,  ønskede  han  mig  rigt 
Udbytte  af  min  Bayreuther-Rejse. 

Til  Festspillene  i  94  var  ansat  „P  a  r  s  i  f  al". 

Efter  at  have  sikret  mig  Billetter  allerede  6  Uger 
i  Forvejen  pakkede  jeg  min  Randsel  og  tog  til  Berlin, 
hvor  jeg  hilste  paa  en  Del  Venner  fra  tidligere  Op- 
hold. 

Til  Bayreuth  ankom  jeg  21.  Juli. 

Varmen  var  ganske  ulidelig.  Kun  inde  i  Wagner- 
Teatret  var  der  lidt  køligere. 

Forestillingen  tog  sin  Begyndelse  Kl.  4  og  sluttede 
ved  10-Tiden,  men  der  var  store  Mellemaktspauser 
paa  omtrent  1  Time  hver  Gang,  hvor  man  kunde  ind- 
tage sin  Middag  i  de  ved  Teatret  liggende,  pragtfulde 
Restaurationer. 

Ved  hver  Akts  Begyndelse  gaves  der  Signal  til 
Publikum  af  et  Blæseorkester,  der  fra  Teatrets  Log- 
gia  udførte  Themaer  af  den  Opera,  man  overværede. 

Selve  Teaterrummet  er  ganske  enkelt  udstyret  men 
af  vældige  Dimensioner  og  næsten  helt  mørkt.  Bi- 
faldsytringer  finder  ikke  Sted.  —  Med  Sandhed  kan 
jeg  sige,  at  det  er  den  skønneste  Musikoplevelse,  jeg 
i  mit  Liv  har  haft. 

Alene  Scenearrangementet  med  de  pragtfuldeste, 
bevægelige  Dekorationer,  Koret,  bestaaende  af  lutter 
Operasangere  og  Operasangerinder  fra  de  største  Sce- 
ner i  Tyskland,  Balletten  af  tyske  og  italienske  Dan- 
serinder under  Ledelse  af  Madame  L  u  c  h  i  fra  Mila- 
no Skala-Teater,  dertil  et  fremragende  Orkester  paa 
120  Musici,  dirigeret  skiftevis  af  saa  eminente  Or- 

kesterchefer  som  Generalmusikdirektør  Felix 
Mottl,  Richter  fra  Wien,  Levy  fra  Mun- 
chen,  Richard  Strauss  fra  Weimar.  Korlede- 
ren var  Mesterens  Søn,  Siegfried  Wagner, 
hvis  Moder,  Fru  Cosima  Wagner,  indstuderede 
hver  Haandbevægelse,  hvert  traditionelt  Trick,  som 
engang  var  fastslaaet  af  Mesteren  selv. 

Selve  „Parsifal"  blev  sunget  af  van  Dyck', 
kejserlig  Kammersanger  ved  Wiener-Operaen. 

Et  mærkeligt  Indtryk  gjorde  det  paa  mig,  da  jeg 
efter  endt  Forestilling  kom  ned  i  Orkestret  for  at  hil- 
se paa  en  Bekendt  af  mig,  Carl  Beerman,  Hof- 
koncertmester fra  Stockholm,  som  medvirkede  som 
lste  Violinist  i  det  berømte  Ensemble,  og  saa  samt- 
lige Orkestrets  Medlemmer  sidde  i  Skjorteærmer.  Or- 
kestret er  jo  fuldstændigt  skjult  for  Publikum  og 
dybt  sænket.  Varmen  i  Juli  Maaned  saa  langt  syd 
paa,  kunde  jo  nok  gøre  denne  lille  Afvigelse  fra  For- 
men nødvendig. 


LANDLIV. 


I  Reglen  varede  hver  Sæson  paa  Casino  fra  15.  Au- 
gust til  31.  Maj.  Prøverne  begyndte  dog  oftest  1ste 
August. 

Naar  vi  var  naaet  til  Maj  Maaned,  begyndte  vi  at 
lægge  Planer  for  vor  Sommerferie.  Paa  Landet  skul- 
de vi  jo  gerne,  om  ikke  for  andet,  saa  for  Børnenes 
Skyld. 

Først  en  lille  rask  Tourné  gennem  danske  Provins- 
byer for  at  samle  lidt  Penge  sammen  til  Landop- 
holdet. 

Ved  en  saadan  Lyntourne  besøgte  vi  en  tolv,  fjor- 
ten Byer,  spillede  kun  en  enkelt  Aften  paa  hvert  Sted 
og  maatte  saaledes  rejse  hver  eneste  Dag.  Den  kunde 
være  haard  nok  at  komme  tidlig  op  om  Morgenen  til 
Togets  Afgang  efter  i  Reglen  at  have  tilbragt  Afte- 
nen med  et  gemytligt  Sold  med  de  lokale  Honoratio- 
res og  Pressemænd.  Men  det  var  alligevel  et  morsomt 
Liv,  og  Kammeratskabet  var  storartet. 

En  af  de  morsomste  Touméer  var  „Lykkebarnet" s 
med  Sophus  Neumann  som  Leder. 

For  mit  Vedkommende  var  det  lidt  mere  anstren- 
gende, fordi  jeg  i  hver  By  maatte  holde  Prøve  med 
de  stedlige  Orkestre.  I  Garnisonsbyerne,  hvor  der  var 
udmærkede  Militærorkestre,  gik  det  ganske  let,  men  i 
de  mindre  Byer,  hvor  Musikerne  oftest  var  Haand- 
værkere,  kneb  det  mangen  Gang  at  holde  sammen  paa 

det  Hele.  Jeg-  tog  min  Violin  og  spillede  for  og  saa 
fulgte  de  mig  saa  nogenlunde.  Dog  plejede  jeg  for  en 
Sikkerheds  Skyld  at  sige:  „Hvis  vi  kommer  fra  hver- 
andre, mødes  vi  i  Restaurationen". 

Naar  Tournéen  var  overstaaet,  og  det  herlige  Dri- 
verliv paa  Landet  begyndte,  var  Humøret  højt. 

I  den  lange  Aarrække  jeg  var  ansat  ved  Casino, 
har  vi  boet  en  Mængde  forskellige  Steder:  Nærum, 
Skodsborg,  Vedbæk,  Taarbæk,  Helsingør,  Raadvad, 
Jægerspris,  ja,  endog  helt  oppe- ved  Limfjorden  ved 
Hauerslev  pr.  Fjerritslev. 

I  Vedbæk  boede  vi  paa  Kroen.  Dengang  hed  det 
ikke  „Badehotel".  Men  hvor  var  der  dog  dejligt  der- 
ude hos  den  prægtige  Vært,  Larsen,  denne  joviale 
Mand,  som  var  elsket  af  alle  os  Gøglere. 

De  gamle  Kæmpers  Bord  i  Lysthuset  ned  til  Stran- 
den —  hvad  kunde  det  ikke  fortælle.  Aften  efter  Af- 
ten sad  vi  her  og  svang  Pokalerne  med  „Krofar". 
Vinden,  som  suser  gennem  de  gamle  Popler,  hvisker 
om  Navne  som  Holger  Drachmann,  Gustav 
Esman  n,  Hans  Orlamundt,  Vilhelm 
W  i  e  h  e,  K  o  1 1  i  n  g,  P  i  o,  Lantow,  U  s  s  i  n  g, 
C  a  ri  Price  m.  fl.,  men  tys!  Hatten  af!  Alle  disse, 
hvis  hjertelige  Latter  og  muntre  Vid  har  lydt  der- 
ude, og  hvis  Kunst  var  elsket  af  Folket  —  alle  disse 
er  døde. 

Den  udmærkede  Forfatter,  Johannes  Dam, 
boede  derude  med  sin  yndige  Frue.  Ja,  den  Gang  var 
J.  D.  Salmebogsf abrikant !  Kære  Læser!  Bliv  ikke 
nervøs;  alt  hvad  jeg  nedskriver  er  Sandhed,  kun 
Sandhed. 

Hvor  ofte  hilste  jeg  ikke  paa  Olaf  Poulsen 

derude,  naar  han  kom  selvkørende  i  sin  lille  Enspæn- 
dervogn med  sin  statelige  og  skønne  Hustru  ved  Si- 
den og  hele  Vognen  fuld  af  de  dejligste  Unger,  skraa- 
lende  Hurra!  af  fuld  Hals,  naar  de  kørte  ind  paa 
Kroen.  Hvor  Børnene  dog  hang  ved  deres  berømte 
Fader,  og  hvor  deres  Fodtøj  saa  solidt  ud;  men  det 
var  ogsaa  selve  Far,  der  havde  forsaalet  Støvlerne. 

Ak,  hvor  ofte  læser  man  ikke,  at  den  og  den  er  en- 
gageret til  Det  kgl.  Teater  som  Olaf  Poulsens 
Efterfølger.  Efterfølger!  At  erstatte  denne  vidun- 
derlige Aktør  —  det  bliver  vistnok  ikke  i  vor  Tid. 

I  Udstillingsaaret  1888  havde  vi  lejet  os  ind  hos  en 
lille  Bondefamilie  i  Nærum.  Vi  flyttede  derud  i  Juli 
Maaned,  efter  at  jeg  først  havde  spillet  ved  den  store, 
nordiske  Musikfest  i  Anledning  af  „Koncertpalæet "s 
Aabning  og  derefter  medvirkede  i  det  kgl.  Kapel,  da 
Det  kgl.  Teater  havde  forlænget  sin  Sæson  til  1ste 
Juli,  og  flere  af  Kapellets  Medlemmer  havde  Kontrakt 
med  Koncertsalen  i  Tivoli  under  Balduin  Dahl. 
Jeg  vikarierede  saaledes  for  Kapelmusicus  B  e  r  g, 
der  var  Koncertmester  i  Tivoli. 

For  mig  var  det  en  Nydelse  at  spille  sammen  med 
disse  udsøgte  Kunstnere.  Et  saadant  Ensemble  findes 
ikke  mange  Steder  i  Europa.  Alene  den  fine  Stem- 
ning dernede  er  en  Ørenlyst,  og  naar  dertil  kommer, 
at  det  var  selve  Johan  Svendsen,  der  dirige- 
rede, kan  man  forstaa,  at  jeg  med  Glæde  og  Taknem- 
lighed modtog  dette  ærefulde  Tilbud. 

Det  kgl.  Teaters  Personale  var  ikke  særlig  begej- 
stret over,  at  man  fratog  dem  en  Maaned  af  deres 
Ferie,  men  herved  var  intet  at  gøre. 

Først  i  Juli  flyttede  vi  ud  til  Nærum,  og  her  gik 
Sommeren  som  sædvanlig  med  dejlige  Ture  med  Bør- 
nene i  Skovene  ved  Skodsborg  og  Raadvad,  samt  Ba- 
deturene ved  Skodsborg  Strand. 

Komponisten  J.  P.  Hartmann,  der  hver  Som- 
mer boede  i  Nærum  i  en  gammel  Købmand sgaard, 
mødte  jeg  næsten  daglig  og  havde  den  Ære  at  tale  ret 
ofte  med  ham,  saa  ligefrem  og  elskelig  han  jo  altid 
var. 

Den  største  Fiasco  paa  Casino  var  saa  vidt  jeg  erin- 
drer et  5  Akts  Stykke  af  R  i  c  a  r  d  og  M  e  1  b  y :  „Kej- 
serens Kjøbenhavn". 

Det  gik  kun  een  Gang  —  siger  og  skriver  een  Gang 
—  men  det  skal  siges  med  Sandhed,  at  Forfatterne 
tog  det  med  en  vis  Galgenhumor,  og  det  fortælles,  at 
de  hvert  Aar  paa  den  Dato  afholder  et  større  Kalas 
med  god  Middag  og  fine  Vine  til  Minde  om  denne  de- 
res eneste  Fiasco. 

En  af  Kjøbenhavnernes  erklærede  Yndlinge  var 
Casino-Skuespilleren  Carl  W  u  1  f .  Altid  meget  ele- 
gant i  Tøjet:  Ny-af strøgen  Silkehat,  guldknappet 
Stok,  paillefarve'de  Handsker,  mødte  han  paa  Strøget 
eller  paa  Grand  Café  paa  Hjørnet  af  Kongens  Nytorv 
og  Lille  Kongensgade,  altid  smilende  og  glad  med  en 
Vits  paa  Læberne. 

W  u  1  f  havde  en  sand  Rædsel  for  Skydevaaben.  En 
Dag  var  der  stillet  to  Geværer  ind  paa  hans  Garde- 
robeværelse, og  da  der  tilmed  var  klistret  en  Seddel 
paa  Geværerne  med  Paaskriften:  „Forsigtig!  Gevæ- 
rerne er  ladte!"  blev  han   ganske   ude   af   sig   selv, 

raabte  paa  Paaklæderen  og  Regissøren  og  forlangte 
bestemt  Geværerne  fjernede  øjeblikkeligt.  S  t  i  - 
g  a  a  r  d  kommer  i  det  samme  ind  til  Wu  1  f ,  hører 
hvad  der  er  paa  Færde  og  siger  saa:  „Aa,  Dit  Fjols, 
Geværerne  er  s'gu  ikke  ladte  —  det  er  bare  noget 
Sjov,  som  „G  r  e  n"*).  har  fundet  paa.  W  u  1  f  s  Ansigt 
klarede  nu  op,  men  indvendig  tænkte  han  paa  Hævn. 

Ved  Siden  af  en  af  Spasmagernes  Sminkespejl  stod 
der  et  stort  Glas  Kognac  og  Vand.  Mens  han  var  borte 
et  Øjeblik,  gaar  Wulf  ind  og  lægger  et  Stykke  Papir 
ovenpaa  Glasset.  Der  stod  paa  det:  „Forsigtig!  Van- 
det er  ladet!" 

Det  var  forresten  C  a  r  1  W  u  1  f  i  Forening  med  en 
ung  Skuespiller  ved  Folketeatret,  Vilhelm  Pe- 
tersen (den  senere  saa  populære  „Peter  W  i  1 1", 
Nørrebros  Teaters  mangeaarige  Direktør) ,  der  skrev 
den  første  Kjøbenhavner  Revue.  I  mange  Aar  fortsat- 
tes deres  Kompagni-Forfatterskab  til  Glæde  for  de- 
res Bysbørn. 

Utallige  er  de  Anekdoter,  der  tillægges  Wulf.  En 
af  disse  meddeles  her: 

Paa  hans  Stamkafé  sidder  en  Dag  to  meget  berej- 
ste Jagtherrer,  der  søger  at  overbyde  hinanden  i 
Jagtløgne.  Wulf,  der  gaar  og  spiller  Billard  i  Skjor- 
teærmer, hører  paa  al  deres  Bavl;  saa  gaar  han  hen 
til  dem,  hilser  meget  chevaleresk  og  fortæller  dem,  at 
intet  interesserer  ham  saa  meget  som  Jagter.  Han 
havde  selv  været  en  ivrig  Jæger  paa  en  Langtur  i 
Indien.    De  tvende  Herrer,  der  følte  sig  meget  smig- 


*)   Gamle   Skuespiller  Helsengren,  Fader  til  Emil  og  Al- 
bert H. 

ret  ved  den  udmærkede  Skuespillers  Venlighed,  bad 
ham  fortælle  lidt  om  Jagterne  i  Indien.  „Med  største 
Fornøjelse,"  siger  Wulf.  „En  Dag  gaar  jeg  med  min 
Bøsse  paa  Skulderen  langs  et  Flodløb  i  Udkanten  af 
Junglen.  Pludselig  ser  jeg  en  Løve  komme  lang- 
somt imod  mig.  Da  jeg  var  alene,  vilde  jeg  ikke  tirre 
den,  men  vandrer  ud  paa  en  Træstamme,  der  bøjer 
sig  ud  i  Vandet.  Men  til  min  Rædsel  opdager  jeg  en 
Krokodille  nede  i  Vandet.  Den  slikker  sig  allerede 
graadigt  om  Munden,  mens  Løven,  udstødende  for- 
færdelige Brøl,  begynder  at  nærme  sig  mig  paa  Træ- 
stammen." 

„Men  det  var  jo  rædselsfuldt,"  udbryder  de  to  Skry- 
dere. „Hvad  i  Himlens  Navn  gjorde  De  saa?" 

Wulf  gravalvorlig:   „Jeg  lod  mig  æde." 


Casino  Personales  Stamkafé  var  som  før  antydet 
„Haugsteds  Kafé"  (forhenværende  Grandjean)  paa 
Hjørnet  af  Kongens  Nytorv  og  Lille  Strandstræde. 

Under  Carl  Nielsens  Direktorat  var  her  Sam- 
lingsstedet for  Direktøren  med  sin  General- Ad j  utant 
Høfner  Petersen  og  Teatrets  meget  afholdte 
Inspektør  Ludvig  Wanzin  i  Forening  med  min 
Ringhed. 

Carl  Nielsen  var  meget  flot  anlagt,  altid  blev 
vi  trakteret  med  det  bedste,  Kaféen  formaaede.  Til 
vort  Generalstabsbord  sluttede  sig  en  hel  Del  Presse- 
mænd for  at  høre  de  daglige  Bulletiner  for  Teatrets 
Drift  og  Forfattere,  der  forhandlede  med  Direktøren 
om  Stykkers  Antagelse  og  Opførelse. 

Ved  dette  Bord  ud  til  Strandstræde  med  dets  her- 


111 


lige  Udsigt  til  Nyhavn  og  den  lille  Vinstue  „Kahyt- 
ten", paa  det  andet  Hjørne,  kunde  man  næsten  dag- 
lig  se  C  a  r  1  N  i  e  1  s  e  n  i  Selskab  med  Carl  Muus- 
mann,   Gustav   Esmann,   Ussing,   Oscar 


Regissør  L.  WANZIN,  Casino. 

Madsen,  Lantov,  Andreas  Buntzen  (ung, 
bleg  og  slank) ,  Axel  Thies  s,  Blichfeldt, 
S  c  h  ø  r  r  i  n  g,  Charles  Kjerulf,  S  i  x  t  u  s 
Miscov  og  flere. 

Planer  blev  lagt,  Artikler  skrevet  i  nervøs  Hast, 

afsendte  til  Redaktionskotorerne,  saa  de  allerede 
kunne  komme  i  Aftenbladene,  kort  sagt  en  brillant 
Tid  med  Arbejdslyst  og  dirrende  Fremtidshaab.  De 
mange  Krak  og  dermed  f digende  Direktørskifter  kun- 
de naturligvis  sætte  Tempoet  vel  højt  til  Vejrs  med 
Spørgsmaal  og  Kulissesladder  i  det  uendelige.  Men 
det  var  aldrig  kedeligt  —  altid  interessant,  altid  „up 
to-date". 

Ca  r  1  Nielsen  havde  længe  tænkt  paa  at  frem- 
føre et  maritimt  Skuespil,  som  skulde  skildre  Livet 
ombord  paa  en  Orlogsmand. 

Tegneren  AxelThiessog  Journalisten  Blich- 
feldt skrev  nu  „Gutter  ombor  d",  hvortil  jeg 
arrangerede  og  til  dels  komponerede  Musiken. 

Efter  Prøverne  var  hele  Personalet  enige  om,  at 
værre  Bras  endnu  aldrig  var  opført  paa  en  Scene. 
Valdemar  Kolli  n  g  mente :  „Sikke  noget  Møj !" 
Albert  Helsengreen  udtalte :  „Noget  slemt 
Hundeæde!" 

Ved  en  af  de  sidste  Prøver  sidder  jeg  nede  i  Or- 
kestret ved  Dirigent-Klaveret  og  efter  Duetten  i  3. 
Akt  (paa  Dækket  af  Fregatten  „Jylland")  mellem 
K  o  1 1  i  n  g  og  Fru  Schwar  tz-N  i  e  1  s  e  n,  spiller 
jeg  i  et  Anfald  af  Kaadhed  en  gemytlig  Trippevals 
(med  smaa  Skridt) ,  K  o  1 1  i  n  g  griber  Fru 
S  c  h  w  art  z-N  ielsen  om  Livet  og  danser  en  rig- 
tig regulær  baglæns  og  forkert  Buledans.  Personalet, 
som  staar  opstillet  i  Kulisserne,  hviner  og  griner. 
Valde  raaber  ned  til  mig:  „Bravo  Calle!"  Fru 
Schwart  z-N  ielsen  siger:  „Du  maa  endelig  be- 
holde det  Thema  og  arrangere  det  for  Orkestret  til 
Generalprøven  i  Morgen." 

Saaledes  gik  det  til,  at  Trippevalsen  reddede  i  hvert 
Fald  den  Akt.  Ellers  var  vi  saa  temmelig  enige  om, 
at  det  vilde  blive  en  slem  Fiasco. 

Premieren  kom  og  blev  en  pyramidal  Sukces.  Det 
gik  i  første  Omgang  120  Gange  for  fuldt  Hus,  hvilket 
den  Gang  betegnedes  som  noget  ganske  eksceptionelt. 

Et  af  de  store  Blade  skrev  ganske  vist,  at  Stykket 
var  noget  „Skidt",  og  kunde  ikke  anbefale  Folk  at  se 
det;  men  det  hjalp  ikke.  Publikum  strømmede  til 
Teatret.  Her  har  vi  atter  Beviset  for,  at  Pressen  vel 
kan  skabe  en  Sukces,  men  ikke  det  modsatte.  Naar 
Publikum  absolut  v  i  1  se  et  Stykke,  nytter  det  ikke  at 
kæmpe  mod  dets  Lyst. 

Og  dog:  Hvorofte  hjalp  Pressen  os  ikke  i  den  lange 
Periode,  jeg  var  knyttet  til  Casino,  satte  Mod  i  os  un- 
der de  forskellige  Kriser  derude,  ved  lange  Artikler, 
ved  smaa  Notitser,  ved  Reklame  og  overbærende  Kri- 
tik! For  mit  Vedkommende  kan  jeg  blot  sige,  at  jeg 
føler  en  varm  Taknemmelighedsgæld  for  de  mange 
Gange,  hvor  Kritiken  har  beredt  mig  mine  glædelig- 
ste Øjeblikke  (trods  de  mange  smaa  Harcelleringer 
over  min  Nakkeskilning,  min  sorte  Moustache  og  mit 
temmelig  hvide  Skjortebryst)  netop  ved  den  bre- 
de Understrøm  af  Velvilje  for  min  Person  og  min 
Virksomhed. 

Den  kendte  Musikdirektør  og  udmærkede  Lærer  i 
Instrumentation,  Ulrik  Andersen  fra  Tivoli, 
har  sendt  mig  følgende  lille  Indlæg  til  min  Bog.  Min 
gamle  Ven  har  ønsket  at  disse  Udtalelser  skulde  med, 
og  det  er  jeg  ham  uendelig  taknemmelig  for. 

En  Dag  i  Firserne  kom  U.  A.  ind  i  „Paraplyen"  paa 

En  glad  Musikants  Dagbog.  8 

Vesterbros   Passage.    Der   sidder   Sophus   Neu- 
man n  (  den  Gang  ved  Dagmarteatret) .  U.  A.  sætter 
sig  ned  hos  ham.    I  Samtalens  Løb  siger  Neumann : 
„De  kan  ikke  tænke  Dem,  hvor  det  er  forfærdeligt 


Skuespillerinde  ROSALINDE  THOMSEN  alias  MAGDA  VAN  DOL.CKE. 

at  være  Komiker.  Ovre  hos  os  betragter  Direktøren 
mig  nærmest  som  en  Slags  Klown,  et  nødvendigt  On- 
de. Om  Aftenen,  naar  jeg  kommer  ind  paa  Scenen 
og  ser  ned  paa  Musikdirigentens  kedelige  og  gnavne 
Ansigt,  saa  er  al  Inspiration  blæst  bort.     Nej !  maa 

jeg  saa  bede  om  Carl  Gottschalksen,  han  er 
den  fortræffeligste  Musikdirektør  for  et  Teater.  Jeg 
kunde  gaa  hjemmefra  i  det  skrækkeligste  Humør  og 
rædsom  gnaven  over  at  skulle  paa  Scenen  og  sige 
alt  det  „Bræk'',  men  naar  jeg  saa  hørte  Carls  hjerte- 
lige smaa:  „Haa!  Haa!"  og  saa  hans  venlige  og  ge- 
mytlige Ansigt  —  ja,  saa  kom  jeg  i  saadan  et  Humør, 
at  jeg  spillede  paa  Livet  løs.  De  skulde  vide,  hvor  op- 
livende og  inspirerende  det  er  for  Scenens  Børn  at 
have  en  Mand  som  Carl  G.  nedenfor  Rampen.  Kære 
Ulrik  Andersen,  Carl  Gottschalksen 
er  den  fortræffeligste  Kapelmester,  et  Teater  kan 
ønske  sig. 

Af  Pressemænd  husker  jeg,  foruden  de  førnævnte, 
Bille,  Rimestad,  Nathansen,  Manicus, 
Secher,  BergogRasmusClaussen  (Digte- 
ren SophusClaussens  Fader) . 

I  Halvfjerdserne,  da  jeg  kom  sammen  med  Ras- 
musClaussen,  var  han  Redaktør  i  Nykøbing  paa 
Falster.  Jeg  har  Grund  til  at  mindes  ham  med  me- 
gen Taknemmelighed  for  al  hans  Imødekommenhed 
imod  mig  som  ganske  ung  Musikdirektør  ved  F  r  e  d. 
Schmidts  Teaterselskab.  Som  bekendt  blev  R.  C. 
senere  et  af  Rigsdagens  mest  fremtrædende  Medlem- 
mer. 

Hos  Fred.  Schmidt  oplevede  jeg  følgende  lille 
Begivenhed. 

Jeg  skulde  have  Benefice  i  Nakskov. 

Vi  skulde  opføre  „Kean".  Der  var  udsolgt  og  jeg 
havde  allerede  taget  et  betydeligt  Forskud  paa  den 

eventuelle  Indtægt.  Pludselig  kommer  den  Jobspost, 
at  Indehaveren  af  „Prinsen  af  Wales"'  store 
Rolle  er  blevet  syg. 

For  at  redde  Situationen  paatog  jeg  mig  resolut  at 
spille  Rollen,  idet  jeg  naturligvis  ogsaa  mindedes  den 
truede  Kasse. 

En  hastig  Eftermiddagsprøve  —  og  om  Aftenen 
stod  jeg  paa  Scenen  som  „Prinsen  af  Wales".  Det 
generede  mig  ikke  det  mindste  at  gaa  ned  i  Orkestret 
i  fuld  Krigsmaling  og  dirigere  Mellemaktsmusiken. 

Dagen  efter  lød  Kritiken  saaledes:  „Beneficianten 
C.  G.,  var  ubetinget  den  bedste  af  de  Optrædende". 
I  mit  stille  Sind  tænkte  jeg:  „Gud  ved,  hvordan  den 
daarligste  saa  er." 

Mig  bekendt  er  dette  Eksperiment  kun  foretaget 
en  Gang  til  af  en  anden  Kapelmester. 

Christian  Krause,  (kgl.  Skuespiller  Bertel 
Krauses  Fader)  spillede  ved  Cortes'  Selskab  i  Halv- 
fjerserne  i  Aarhus  „Pippo"  i  „L  y  k  k  e  b  a  r  n  e  t" 
med  en  saadan  Bravour,  at  Publikum  først  forhørte 
ved  Kassen,  om  Hr.  Krause  spillede,  da  de  ellers  ikke 
vilde  i  Teatret. 

Mærkeligt,  at  saa  mange  af  Pressens  Mænd  hen- 
tede deres  Brude  fra  Casino. 

Forfatteren  Peter  Nansen  blev  gift  med  Lou- 
ise Broch,  Forfatteren  Oscar  Madsen  med 
Frøken  L  i  n  c  k  e,  Redaktør  Secher  med  Julie 
Lund,  Forfatteren  Helmer  Lind,  Redaktør 
Gnudtzmann  og  endnu  et  Par  Stykker  til  blev 
gift  med  Skuespillerinder  ved  det  gamle  Teater. 


—  117  — 

Gamle  Redaktør  Manicus  lærte  jeg  at  kende  paa 
følgende  Maade: 

Cellisten  Robert  Henriques  havde  konkur- 
reret til  det  kgl.  Kapel,  men  blev  refuseret  og  Pladsen 
blev  besat  med  nuværende  Kammermusiker  Ernst 
Høeberg.  Henriques  blev  rasende  og  svor 
Hævn  over  Teatret  og  særlig  over  Johan  Svend- 
sen. 

Han  begyndte  Kampagnen  med  nogle  voldsomme 
Artikler  mod  Kapelmesteren.  Det  vakte  den  største 
Harme  hos  alle  os,  der  elskede  JohanSvendsen, 
og  da  ingen  anden  vilde  gøre  noget,  skrev  jeg  et  langt 
indigneret  Indlæg,  gik  op  til  Dr.  Manicus  i  Pile- 
stræde og  bad  ham  om  at  optage  det  i  Aften-Berlin- 
geren. 

Gamle  Manicus  var  en  yderst  godmodig  og  ro- 
lig Mand.  Efter  at  have  læst  mit  Manuskript,  sagde 
han  meget  venligt :  „Ja,  kære  Hr.  Gottschalksen,  Bla- 
det har  jo  egentlig  sin  faste  Musikanmelder,  Kancel- 
liraad  S  c  h  y  1 1  e,  og  vi  holder  ikke  saa  meget  af  at 
forbigaa  ham,  men  jeg  vil  vise  ham  Deres  Indlæg,  og 
hvis  han  ikke  har  noget  at  indvende,  skal  det  komme 
i  Bladet  i  Morgen  Aften."  Han  tilføjede  saa  en  Be- 
mærkning, som  jeg  ikke  kunde  faa  ud  af  mit  Hoved 
i  lange  Tider: 

„Bryder  De  Dem  virkelig  saa  meget  om,  hvad  der 
staar  i  Aviserne?" 

Næste  Eftermiddag  styrtede  jeg  ned  i  Pilestræde 
og  fik  fat  paa  Aften-Berlingeren.  Jo,  Artiklen  stod 
der,  endog  paa  en  meget  iøjnefaldende  Plads. 

Om  det  nu  var  for  selve  Sagens  Skyld,  eller  fordi 
W.  S  c  h  y  1 1  e  ikke  kunde  fordrage  Henriques 

(han  beærede  nemlig  saavel  R.  H.  som  Charles 
Kjerulf  med  sit  inderligste  Had  lige  til  sin  Død) 
—  jeg  var  glad  for  at  se  min  Artikel  trykt. 

Angrebene  paa  JohanSvendsen  standsede  nu 
mærkeligt  nok,  men  desto  ivrigere  overfaldt  R.  H. 
Kammerherre  F  a  1 1  e  s  e  n  og  Operaens  bærende 
Kræfter,  særlig  Frøken  Dons.  Det  fortælles,  at 
Kammerherren  en  Gang  skal  have  sagt:  „Aa,  Gud 
give,  at  vi  havde  taget  ham  (R.  H.)  med  i  Kapellet." 

Det  var  naturligt,  at  Henriques  efter  denne 
Historie  ikke  saa  paa  mig  med  de  blideste  Følelser. 
Det  skal  imidlertid  siges  her,  at  han  havde  et  stort 
varmt  Hjerte.  Særlig  rørende  var  hans  Kærlighed 
og  Omhu  for  hans  lille  Plejedatter. 


ALVORSTIMER  I  DET  GLADE 
TEATED. 


To  Gange  i  min  Tid  var  det  gamle  Teater  nær 
gaaet  op  i  Luer. 

Første  Gang  var  under  Opførelsen  af  et  Stykke: 
„DenflyvendeKoffer  t". 

Lumbyes  berømte  Datter,  Julie  Hansen, 
stod  alene  paa  Scenen,  da  man  pludselig  saa  Gnister 
falde  ned  over  hende  —  hun  greb  med  begge  Hæn- 
derne op  i  Haaret  og  styrtede  ud  af  Scenen.  Der  var 
gaaet  Ild  i  Soffiteme.  Casino  havde  endnu  ikke  elek- 
trisk Lys,  men  Gasblus  med  Staaltraadsnet  om. 
Et  af  disse  Blus  havde  fænget  i  Lufthorisonten. 

Det  var  en  Eftermiddagsforestilling  før  Jul,  og  Te- 
atret var  fyldt  til  sidste  Plads  af  Børn,  saa  Situatio- 
nen var  meget  alvorlig. 

Min  Hustru  og  mine  fem  Børn  sad  paa  anden  Ræk- 
ke ved  Orkestret.  Paa  første  Række  sad  Politiassi- 
stent Smit  („Stop  nu  lidt,  Smit"). 

Idet  Julie  Hansen  løb  ud  af  Scenen,  gik  Tæp- 
pet ned,  men  i  samme  Øjeblik  saa  man  Brandvagten 
ile  ind. 

Uroen  bredte  sig  paa  Tilskuerpladsen.  Allerede  be- 
gyndte mange  af  Børnene  at  søge  Udgangene,  ledede 
af  deres  Forældre.  Tæppet  gik  straks  op  igen  og  R  o- 
bert  Watt  stod  paa  Scenen  og  raabte  ud  til  Publi- 
kum, at  Faren  var  forbi,  bad  det  være  roligt,  Fore- 
stillingen vilde  straks  blive  fortsat. 

Nu  saa  jeg,  at  min  Familie  ogsaa  var  paa  Vej  tii 


—  122  — 

Bazargangen.  Jeg  raabte  til  dem,  at  de  skulde  blive 
siddende.  Politiassistenten  vendte  sig  ligeledes  om 
til  Stolerækkerne  og  raabte,  at  Faren  var  forbi.  I 
samme  Øjeblik  hørte  man  ude  fra  Gaden  Sluknings- 
togene komme  klemtende.  Nu  kunde  Paniken  let 
have  taget  Overhaand;  men  i  Hast  greb  jeg  Taktstok- 
ken og  raabte  til  Musikerne:  „Den  Gang  jeg  drog  af- 
sted".  Med  fuld  Kraft  sattes  der  i,  og  Roen  vendte 
tilbage. 

Et  Par  Minutter  efter  fortsattes  Forestillingen. 


Anden  Gang  var  under  Richard  Schrøder. 

Vi  boede  den  Gang  i  Classensgade  paa  Østerbro,  og 
som  sædvanlig  forlod  jeg  mit  Hjem  ved  halv  syv- 
Tiden  om  Aftenen. 

Da  jeg  kom  ned  i  Bredgade,  hørte  jeg  de  uhelds- 
svangre Advarselssignaler  fra  Sprøjterne,  og  da  jeg 
saa  en  af  dem  dreje  ned  over  Amalienborg  Plads, 
troede  jeg  ført,  at  der  var  udbrudt  Ild  i  Slottet.  Jeg 
skyndte  mig  efter  Sprøjterne,  men  henne  ved  Kolo- 
naden  saa  jeg  et  vældigt  Lyshav.  Flammerne  slog 
ud  fra  Casinos  lille  Sal,  og  hele  Taget  var  indhyllet  i 
en  tyk  Røgsky.  Amaliegade  var  fyldt  af  Mennesker, 
en  Afdeling  Politi  kom  i  Løb  fra  Store  Kongensgades 
Politistation. 

Først  stod  jeg  maalløs  og  saa  paa  Branden,  mens 
Tankerne  jog  igennem  mig: 

„Min  Eksistens!  Mine  Musikalier!  Mine  Instrumen- 
ter! Fremtiden!  Fremtiden!" 

Jeg  maa  vist  have  set  meget  ynkelig  ud,  thi  en  høj 
elegant  Gardeofficer,  som  stod  lige  ved  Siden  af  mig, 

og  sagde:  „Hør,  Hr.  Musikdirektør!!  Skal  De  ikke  ind 
og  redde  Deres  Noder?" 

Det  var  den  populære  unge  Prins  Christian. 

I  en  Fart  fik  jeg  Hatten  af.  Han  fortalte  saa,  at 
han  havde  siddet  ved  sit  Skrivebord,  da  han  hørte 
Sprøjterne.  Han  havde  da  kastet  Kappen  over  sig  og 
var  gaaet  ned  paa  Gaden. 

Jeg  ilede  ind  i  Teatret. 

I  selve  Teatersalen  var  der  ikke  sket  det  mindste. 
Derimod  var  den  lille  Sal  ud  imod  Amaliegade  bety- 
delig ødelagt. 

Forestilling  blev  der  naturligvis  ikke  noget  af,  men 
næste  Aften  begyndte  vi  igen. 


Skuespillerinden  Fru  Julie  Secher,  gift  med 
Redaktør  Secher  ved  „Dannebrog",  var  en  Tid 
Teatrets  Primadonna. 

Fra  Det  kgl.  Teater  var  hun  gaaet  til  Casino: 
Ung,  smuk  og  talentfuld,  gjorde  hun  betydelig  Lykke. 

Hun  var  en  glimrende  Kammerat  og  elsket  af  alle. 

En  snigende  Sygdom  havde  længe  undergravet 
hendes  Kræfter,  og  det  var  med  den  yderste  Anstren- 
gelse, hun  hver  Aften  gennemførte  sine  Roller.  Den 
sidste,  hun  havde  paa  Casino,  var  Mariane  i  „Capri- 
c  i  o  s  a".  Dybt  bærer  jeg  i  min  Erindring  hendes 
Sang  i  sidste  Akt  af  Overskous  Komedie: 

„Hjem!  Hjem!  Mit  elskede  Hjem!" 

For  mig  var  det,  som  om  hendes  Blik  var  saa  in- 
derligt og  paa  samme  Tid  saa  uendeligt  fjernt.  Hvad 
rørte  der  sig  dog  i  denne  dejlige  Kvinde? 

Næste  Dag  var  der  ansat  Prøve  paa  et  nye  Stykke. 

Da  jeg  paa  Vejen  fra  mit  Hjem  drejede  ind  i  Ama- 
liegade, saa  jeg,  at  Teatret  flagede  paa  halv  Stang. 

Mit  Bryst  klemte  sig  sammen,  en  frygtelig  Anelse 
bemægtigede  sig  mig.  Da  jeg  kom  ind  i  Bazargangen, 
kom  Ludvig  Nathansen  mig  i  Møde.  Med 
Taarer  i  Øjnene  fortalte  han  mig,  at  Julie  Secher  var 
død  i  Nat. 

Ved  hendes  Begravelse  i  Holmens  Kirke  var  selv- 
følgelig hele  Casinos  Personale  nærværende.  Koret 
og  Orkestret  medvirkede  fra  Pulpituret.  Min  Kon- 
certmester dirigerede,  da  jeg  selv  vilde  være  med  til 
at  bære  Kisten  sammen  med  Personalet. 

Efter  at  Holmens  Provst  havde  talt  med  Varme, 
Overbærenhed  og  Forstaaelse  af  en  Kvindes  Liv  paa 
de  „skrå  a"  Brædder,  bar  vi  hende  ud. 

Hendes  Mand,  der  var  fuldstændig  nedbrudt,  gik 
lige  efter  os  sammen  med  Præsten.  Vi  var  alle  dybt 
grebne,  og  da  vi  kom  ud  i  Dagslyset  og  saa  den  store 
Menneskemasse  og  den  sorte  Ligvogn,  snørede  min 
Strube  sig  sammen,  og  jeg  behøvede  hele  min  Selvbe- 
herskelse, for  ikke  at  briste  i  Graad. 


Ak !  Hvor  mange  Kammerater  maatte  vi  ikke  følge 
til  deres  sidste  Hvilested.  Stigaard,  Hou- 
gaard, Dall,  CarlNielsen,  JulieHansen, 
Pio,  Kolling,  Vilhelm  Wiehe,  Jacques 
Wiehe,  Orlamundt,  Cetti,  Sophus  Neu- 
mann, Fru  Schwart  z-N  ielsen,  Ludvig 
Wantzin,  Hunderup,  Gerner,  Frederik 
Brun,  Christophersen,  G  u  s  t  a  vE  s  m  a  n  n, 

R  i  c  h  a  r  d  Schrøder,  Robert  Watt  og  hans 
trofaste  Ven,  K  j  e  1  d  s  k  o  v  o.  fl. 

Casinos  første  Elsker,  Ludvig-  Nathansen, 
begik  Selvmord  under  en  Tourné  med  „Den  glade  En- 
ke". Gustav  Esmann  blev  skudt  ned  af  sin  El- 
skerinde. 

Lutter  sørgelige  Minder! 


LYSTIGE  MINDED. 


Heldigvis  er  mine  Erindringer  fra  det  gamle 
Teater  overvejende  af  lysere  Art. 

I  Slutningen  af  Firserne  var  en  Frk.  K.,  (Skuespil- 
lerinde fra  Provinserne),  engageret  til  Casino.  Hun 
var  i  den  Grad  affekteret  og  unaturlig,  at  hun  kun 
blev  ved  Casino  en  Sæson. 

Naar  hun  f.  Eks.  skulde  sige:  „Teatret",  udtalte 
hun  det  altid:  „Doatret".  En  Aften  havde  hun  set 
„D  e  1 1  y  k  k  e  1  i  g  e  S  k  i  b  b  r  u  d"  paa  det  Kongelige. 
Da  hun  vilde  fortælle  os  om  det,  sætter  hun  i  sin 
grænseløse  Affektation  et  d  i  Stedet  for  det  første  b  i 
„Skibbrud".  Hylende  styrtede  vi  ud  af  Prøvesalen. 

Suffløsen,  Fru  Z  i  n  n,  var  af  en  hel  anden  Art,  slag- 
færdig og  gemytlig. 

En  Dag  mødte  hun  til  Prøven  iført  et  langt  Sørge- 
slør. En  fjern  Slægtning  af  hende  var  død.  Nu  var 
hun  imidlertid  atter  begyndt  at  spille  Klaver,  men, 
tilføjede  hun:  „Jeg  spiller  kun  paa  de  sorte 
Tangente  r." 


Pie  og  K  o  1 1  i  n  g  var  slemme  Skælmsmestre. 

Hvad  de  kunde  finde  paa  grænsede  til  det  utrolige. 

Mange  Gange  maatte  vi  nede  i  Orkestret  dukke 
vore  Hoveder  bagved  Nodestolene  for  ikke  at  sprække 
af  Grin.  Særligt  Sjov  lavede  de  to  Augurer  naturlig- 
vis, naar  Direktøren  ikke  var  paa  Teatret. 

En  glad  Musikants  Dagbog.  9 

P  i  o  havde  til  Paaklæder  en  gammel,  skikkelig 
Skræder  Olesen.    Manden  var  80  Aar. 

Der  var  en  Scene,  hvor  Pio  og  Rolling  kom  konver- 
serende ind  fra  Baggrunden. 

Døren  gaar  op,  men  i  Stedet  for  de  to  kendte  An- 
sigter, ser  jeg  tre  Personer  komme  ind,  alle  med  hin- 
anden under  Armen. 

De  havde  min  Salighed  trukket  den  gamle  firsinds- 
tyve-aarige  Skræder  med  ind  paa  Scenen.  De  tuder 
ham  fra  hver  Side  alle  de  Pudsigheder  ind  i  ørene, 
som  de  de  foregaaende  Aftener  havde  opfundet. 

Gamle  Olesen  opdager  pludselig,  at  han  staar 
Ansigt  til  Ansigt  med  Publikum,  hans  Aasyn  udtryk- 
ker den  forfærdeligste  Generthed.  De  slæber  ham  helt 
ned  til  Sufflørkassen.  Manden  er  sindssyg  af  Pædsel. 
Omsider  faar  de  lodset  ham  ud  af  Scenen.  Men  da  var 
jeg  allerede  styrtet  ud  af  Orkesterrummet  for  ikke  at 
faa  Latterkrampe. 

I  „P  i  g  e  r  n  e  s  J  e  n  s",  der  var  skrevet  af  P  e  t  e  r 
Nansen  og  Charles  Kjerulf,  kom  Sofus 
Neumann  som  Obersten  til  Hest  ind  i  Slutningen 
af  1.  Akt  førende  hele  Regimentet,  der  skal  drage  i 
Kantonnement. 

En  Aften  blev  Neumanns  Hest  urolig  og  vilde  ab- 
solut gaa  baglæns.  Situationen  saa  noget  alvorlig  ud, 
tilmed  da  Dyret  rykkede  baglæns  ned  til  Orkester- 
svælget. 

Neumann  blev  naturligvis  angst  og  raabte  ud  til 
Kulisserne.  I  sidste  Øjeblik  styrtede  Carl  Niel- 
sen til  i  Soldaterkappe,  greb  Dyret  i  Bidselet  og  før- 
te det  paa  Plads.  Men  det  havde  da  allerede  faaet  la- 
vet en  stor  Plamage  foran  Sufflørens  Ansigt. 

Efter  den  Aften  var  Sophus  Neumann  ikke 
særlig  begejstret  for  denne  Afslutning,  men  senere 
skete  der  forøvrigt  ikke  noget  Uheld. 


Musikdirektør  Vater  ved  Livgarden  var  1ste 
Trompetist  i  mit  Orkester  i  Casino. 

Hver  Onsdag  var  der  Receptions-Taffel  paa  Ama- 
lienborg, og  V  a  t  e  r  fortalte  mig  ofte  forskellige  Epi- 
soder fra  disse  Tafler,  hvor  Gardens  Orkester  som  be- 
kendt spil.!  ede. 

Den  gamle,  ridderlige  Kong  Christian  den 
9de  holdt  meget  af  sine  Gardemusikere,  og  da  han 
vidste,  at  Casino  begyndte  sine  Forestillinger  Kl.  iy%, 
kom  han  næsten  altid  ind  i  det  Rum,  hvor  Korpset 
var  placeret,  og  sagde  til  Vater,  at  Musiken  godt  kun- 
de slutte  af,  „for  at  de  Herrer,  der  spiller  i  Casino, 
kan  naa  derhen  i  god  Tid". 

I  Regelen  kiggede  Majestæten  allerede  ved  7-Tiden 
ind  til  Musikkorpset.  Enten  bad  han  Vater  om  et 
af  de  Numre,  som  han  særlig  elskede,  f.  Eks.  „G  ur- 
re"  (Jeg  tror,  der  er  skønnest  i  Danmark),  eller  og- 
saa  kunde  han  sige:  „Aa,  Hr.  Vater!  Dronningen 
vil  saa  gerne  som  sidste  Nummer  høre  Gades  „P  a- 
storale"  eller  „AnderschonenblauenDo- 
nau".  Den  elskelige  gamle  Konge  tilføjede:  „Saa 
kan  de  Herrer  godt  naa  Casino;  det  er  jo  lige  ved  Si- 
den af." 

Saadanne  smaa  Træk  af  den  gamle  Konges  Karak- 
ter kunde  der  fortælles  mange  af. 

En  af  Gardens  Musikere,  Cornetblæser  K.  Han- 

sen,  var  under  et  af  disse  Onsdags  Tafler  traadt  af 
et  Øjeblik.  Imens  var  Kongen  som  sædvanlig  kom- 
met ind  for  at  hilse  paa  sine  Gardemusikere.  Idet  Kon- 
gen sagde  nogle  Ord  til  Vater,  kom  Hansen  ind  ad  en 
Sidedør  og  listede  sig  paa  Taaspidserne  over  det  bo- 
nede Gulv.  Majestæten,  der  straks  havde  bemærket 
ham,  sagde  spøgefuldt:  „Aa,  Hr.  Hansen!  Træd 
De  bare  paa  hele  Foden,  Hr.  Hansen!" 

Ved  disse  Tafler  blev  der  ikke  røget  ved  Kaffen. 
Dronningen  vilde  ikke  have  sine  Gardiner  ødelagte  af 
Tobaksrøg.  Først  naar  de  Kongelige  havde  trukket  sig 
tilbage,  og  Gæsterne  begyndte  at  gaa,  blev  der  budt 
Cigarer  omkring.  De  maatte  dog  først  tændes  paa 
Trappen. 

Kongen  var  vist  ikke  selv  passioneret  Ryger,  men 
ved  et  Gallataffel  for  Kej  ser  Wilhelm,  saa  Gar- 
demusikerne, at  Kejseren  bød  Kongen  en  Cigaret. 
Kongen  tog  godmodigt  imod  den,  vistnok  mest  for  at 
glæde  sin  kejserlige  Gæst. 

Det  var  den  eneste  Gang,  Vater  havde  set  Majestæ- 
ten ryge. 

Undertiden  kunde  Kongen  dog  fordre  den  strenge- 
ste Disciplin,  hvad  maaske  følgende  lille  Tildragelse 
kan  vidne  om. 

En  rask  ung  Husarmusiker  A.,  der  fra  et  Dragon- 
regiment i  Provinsen  var  forflyttet  til  Garde-Husa- 
rerne, kom  en  Dag  gennem  Grønningen.  Den  gamle 
Konge  kom  gaaende  alene.  Musikeren  gik  forbi,  uden 
hverken  at  gøre  Front  eller  Honnør.  Kong  Chri- 
stian studsede,  kaldte  paa  Musikeren  og  sagde  al- 
vorligt: „Hør,  unge  Mand!  Kender  De  ikke  Deres 
Konge?" 


—  133  — 

Musiker  A.  er  nu  en  ældre  Mand,  men  om  han  blev 
hundrede  Aar,  glemmer  han  ikke  den  Dag. 


Ved  mit  25-Aars  Dirigent-Jubilæum  i  Halvfemser- 
ne, havde  den  kongelige  Familie  gjort  mig  den  Ære 
at  tilsige  sin  Nærværelse  ved  Festforestillingen  i  Ca- 
sino.  Kun  den  gamle  Konge  var  ikke  tilstede. 

Næste  Dag,  da  jeg  som  sædvanlig  gik  til  Prøve 
gennem  Lille  Strandstræde,  mødte  jeg  Kongen  med 
sin  Yndlingshund  paa  sin  vante  Formiddagstur.  Jeg 
gjorde  Front  og  hilste  ærbødigt.  Kongen  standsede 
og  sagde  venligt  til  mig,  at  jeg  blot  skulde  tage  Hat- 
ten paa  igen,  og  spurgte  mig,  hvordan  det  var  gaaet 
med  min  Benefice-Aften.  Han  vilde  gerne  have  været 
tilstede,  men,  tilføjede  han:  „Jeg  er  jo  en  gammel 
Mand  og  gaar  tidligt  til  Ro.  Men  mm  Søn  var  der  jo." 
Han  sagde  mig  nu  nogle  Komplimenter  i  Anledning 
af,  at  Livgardens  Musikkorps  havde  spillet  min  K  r  o- 
nings  Polonaise  ved  flere  Tafler,  lettede  paa 
sin  høje  Hat  og  bød  mig  venligt  Farvel. 

Jeg  kunde  maaske  have  undladt  at  omtale  denne 
lille  Episode,  men  for  mig  er  den  et  uudsletteligt  Min- 
de om  den  gamle  Konges  Jævnhed  og  store  Elskvær- 
dighed. 


DE  SIDSTE  FEM  AAR  PAA 
CASINO.    DEJSE  TIL  WIEN. 


Midt  i  Halvfemserne  holdt  Richard  Schrø- 
der sit  Indtog  som  Direktør  paa  Casino. 

Hans  Navn  var  godt  kendt  som  Oversætter  og  Be- 
arbejder af  talrige  Operetter  og  Folkekomedier  til 
Dagmarteatret  og  Folketeatret. 

Han  var  umaadelig  økonomisk,  og  jeg  havde  en  sta- 
dig Kamp  med  ham,  naar  Orkestret  skulde  forstær- 
kes. Det  var  rent  ud  pinefuldt  at  høre  hans  evinde- 
lige Udregning  og  Kalkule  over,  hvad  det  Par  Mand 
mere  vilde  koste  pr.  Uge. 

En  Gang  var  det  dog  nær  gaaet  galt  med  hans  mær- 
kelige Paaholdenhed. 

Det  var  i  Anledning  af  August  Ennas  skønne 
lille  Opera  „Pigen  med  Svovlstikkerne". 
E  n  n  a  havde  i  Kontrakten  betinget  sig  et  Orkester 
paa  45  Mand. 

Ved  de  første  Prøver  var  ogsaa  den  kontraherede 
Musikerstyrke  samlet  under  min  Taktstok,  men  ved 
en  af  de  sidste  Prøver  havde  R.  S.  f aaet  pustet  2 
Mand  væk.  Derved  vilde  den  særdeles  økonomiske 
Direktør  kunne  spare  10  Kr.  pr.  Aften  —  70  Kr.  pr. 
Uge. 

Den  samlede  Prøve  begyndte  altsaa. 

Jeg  havde  spillet  Ouverturen,  da  E  n  n  a  kom  og 
satte  sig  lige  bag  mig  paa  første  Række.  Han  opda- 
gede straks,  at  der  manglede  to  Violinister.  Direktø- 
ren stod  ved  første  Kulisse  og  mærkede,  at  den  stod 

paa  Storm,  og  trak  sig  i  god  Orden  tilbage  til  sit  Kon- 
tor. E  n  n  a  efter  ham.  Efter  et  højrøstet  Skænderi 
kom  han  farende  ned  paa  Dirigentpladsen,  rev  Parti- 
turet fra  Nodestolen,  smækkede  det  sammen  og  sag- 
de: „Ja,  bliv  ikke  vred  Du,  jeg  skal  senere  forklare 
Dig  Grunden."    Dermed  forlod  han  Teatret. 

Enden  paa  Affæren  blev,  at  Direktøren  bad  mig 
prøve  paa  at  forsone  Komponisten.  Det  tykkedes  mig 
samme  Dag.  Enna  boede  paa  det  gamle  Totten- 
bergs  Hotel,  nu  Hotel  Monopol,  paa  Kongens  Ny- 
torv. Jeg  fik  Partituret  tilbage,  og  som  bekendt  blev 
Opførelsen  af  en  stor  kunstnerisk  Sukces  saavel  for 
Komponist  som  for  Teater. 

løvrigt  var  Richard  Schrøder  en  hjertens- 
god Mand  uden  Svig  eller  Ondskab.  Men  hans  gen- 
nemfprte  Knebenhed  og  klynkende  Stemme  gjorde, 
at  man  ikke  altid  havde  den  Tillid  til  ham,  som  abso- 
lut var  nødvendig  overfor  det  store,  uensartede  Per- 
sonale. 

En  besynderlig  Undtagelse  fra  hans  Økonomi  var 
en  Fest,  han  gjorde  for  os  paa  Hotel  Phønix.  Her  var 
der  ikke  sparet  i  nogensomhelst  Retning,  og  Aftenen 
forløb  i  den  skønneste  Harmoni. 

I  Casinos  Orkester  var  der  under  min  lange  Diri- 
gent-Periode sket  forskellige  Forandringer.  Flere  af 
min  gamle  Stab  var  bleven  ansat  i  det  kgl.  Kapel,  bl. 
a.  den  udmærkede  Violinist  Anton  Bloch  og  den 
lige  saa  fortrinlige  Klarinetist  Carl  Skjeme. 

Flere  unge  Musikere,  som  senere  skulde  gøre  deres 
Navne  bekendt,  fik  Plads  i  Orkestret:  Violinisten 
Ferd.  H  e m  m  e,  som  nu  er  Kapelmester  i  det  kgl. 

Teater,  Carl  Johan  M  einu  n  g,  som  sidst  dirigerede 
det  store,  udmærkede  Orkester  hos  Wivel,  Violinister- 
ne  S  o  f  u  s  B  o  r  c  h  og  N  y  1  é  n,  som  begge  er  Musik- 
direktører i  Provinsen. 

Endvidere  skal  erindres  Fløjtenisten  Harald 
Jensen,  som  ligeledes  blev  kgl.  Kapelmusicus,  Vio- 
loncellisten Anton  Hegne  r,  der  efter  mange  Aars 


ANNA  NORRIE. 

Engagement  i  Casino  rejste  til  Amerika  og  blev  Pro- 
fessor ved  Konservatoriet  i  New  York. 

Aaret  før  han  døde,  gjorde  han  én  Koncerttourné 
i  Europa  og  spillede  blandt  andet  ved  Hoffet  i  Lon- 
don. Christian  den9de  gjorde  ham  til  Ridder 
af  Dannebrog,  efter  at  han  havde  spillet  ved  en  Soiré 
paa  Fredensborg. 

Ogsaa  Scenens  Personale  blev  suppleret  med  friske, 
unge  Kræfter  som  Holger  Rasmussen,  H  o  1- 
ger  Hofman,  Adolfjensen,  HjorthClau- 
s  e  n,  Strøm,  W  i  1  k  e  n,  Birch,  Welander  og 
flere  andre. 

Tenorsangeren  Herskind  gjorde  i  denne  Perio- 
de betydelig  Lykke  i  alle  Operetterne  med  sin  smukke 
Stemme. 

Charlotte  Wieh  e-JB  e  r  é  n  y  blev  engageret 
som  Gæst  og  gjorde  stormende  Lykke  i  „Damen 
fra  Nat  kafé  en",  Operetterne  „Dukken", 
„C  o  r  n  e  v  i  1 1  e  s  K 1  o  k  k  e  r"  og  „M  i  s  s  H  e  1  y- 
e  1 1". 

Den  glimrende  svenske  Operette-Sangerinde  A  n- 
naNorrie  optraadte  ogsaa  som  Gæst  paa  Casino  i 
„C  1  a  i  r  e  1 1  e  s  2  8  Dage",  „Boccacci  o",  „D  e  n 
skønne  Gaiathea"  og  „Storhertuginden 
af  G  e  r  ol  s  tein". 

Endnu  et  lille  betegnende  Træk  fra  Richard 
Schrøders  Direktionstid  skal  medtages. 

En  Ugestid  var  jeg  sygemeldt  paa  Grund  af  en 
Gigtlidelse  i  højre  Arm,  der  forhindrede  mig  i  at  føre 
Taktstokken. 

Min  Koncertmester,  F  e  r  d.  H  e  m  m  e,  skulde  da 
dirigere.  Aftenen  før  jeg  atter  meldte  mig  til  Tjene- 
ste, blev  H  e  m  m  e  kaldt  op  til  Direktøren.  Glad  i  Hu 
ved  Haabet  om  et  lille  Gratiale  springer  han  op  paa 
Schrøders  Kontor.  Schrøder  klapper  ham  paa 
Skulderen  og  klynker:  „Tak,  Hr.  Hemme!  Mange 
Tak,  fordi  De  saa  udmærket  har  vikarieret  for  vores 
kære  Gottschalksen.  Endnu  en  Gang  Tak, 
mange  Tak."    Op  af  Baglommen  tager  han  —  en  Ap- 

pelsin!  og-  giver  Hemme  den:  „Endnu  engang  Tak, 
mange  Tak  —  Farvel!" 


I  Sommeren  1896  gjorde  jeg  en  rask  lille  Rejse  til 
Wien,  den  glade  Donaustad. 

Desværre  spillede  de  store  Teatre  ikke  (det  var  i 
Juli),  men  Folkelivet  og  det  herlige  Prateren  med 
dets  mange  Restauranter  og  Koncerter  var  tilstræk- 
keligt til,  at  jeg  rigtig  kunde  nyde  Wienerluften. 
Vagtparaden  paa  Hofburg  med  det  store,  udmærket 
besatte  Regiments-Orkester,  de  mange  stolte  Pragt- 
bygninger, særlig  den  store  Børs  og  Rigsdagsbygnin- 
gen,  bygget  af  den  danske  Arkitekt  Theophilus 
Hansen,  de  imponerende  Malerisamlinger  og  saa 
de  skønne  Wienerinder,  koketterende,  lokkende  —  jo, 
her  var  sandelig  nok  for  en  glad  Boheme-Musikant 
fra  Nordens  Athen. 

Prateren  med  dens  Skove,  Alléer  og  Pragtvillaer  var 
og  blev  det  bedste.  Hver  Dag  var  jeg  derude,  og  hvor 
blev  jeg  ikke  smittet  af  Folkelystigheden.  Særlig 
Søndagene  var  pragtfulde  med  de  Tusinder  af  glade 
„feschen  Weanere",  blandet  med  alle  mulige  Unifor- 
mer. Jeg  tror  aldrig,  at  jeg  i  nogen  anden  Storstad 
har  set  saa  mange  Officerer  flanere  paa  Restaurant- 
erne. Ogsaa  mange  ungarske  Husarofficerer  med 
Dolmanen  hængende  over  Skulderen,  kække  Pelshuer 
med  hvide  Sveifer,  Sabelen  slæbende  paa  Asfalten, 
sorte  Hjerteknuserøjne  og  elegante  Moustacher  — 
jo,  jo,  bitte  Kjøbenhavner,  her  var  s'gu  noget  at  holde 
Øjnene  aabne  for.  Og  Musik!  Musik!  Allevegne  Mu- 
sik! Ligefra  store  Symfoni-Orkestre   paa  70   Mand, 

Militærorkestre  paa  60  Mand  til  ganske  smaa  Zigeu- 
ner-Orkestre  med  den  ejendommelige  Cimbals. 

Naar  jeg  nu  sidder  og  nedskriver  mine  Erindringer 
og  mine  Indtryk  fra  denne  leende  og  dansende  Stor- 
stad, og  jeg  saa  tænker  paa  Nutiden  —  kun  23  Aar 
efter  —  ja,  da  snører  mit  Hjerte  sig  sammen. 


JEG  FÅAR  MIN  FØRSTE 
OPERETTE  ANTAGET. 


11897  havde  Casino  en  stor  Sukces  paa  en  fransk 
Komedie  „De  smaa  Landstrygere",  for- 
trinligt bearbejdet  af  C  a  r  1  M  u  u  s  m  a  n  n.  Den  gav 
Masser  af  Penge  i  Kassen,  Arbejdsro  og  højt  Humør. 

Samme  Sæson  fik  jeg  min  første  en  Akts  Operette, 
„Klosterliv",  antaget.  Tekstforfatteren  var  ikke 
anført  paa  Plakaten,  men  det  forblev  ingen  Hemme- 
lighed, at  det  var  Valdemar  Corfitzen.  Ope- 
retten gjorde  Lykke,  og  jeg  tjente  en  god  lille  Skil- 
ling ved  Siden  af  min  Gage. 

Kritiken  var  ovenud  elskværdig  imod  mig.  Maa  det 
være  mig  tilladt,  at  bringe  et  Par  Citater? 

Den  frygtede  Kancelliraad  S  c  h  y  1 1  e  skrev  i  Ber- 
lingske Tidende  den  19.  Februar  1897: 

„Carl  Gottschalksen  har  ved  sin  Flid  og  Dygtighed 
og  en  vindende  Personlighed  som  Casinos  Musikdiri- 
gent erhvervet  sig  almindelig  Anerkendelse  og  Yn- 
dest. Hans  lille  Operette  „Klosterliv"  har  godt- 
gjort, at  han  i  det  Hele  er  en  habil  Musiker." 

Musikhistorikeren  H  e  t  s  c  h  skrev  i  „Nationalti- 
dende", at  Musiken  i  Operetten  „Klosterliv"  klang 
godt  og  flydende;  hist  og  her  havde  den  et  vel  højti- 
deligt Fysiognomi ;  der  var  endog  en  Fuga  i  den,  men 
heller  ikke  livligere  Rytmer  savnedes.  I  det  Hele 
vidnede  den  om  Dygtighed  og  praktisk  Greb  paa  saa- 
vel  Orkestersats  som  kombinerede  Vokalnumre. 

I  „Tidens  Krav"  af  20.  Febr.  1897  skrev  ingen  rin- 

En  munter  Musikants  Dagbog.  10 

gere  end  nuværende  Formand  for  Forfatterforenin- 
g-en, „Revolutionsbrylluppef's  berømte  Forfatter,  S  o- 
p  h  u  s  M  i  c  h  a  é  1  i  s,  i  let  og  spøgefuld  Form  blandt 
andet  følgende: 

„Ingen  kan  nægte,  at  Deres  elegante,  exotiske  Ap- 
parition, Deres  blege,  interessante  Ansigt  med  de  i  al 
Fald  nordisk  berømte  sorte  Moustacher,  er  populær. 
Tænk  Dem  om,  Hr.  Kapelmester,  hvornaar  fejrede 
De  Deres  største  Triumf  i  disse  fem  og  tyve  Aar? 
Var  det  ikke  i  hine  Aar  oppe  i  Finland?  De  dejligste 
Kvinder  i  „de  Tusind  Søers  Land"  laa  paa  Maven  af 
Beundring  for  Deres  elegante  Taktstok  og  soignerede 
Overskæg  —  den  uforglemmelige,  feterede  Dansker 
bombarderedes  med  rosenrøde  Billetter o.  s.  v." 

Ja,  hvis  man  var  lidt  mere  fræk,  kunde  jeg  fort- 
sætte, men  jeg  ser  allerede  Læserens  ironiske  Smil, 

En  Dag  ved  Aarhundredets  Udløb  sammenkaldte 
Richard  Schrøder  hele  Personalet.  Paa  Sce- 
nen gav  han  os  den  Meddelelse,  at  han  ikke  kunde  bli- 
ve enig  med  Aktieselskabets  Bestyrelse  om  et  fornyet 
Lejemaal  af  Teatret  og  derfor  desværre  maatte  op- 
sige alle  Kontrakter  med  denne  Sæsons  Afslutning. 

Efter  den  første  Bestyrtelse  fik  vi  at  vide,  at  Di- 
rektør Abrahams  fra  Folketeatret  og  Overrets- 
sagfører Høyer  (den  udmærkede  Dramatiker)  hav- 
de lejet  Casino. 

Det  sivede  efterhaanden  ud,  at  den  nye  Direktions 
Plan  var  at  samle  et  fuldstændig  nyt  Personale.  Det 
gamle  prøvede  Teater  med  dets  folkekære  Personale 
og  de  gamle  Traditioner  skulde  forandre  Fysiognomi 
med  Richard  Schrøders  sidste  Sæson. 

Og  hvorledes  gik  det  saa  med  dette  totale  Change- 
ment? 

Lad  os  kaste  et  Tilbageblik  paa  den  sidste  Snes 
Aar.  I  en  Taage  ser  jeg  Masser  af  nye  Casino-Ledere, 
som  mere  eller  mindre  satte  Formuer  til,  inden  de 
trætte  og  mismodige  sagde  Farvel  til  den  kære  An- 
stalt i  Amaliegade :  Abrahams,  E  d  g  a  r  d  Høy- 
er, Martinius  Nielsen  (forresten  den  mest 
kulante  og  chevalereske  Direktør,  man  kunde  ønske 
sig) ,  Fritz  Petersen,  Gerda  Chri- 
stophersen, Hilmar  Clausen,  Herman 
Petersen,  Holger  Rasmussen,  Garde, 
B  j  e  r  r  i  n  g-P  etersen. 

Ogsaa  Musikdirigenterne  skiftede  rigeligt :  Was- 
hington Magnus,  F  e  r  d.  H  e  m  m  e,  Olfert 
Jespersen,  Hoed  t-H  a  n  s  e  n. 

Ak  ja!  I  'de  sidste  40  Aar  af  forrige  Aarhundrede 
var  der  ialt  kun  to  Musikdirektører,  gamle  Krigsraad 
Brandt  og  Carl  Gottschalksen. 

Ligeledes  skiftede  Sceneinstruktørerne :  H  e  r  - 
m  a  n  B  a  n  g,  A  u  g.  R  a  s  m  u  s  s  e  n,  Garde,  Ja- 
cobsen, Holger  Rasmussen,  Alfred 
C  o  h  n  og  flere. 

Nu  synes  Casino  dog  at  gaa  en  roligere  Fremtid  i 
Møde  under  Herman  Petersens  Direktion. 


10* 


SCALA  OG  CIRKUS  VARIETE. 


Ved  Afslutningen  af  min  lange  Periode  paa  Casino 
stod  jeg  med  tomme  Hænder  og  fem  smaa  Ver- 
densborgere, der  gerne  skulde  have  Mad  hver  Dag. 
Intet  Engagement  i  Udsigt,  og  som  en  Følge  deraf  gik 
mit  ellers  brillante  Humør  en  god  Del  Streger  under 
Normalen,  men  min  udmærkede  Kone  holdt  Haabet 
oppe. 

En  skønne  Dag  kom  Frelsen  i  Form  af  et  Engage- 
ments-Tilbud fra  Direktør  Lorenzen  i  Etablisse- 
mentet Scala. 

Han  var  og  er  en  fortræffelig  Mand,  og  vi  blev  hur- 
tigt enige  om  Betingelserne.  Foreløbig  Engagement 
fra  1ste  September  til  1ste  Juni  med  en  betydelig 
større  Gage,  end  jeg  nogensinde  havde  haft  i  Casino. 
Et  større  Forskud  maatte  jeg  se  at  faa,  og  jeg  for- 
klarede Direktøren  Situationen.  T  h  o  m  a  s  S.  spilede 
Øjnene  op  bag  de  store  Brilleglas  og  sagde  smilende 
med  let  sønderjysk  Accent:  „Hvor  meget  skal  De 
bruge?"  Jeg  nævnede  en  beskeden  Sum.  „Aa,  Vrøvl! 
Det  kan  De  jo  slet  ikke  klare  Dem  med,  G  o  1 1  - 
s  ch  al  k  s  e  n." 

Han  satte  sig  ned  ved  et  vældigt  Skrivebord,  alde- 
les overfyldt  med  Papirer,  Kontrakter,  Plakater, 
smaa  Flasker  med  Vinprøver,  Artistfotografier  en 
masse.  Han  udfyldte  en  Anvisning  paa  det  dobbelte 
Beløb  af  det,  jeg  havde  anmodet  om.  „Tilbagebetalin- 
gen kan  jo  ske,  naar  De  faar  Raad  dertil." 

Brillant  Mand,  den  Thomas  S. 

Premieren  den  1ste  September  forløb  udmærket. 
Der  var  et  fortrinligt  Artist-Program.  Særlig  den 
spanske  Danserinde  Tortajada  gjorde  Lykke. 

Kritiken  var  mig  særdeles  gunstig,  og  jeg  følte  mig 
hurtigt  hjemme  i  mit  nye  Felt,  Et  af  Hovedstadens 
største  Blade  skrev  følgende: 

„Vi  sidder  paa  en  Fauteuil-Plads  i  Scala  og  ser  be- 
undrende paa  Kapelmester  Gottschalksen,  hvis  tre 
Brillant-Brystknapper  —  Direktionens  Bidrag  til  Fa- 
cadens kunstneriske  Udsmykning  —  funkler  og 
spiller. 

Ser  ogsaa  en  Smule  misundelig  paa  ham.  Thi  me- 
dens den  spanske  Sangerinde  La  Tortajada  har  uddelt 
ialt  tre  Fingerkys  til  Fordeling  mellem  Gulv,  Balkon 
og  Galleri,  har  Hr.  Gottschalksen  faaet  et  fjerde  helt 
og  ubeskaaret  alene. 

Og  La  Tortajada  er  meget  smuk,  baade  naar  hun 
synger  og  naar  hun  danser,  og  allermest,,  naar  hun 
staar  stille  og  smiler  og  fæster  sine  Øjne  paa  En  eller 
Anden  med  et  Blik,  der  funkler  og  spiller  meget  stær- 
kere end  Hr.  Gottschalksens  Brillantknapper." 


Kun  to  lykkelige  Sæsoner  stod  jeg  paa  Dirigent- 
pladsen i  „Scala".  Saa  meldte  en  ny  Jobspost,  at 
Thomas  Lorenzen  fratraadte  sit  Lejemaal,  og 
at  Foberg  (Svigersøn  til  Dir.  Rasmussen  i 
Cirkus  Varieté)  skulde  overtage  „Scala"  og  „Natio- 
nal", og  at  der  intet  dansk  Orkester  skulde  være,  men 
derimod  et  stort  italiensk  Militærorkester. 

Færdig  Kære!  Atter  paa  Gaden.  Denne  Gang  saa 

det  endnu  sortere  ud  end  ved  Afslutningen  paa  Ca- 
sino. 

Min  ældste  Dreng  Aage  skulde  konfirmeres  og  Sko- 
lepengene var  allerede  steget  ganske  betydeligt.    Det 


ELVIRA  OOTTSCHALKSEN. 


ene  med  det  andet  gjorde  Situationen  næsten  ganske 
haabløs.  Mange  Gange  maatte  jeg  vandre  den  tunge 
Gang  til  „Onkel". 

Men  atter  kom  Redningsengelen,  denne  Gang  i  min 
Elviras  Skikkelse. 

En  Dag  siger  hun  til  mig :  „Hør,  min  Dreng,  dette 
her  gaar  jo  ikke  i  Længden,  ingen  Engagement,  ingen 
Penge,  men  ved  Du,  hvad  jeg  har  tænkt  mig?  Kunde 
vi  to  ikke  lave  et  Nummer  for  Varietéen?  Du  spiller 
Klaver  paa  Scenen  og  accompagnerer  mig  melodra- 
matisk til  nogle  dramatiske  Smaating,  som  muligvis 
kunde  gøre  sig  der.  Da  Du  har  den  Gave  at  kunne 
improvisere  over  forskellige  Temaer,  saa  lad  os  til  en 
Begyndelse  forsøge  med  „Moderens  Hjerte" 
af  R  i  c  h  e  p  i  n. 

Som  et  Lyn  for  det  igennem  mig,  at  her  var  et  Felt, 
hvor  vi  al  Fald  kunde  klare  os  foreløbig.  Jeg  trykkede 
hende  ind  til  mig,  kyssede  hende  inderligt  og  skyndte 
mig  saa  hen  til  min  gamle  Ven,  Direktør  T  h  o  r  J  e  n- 
s  e  n,  i  Arenateatret  (nu  Vinterpaladset)  og  fortalte 
ham  vor  Idé.  Hans  Svar  var  kort  og  godt:  „Kære 
Gottsc  h  alksen!  Med  allerstørste  Fornøjelse, 
men  nu  ikke  for  dyr!" 

Kontrakt  for  2  Maaneder  blev  straks  underskrevet. 
I  Gage  fik  jeg  akkurat  saa  meget,  som  jeg  havde  haft 
i  Casino  i  et  helt  Aar. 

De  to  Maaneder  gik  „all  right".  Det  morede  Kjø- 
benhavneme  at  se  os  to  sammen  paa  Scenen. 

Efter  at  have  vegeteret  et  Aar  paa  denne  Maade 
fik  jeg  et  godt  Engagement  som  Kapelmester  i  Ja- 
cobsens store  Cirkus-Varieté  i  Christiania  med  et 
25  Mands  Orkester.  Samtidig  med  min  Debut  i  Nor- 
ges Hovedstad,  debuterede  ogsaa  Frøken  B  o  k  k  e  n- 
Lasse  n  (Svigerinde  til  Holger  Drachmann). 

Hun  optraadte  som  Visesangerske  til  eget  Luth-Ac- 
compagnement  og  gjorde  megen  Lykke. 

Jeg  hilste  paa  E  d  v  a  r  d  G  r  i  e  g  og  hans  elskelige 
Hustru.  Han  kendte  mig  fra  JohanSvendsens 
filharmoniske  Koncerter  i  Kjøbenhavn. 

Da  den  norske  Gardes  Brigademusik  spillede  nogle 
af  mine  Kompositioner,  kom  jeg  i  Berøring  med  Ma- 
jor Ole  Olsen,  der  den  Gang  var  Inspektør  for  al 
Militærmusik  i  Norge,  en  lille  tyk  Mand  med  en  graa- 
sprængt  Haarmanke.  Han  talte  altid  med  Begejstring 
om  Kjøbenhavn  og  var  en  lidenskabelig  Beundrer  af 
Gade  og  Hartmann.  Komponisterne  Halvor- 
sen (ved  National-Teatret)  og  S  e  1  m  e  r  (Leder  af 
Musikforeningen)    hilste  jeg  ogsaa  paa. 

Nu  indtraadte  det  mærkelige  Tilfælde,  at  det  ene 
Engagementstilbud  efter  det  andet  indtraf  fra  Kjø- 
benhavn. Da  der  blandt  andet  kom  et  smigrende  og 
favorabelt  Tilbud  fra  Direktør  Rasmussen  i  Cir- 
kus Varieté,  var  jeg  ikke  sen  til  at  slutte  Kontrakt. 
Efter  endt  Sæson  rejste  jeg  til  Kjøbenhavn  i  Maj 
Maaned. 

Sæsonen  skulde  begynde  1ste  September  1903,  og 
dermed  begyndte  et  nyt  Afsnit  af  mit  Liv. 


ARTISTLIV. 


Hvilken  Forskel  paa  en  Kapelmesters  Tilværelse 
ved  et  Teater  og  ved  en  Varieté:  Teatret  med 
dets  daglige  Prøver,  som  lægger  fuldt  Beslag  paa  Di- 
rigentens Tid  og  Arbejdskraft,  og  saa  Varietéen  —  i 
Regelen  kun  en  Prøve,  en  hurtig  Gennemgang  med  de 
nye  Artister. 

Jeg  befandt  mig  i  mit  rette  Element  blandt  Kunst- 
nernes farende  Folk,  pudrende  alle  mulige  Sprog.  Hvor 
var  det  ikke  festligt,  naar  Premieren  gik  rigtig  „con 
amore".  Se  nu  f.  Eks.  et  lille  Uddrag  af  et  Referat 
fra  den  Tid  —  endda  en  Aften,  som  ikke  var  nogen 
absolut  Succes: 

„Saa  aabnede  Cirkus- Varété  da  i  Aftes  efter  den 
maanedlange,  gennemgribende  Ombygning  sine  gam- 
le Porte  for  det  i  nye  Farver  straalende  Rum. 

Og  festligt  var  der  med  mange  Lys  og  skinnende 
festlige  Farver  over  Vægge  og  Loft.  Alt  stod  færdigt, 
skønt  Brandvæsenet  paa  den  ufatteligste  Maade  i  sid- 
ste Øjeblik  havde  lagt  en  næsten  umenneskelig  Hin- 
dring i  Vejen  i  Form  af  Krav  om  hel  ny  Imprægne- 
ring af  alt  det  nyrejste  Træværk 

Der  manglede  jo  nok  en  Dekoration  hist  og  en  Glø- 
delampe her.  Men  det  var  sandelig  de  mindste  Mang- 
ler. 

Der  var  Blomster  til  Gottschalksen,  og  der  var 
Touche  til  ham  fra  Orkestret,  og  naar  man  traadte 
ind  i  det  store  Rum,  var  det  første  man  fik  Øje  paa 

midt  for  den  mægtige  Scenes  straalende  Proscenium 
—  „Callemand". 

Og  Aftenen  var  hans.  Helt  og  urokkeligt  og  udelt 
hans. 

Naar  Premieren  ikke   faldt   helt    til   Jorden,   var 


Direktør  PETER  RASMUSSEN. 


Ærens  hans  og  hans  utrættelige  Humørs,  hans  mu- 
sikalske Gøgler-Temperament ." 

Den  lille  vævre  Direktør  Rasmussen  havde  ar- 
bejdet sig  op  fra  en  beskeden  Tjenerstilling  og  havde 
samlet  sig  en  lille  Formue  og  en  stor  Vennekreds. 

Ved  hans  store  Stambord  inde  i  Kaféen  flokkede 

Vennerne  sig  om  ham,  der  altid  var  splendid  og  i  godt 
Humør.  Han  var  umaadelig  afholdt  af  Journalisterne, 
som  han  altid  kaldte  „Doktor".  Naar  Forfatteren 
Carl  Muusmann  traadte  ind  i  Kaféen  hed  det 
altid:  „God  Dag,  kære  Doktor!  Hvordan  har  De  det? 


Fru  RASMUSSEN. 

Aa,  Nielsen  (Tjener  Nr.  1)  sørg  for  Doktoren!"  Di- 
rektøren satte  megen  Pris  paa  Muusmann  og  spurgte 
ham  ofte  til  Raads  i  mangt  og  meget. 

Ved  Stambordet  kom  ogsaa  Redaktør  Oscar 
Jørgensen  og  Journalisterne  Hjort  h-C  1  a  u  - 
sen,  Martin  Jørgensen,  Viggo  Schiør- 

En  glad  Musikants  Dagbog.  1 1 

ring,  Carl  og  Emil  Bærentzen,  Valde- 
mar Christiansen,  Herman  Hartvig  og 
flere. 

Til  disse    sluttede    sig   flere   Cirkus-Interesserede, 
som  Baron  E  g  g  e  r  s,  Dyrlæge  Meyer,  Dr.  Thy- 


4L 


CLEO  DE  MERODE. 


g  e  s  e  n,  Kaptajn  Weiss,  foruden  Rasmussens  me- 
get store  Familie,  Svigersønnerne  Albin  Foberg, 
Enna  og  Sønnen  Olaf,  som  assisterede  Faderen  i 
alle  Direktørsager, 

Umuligt  for  mig  at  opregne  alle  de  Artister,  jeg 
kom  i  Eerørmg  med  i  omtrent  en  halv  Snes  Aar,  dog 
staar  naturligvis  enkelte  Stjerner  fast  i  min  Erindring, 

som  CleodeMer  ode,  den  straalende  Pariser-Bal- 
letdiva (KongLeopolds  Elskerinde) .  Den  Maa- 
ned  hun  optraadte  her,  var  der  „run"  til  Cirkus-Va- 
rieté af  det  eleganteste  Publikum.  Skøn  var  hun. 
Naar  hun  kom  ind  paa  Scenen  og  blot  saa  ned  til 
Publikum,  havde  hun  allerede  sejret,    og    en    Beun- 


SAHARET. 


dringsmumlen  strømmede  hende  i  Møde.  Hun  behø- 
vede strengt  taget  ikke  andet,  thi  hendes  Dans  var 
grufuld:  Et  Par  Spjæt  og  nogle  ganske  kønne  Arm- 
bevægelser. Men  disse  Øjne,  disse  Øjne!  Det  var  som 
vilde  hun  sige:  „Ja,  jeg  ved  godt,  at  jeg  danser  skidt. 
Men  se  paa  mig,  mine  Damer  og  Herrer,  er  jeg  ikke 
Cleo,  den  underskønne  Cleo,  en  Konges  Elsker- 
inde?" 

11* 

Ved  en  Fest  i  Koncertpalæet,  Prinsesse  Marie  ar- 
rangerede til  Fordel  for  Fattiges  Bespisning,  anmo- 
dede Prinsessen  CleodeMerodeomat  assistere. 
Det  var  under  de  berømte  Fredensborg-Dage,  og  man- 


SOUZA. 


ge  af  Kongehusets  nære  Familie  var  paa  Besøg:  K  e  j- 
serenaf  Rusland,  KongEdward,  Hertu- 
gen af  Cumberland  og  flere. 

Cleo  de  Mer  ode  lovede  at  komme,  men  vilde 
nødig  gaa  til  Prøve  med  en  ny  Orkesterchef.  Det  hav- 
de til  Følge,  at  jeg  ligeledes  blev  anmodet  om  at  diri- 
gere ved  Velgørenhedsfesten. 

Festaftenen  blev  vi  afhentet  i  Ekvipage  efter  hen- 
des Nummer  i  Cirkus. 

Det  gik  meget  fornøjeligt.  Kongelogen  var  fuldt 
besat.  En  af  Musikerne  fortalte  mig,  at  K  o  n  g  E  d- 
w  a  r  d  havde  taget  sig  en  lille  Slummer-Polka  under 
de  sidste  højtidelige  Operanumre,  men  da  C  1  e  o  kom 
ind  paa  Scenen,  vaagnede  han  op  og  gav  smilende  sit 
Bifald  tilkende.  Efter  hendes  Nummer  blev  hun  kaldt 
op  til  Kongelogen  og  komplimenteret  af  de  kongelige 
og  kejserlige  Herskaber. 

Af  andre  Berømtheder  fra  Cirkus  husker  jeg  Miss 
S  a  h  a  r  e  t,  Miss  Foy,  den  spanske  Operasanger 
S  o  u  z  a,  der  var  lige  saa  omfangsrig  som  Charles 
Kjerulf,  Operasangeren  B  6  t  e  1  (den  forhenvæ- 
rende Droskekusk). 

En  Tid  lang  havde  vi  ogsaa  et  italiensk  Operasel- 
skab. Det  var  mig  en  sand  Fest  at  dirigere  til  disse 
fortræffelige  Stemmer. 

En  sikker  Atraktion  var  Dagmar  Hansens 
aarlige  Tilbagevenden  til  sit  trofaste  Kjøbenhavner- 
Publikum. 

Jo !  Der  var  Fest  ved  Dagmars  Premiere !  Hele. 
Rampen  var  besat  med  et  overvældende  Blomsterflor, 
Laurbærkranse  fløj  over  Lamperækken,  Orkaner  af 
Bifald,  Touche  fra  Orkestret,  Champagne  i  Garde- 
roben, Opvartning  af  elegante  Kavalerer  og  Officerer 
i  civil,  ja,  selv  en  lille  kgl.  Højhed,  Siameserprinsen, 
manglede  ikke. 

Dagmar  fortjente  virkelig  al  den  Hyldest.  Hun 
var  et  brillant  lille  Menneske,  altid  elskværdig  og  op- 
mærksom overfor  Orkestret  og  en  udmærket  Kam- 
merat, der  ikke  glemte  sine  Venner  fra  Casinodagene. 

Efter  hendes  Beneficer  var  vi  ofte  til  flotte  Soupers 
enten  paa  Phønix  eller  hos  Wivel,  en  enkelt  Gang  og- 
saa  hos  Fugmann.  Kun  hendes  faa  udvalgte  Venner 
var  tilstede  her.  Jeg  tør  maaske  sige  saa  meget,  at  de 
fleste  af  de  unge  Herrer,  der  den  Gang  var  Dagmars 
ivrigste  Beundrere,  nu  indtager  meget  høje  Trin  paa 
Rangstigen. 

Direktør  Rasmussen  havde  ofte  sagt  til  mig, 
at  jeg  skulde  stikke  en  lille  Tur  ned  til  Paris  for  at 
købe  nye  Melodier  og  muligvis  se,  om  der  var  noget 
paa  de  store  Varietéer,  der  særlig  kunde  passe  for 
Cirkus. 

Da  jeg  havde  faaet  ordnet  det  nødvendigste  med 
Møntsorterne,  besluttede  jeg  at  rejse  efter  Sæsonens 
Afslutning  1904. 


MIN  ÅNDEN  PARISERREJSE. 
DEN  GAMLE  BRÆDDEHYTTE. 


Jeg  ved  ikke,  hvordan  andre  befinder  sig  ved  en  stør- 
re Udenlandsrejses  Begyndelse.  For  mig  er  det  en 
salig  Følelse  allerede  ved  Pakningen  af  Kufferten  og 
med  Vognen  ned  til  Banegaarden.  Købet  af  samtlige 
Morgenaviser,  Cigarer,  Konfekt  og  Chokolade  —  ja, 
le  nu  ikke,  thi  denne  Gang  var  jeg  ikke  alene,  men 
havde  en  meget  smuk  Rejsekammerat  med,  ja,  en 
Kammerat  for  hele  Livet,  den  Bedste,  min  Elvira! 

Jeg  havde  længe  lovet  min  Kone  en  Parisertur,  og 
nu  skulde  det  altsaa  være  Alvor. 

Paa  Ekspressens  Vinger  fløj  vi  gennem  Sjællands 
grønne  Marker  og  Skove,  tog  Dampfærgen  over  Gjed- 
ser,  saa  atter  med  Jernbanen  til  Hamborg,  derefter  til 
Køln  og  saa  direkte  til  Paris. 

Vi  tog  ind  paa  „Grand  Hotel  de  Malte",  udmærket 
beliggende  ved  Theatre  francais  og  Palais  Royal. 

De  første  Par  Dage  benj^ttede  vi  til  nogle  dejlige 
Køreture,  for  at  vise  min  Ægtehalvdel  de  mange  her- 
lige og  historiske  Steder,  jeg  erindrede  fra  mit  første 
Ophold  i  Seinestaden:  Butte-Chaumont-Parken,  Pére 
Lachaise,  Juli-Søjlen,  Jardin  des  Plantes,  Luxem- 
bourg-Haven, Triumfbuen,  Louvre,  Concordepladsen, 
Tuillerihaven.  Om  Aftenen  til  Montmartre,  hvor  vi 
besøgte  ,,d'  Enfér"  (Helvede)  og  afsluttede  den  an- 
strengende Dag  i  „Moulin  rouge",  hvor  man  opførte 
en  engelsk  Operette :  „The  Toreado  r",  med  et 
aldeles  blændende  Udstyr  og  halvnøgne  Skønheder  i 

Hundredevis.  Det  35-Mands  Orkester  dirigeredes  af 
M.  GustaveGoublier. 

Næste  Dag  til  Invalidehotellet  for  at  se  Napoleons 
Grav.  Jeg  blev  saa  grebet  af  Stemningen  i  disse  skøn- 
ne Omgivelser,  at  jeg  maatte  kradse  nogle  Noder  ned 
i  min  Notitsbog.  Senere  udformede  jeg  det  til  min 
Komposition:  „Devant  le  Tombeau  de  Napoleon". 

Om  Aftenen  var  vi  i  „Opera  Comique",  hvor  der 
gaves  „La  vie  de  Bohém  e".  Jeg  traf  der  Be- 
kendte fra  Kjøbenhavn :  Anna  Larssen,  Anna 
Norrie  og  Johannes  Poulsen. 

Den  danske  Violin-Virtuos  Peder  Møller,  som 
var  Musikdirektør  i  „grand  Café  de  Paris"  og  tillige 
Orkesterchef  i  en  elegant  Restaurant  i  Boulognesko- 
ven,  søgte  jeg  forgæves  i  hans  Bolig.  Jeg  vilde  nemlig 
gerne  have  hilst  paa  ham,  da  vi  havde  haft  samme 
Lærer  i  Violin  (Professor  Hilmer).  Han  sendte 
mig  imidlertid  et  overordentlig  elskværdigt  Brev. 

Selvfølgelig  blev  Turene  til  Versailles,  St.  Cloud  og 
Fontaineblau  ikke  glemt. 

Samme  Sommer,  jeg  gjorde  denne  herlige  Pariser- 
tur, havde  jeg  et  lille  Engagement  i  Charlottenlund 
Palmehave.  Under  min  Rejse  vikarierede  den  unge 
Theodor  Lumbye  for  mig.  Det  var  egentlig 
„Tippe" s  Debut  som  Musikdirektør. 

Samme  Aar,  da  jeg  kom  hjem  fra  Frankrigs  skøn- 
ne Hovedstad,  døde  min  kære,  gamle  Moder,  82  Aar 
gammel.  Mit  Orkester  fra  Cirkus-Varieté  udførte 
Sørgemusiken. 

Da  vi  sænkede  hende  i  Graven  ved  Siden  af  Fader, 
tænkte  jeg:  Har  Du  nu  altid  været  god  mod  hende, 
den  kære  altopof rende  Moder?  Har  Du  aldrig  bedrø- 

vet  hende  eller  saaret  hende  med  uoverlagte,  hidsige 
Svar  — ,  hun,  som  kunde  gøre  alt  for  Dig  ?  Taarerne 
strømmede  ned  ad  mine  Kinder.  Det  Menneske  er  lyk- 
keligt, der  kan  græde  en  Gang  imellem. 

Sæsonen  i  Cirkus  Varieté  begyndte  igen  som  sæd- 


Min  Moder. 


vanlig  først  i  September.  De  samme  kendte  Ansigter 
i  Orkestret  og  ved  Direktørens  Stambord. 

Efter  Forestillingen  i  Reglen  en  lille  Tur  over  Ga- 
den til  „Bræddehytten".  Her  var  i  Sandhed  et  Stam- 
bord, man  kunde  kalde  „historisk". 

Hvor  var  her  dog  hyggeligt  i  disse  alt  andet  end 
komfortable  Omgivelser.  Saadan  at  komme  ind  i  vor 
dejlige  Kro  en  Snevejrsaften,  med    Kraven    op    om 

Ørerne  og  skrupsulten,  hvor  Tjenerne  Carlsen  el- 
ler  C  h  r  i  s  t  i  a  n  s  e  n  (som  begge  havde  været  der  en 
Menneskealder),  hurtigt  snupper  Overfrakke  og  Hat. 
Ved  Stambordet,  dette  misundelsesværdige  Bord, 
troner  selve  Krofar,  den  brillante  Nielsen 
<S  c  h  w  e  i  t  z  Efterfølger) ,  bred,  med  sit  farvesunde 
Ansigt  og  sit  berømte  lange  Merskumsrør.  Man  nik- 
ker til  højre  og  venstre:  Lutter  kendte  Ansigter, 
Kunstnere,  Journalister  og  enkelte  Embedsmænd. 

I  Firserne  og  Halvfemserne  var  følgende  Stamgæ- 
ster der  næsten  hver  Aften :  Kapt.  Weis  s,  Skoledi- 
rektør Bauditz,  Carl  Muusmann,  Andreas 
Buntzen,  Redaktionssekretær  Christiansen 
fra  Berlingeren,  Baron  Eggers,  Carl  Lumbye 
(ogsaa  med  langt  Merskumsrør),  Musikdirektør 
C  h  r.  Jensen  (Fader  til  S  t  e  e  n-J  ensen).  Skue- 
spiller H  e  1  s  e  n  g  r  e  e  n,  Musikdirektør  Neu- 
man n,  Robert  Watt,  Skolebestyrer  K  j  e  1  d- 
s  k  o  v,  endvidere  et  Par  ministerielle  Embedsmænd 
og  flere  Skuespillere  fra  Provinsteatrene. 

Tjener  Nr.  1  kommer  styrtende  med  Spisekortet, 
som  man  hurtigt  løber  igennem:  Gaasesteg,  Ande- 
steg, en  halv  Okse,  engelsk  Bøf,  Sylte,  Østers.  Idet 
man  let  henkastet  i  Stolen  bestiller  en  Lobescowes  (50 
Øre),  og  en  Snaps,  iskold  i  et  Portvinsglas,  raaber 
man  til  den  forsvindende  Opvarter:  „Et  Glas  01  fra 
Fad,  men  godt  skænket!"  Efter  den  varme  Ret  maa 
man  have  en  stor  Skibskiks  med  tyk  „Holland".  Ka- 
raflen skal  blive  staaende. 

Jo,  det  var  herlige  Aftener  derinde  mellem  alle  dis- 
se slagfærdige  og  gemytlige  Mennesker.  Morsomt  var 
det,  naar  Weiss  og  Bauditz  kom  derind  i  Galla, 

behængte  med  Ordener,  lige  fra  Taffel  hos  Kongen 
og  forlangte  Spisekortet,  da  de  var  skrupsultne. 

Efter  hvad  der  fortælles  gik  Serveringen  hos  den 
gamle  Kong  Christian  temmelig  hurtig  (Kon- 
gen kunde  nemlig  ikke  taale  at  sidde  saa  længe  til 
Bords).  Den  ene  Lakaj  bar  om,  og  nogle  Minutter 
efter  kom  en  anden  og  snuppede  Tallerkenerne. 

Kong  Frederik  d.  8de  elskede  gamle  Kaptajn 
Weis  og  bad  ham  ofte  til  Taffel  paa  Amalienborg. 
Majestæten  var  meget  omhyggelig  for,  at  Kaptajnen 
altid  fik  en  Assiet  med  rigtigt  Køkkensalt  foran  sin 
Kuvert.  Kongen  kendte  hans  Vaner  og  vidste,  at  han 
kun  brugte  Køkkensalt.  Ofte  hørte  man  Kongen  kalde 
paa  Hof f ourreren :  „Aa!  Hr.  Plermann!  Er  der  sørget 
for,  at  Kaptajnen  faar  sit  Køkkensalt?" 

Weis  kunde  da  glædestraalende  fortælle  inde  i 
„Hytten"  at  „Fanden  brække  mig  mine  gamle  Husar- 
strømper (han  rullede  vældig  paa  R'erne),  i  Dag  fik 
jeg  Bunker  af  Køkkensalt  hos  Majestæten". 

Værten  Nielsen,  der  efter  Bræddehyttens  Luk- 
ning og  Nedrivning  flyttede  til  Hjørnet  af  Rewent- 
lowsgade  og  Vesterbrogade,  var  en  Mand  med  mange 
Interesser,  og  det  var  overmaade  morsomt  at  høre 
ham  fortælle  sine  Oplevelser.  Tillige  var  han  en  klog 
Mand,  der  ved  sin  noble  Behandling  af  alle  Gæster  og 
ved  den  berømte  Mad,  sikkert  ogsaa  er  blevet  en  for- 
muende Mand. 

Den  sidste  Aften  i  den  gamle  Bræddehytte  for  en 
halv  Snes  Aar  siden  havde  Nielsen  inviteret  alle 
Stamgæsterne  til  et  Afskedsbæger.  Jeg  fik  den  Idé  at 
gaa  derned  efter  Forestillingen  ved  12-Tiden  med  et 
Blæseorkester.     Skjult  i  den  lille  Have  spillede  vi: 


—  176  — 

„Farvel  Du  Hus,  hvor  min  Fader  bor".  Jeg  havde 
tænkt  det,  som  en  lille  munter  Spøg,  men  Virkningen 
blev  en  ganske  anden. 

Bræddehytten  var  stopfuld  af  Mennesker  i  den 
mest  oplivede  Stemning,  Hurraraabene  trængte  helt 
ud  paa  Gaden.  Men  da  de  første  Strofer  lød,  blev  der 
pludselig  bomstille,  og  under  lydløs  Tavshed  hørtes 
Melodien  til  Ende.  Nielsen  kommer  styrtende  ud 
fulgt  af  de  fornemste  Stamgæster,  og  med  Taarer  i 
Øjnene  takker  han  mig  og  Orkestret  for  denne  for 
ham  ganske  uventede  Afslutning  paa  hans  Virksom- 
hed i  den  gamle  Bræddehytte. 

En  bekendt  Slagtermester  springer  op  paa  et  Bord 
og  raaber  med  Stentorstemme:  „Jo!  Gu'-Fanden  er 
det  Callemand.    Han  leve!" 


Jeg  havde  været  sygemeldt  en  Ugestid  (Vrøvl  med 
Maven.  „Cardialgi",  kaldte  Lægen  det)  og  skulde 
holde  Diæt.  Men  jeg  kunde  ikke  dy  mig  og  listede  en 
Aften  ind  i  Bræddehytten.  Andreas  Buntzen 
sidder  som  sædvanlig  ved  Stambordet,  og  da  han  ser 
mig,  siger  han:  „Du  ser  noget  blegnæbbet  ud"  og  lidt 
efter  tilføjer  han:  „Det  bliver  nu  en  stor  Begravelse!" 
En  Lattersalve  fra  hele  Bordet,  og  ikke  mindst  fra 
mig.  Jeg  afbestilte  min  Mælk  og  tog  mig  en  „Rund". 
Næste  Dag  var  jeg  rask  igen. 


Gamle     Operasanger     Christophersen     op- 
traadte  ogsaa  ret  ofte  i  Cirkus- Varieté  og  gjorde  me- 

gen  Lykke  med  sine  smukke  Sange,  særlig  „Postillio- 
nen  i  Longemeau"  med  Piskeknaldene. 

Nogle  af  de  interessanteste   Aftener  i  Varietéen 
var  Fru  C  1  a  r  a  W  i  e  t  h  s  Gæsteoptræden  i  et  Styk- 


Operasanger  CHRISTOPHERSEN. 


ke,  som  Premierløjtnant  StellanRye  havde  skre- 
vet særlig  for  hende  med  Musik,  udmærket  kompo- 
neret af  en  af  hans  Of  f  icerskammerater,  H  a  r  d  i  n  g 
Sonne.  Den  charmante  Skuespillerinde  med  det 
skønneste  Teaterydre  gjorde  stor  Lykke. 

Lona  Barrison  med  sit  Verdensry   havde  og- 

En  glad  Musikants  Dagbog.  12 

saa  en  stor  Sukces  med  sine  pikante  Monologer  og  Af- 
klædningsscener. 

Jeg  kom  i  Berøring  med  en  Masse  Akrobater,  Line- 
dansere, Serpentinedanserinder,  Indian-girls,  Dverg- 
trupper.    Hele   Cirkus-Forestillinger  blev  arrangeret 


CLARA  WIETH. 


paa  Scenen  med  Heste,  vilde  Dyr,  Løver,  Tigre,  Leo- 
parder, Slanger  —  ja,  det  var  ikke  altid  lige  gemyt- 
ligt at  staa  paa  Dirigentpladsen  saa  tæt  op  til  de  man- 
ge Bæster,  der  baade  brølede,  knurrede  og  hvæsede  af 
min  uskyldige  Taktstok. 

Et  enkelt  Nummer  maa  jeg  omtale  nærmere. 

En  Cirkus-Direktør,  skøn  som  Apollo,  med  en  dej- 
lig hvid  Hingst,  tilbød  sig  hos  Rasmussen    med 

sit  Sensationsnummer.  Siddende  paa'.  Hesten  lod  han 
sig  hejse  op  under  Cirkuskuplen,  under  Afbrænding 
af  et  Fyrværkeri.  Hesten  stod  paa  en  Platform.  Naar 
de  nu  var  naaet  helt  op,  fæstede  Rytteren,  før  Fyr- 
værkeriet begyndte,  en  Jernkrog,  der  var  fastgjort  til 
et  solidt  Læderbælte  om  hans  Liv,  til  Kuplen.  Det 
var  for  alle  Eventualiteters  Skyld. 


LONA  BARRISON. 

Man  blev  imidlertid  ikke  enige  om  Betingelserne. 
Efter  Forlydende  vilde  Politiinspektør  Theodor  Peter- 
ran nok  heller  ikke  tillade  Opvisningen. 

Artisten  telegraferede  nu  til  Gøteborg.     Pr.  Om- 
gaaende  gjk  det  i  Orden,  og  næste  Dag  afrejste   han. 

En  Uge  efter  læste  man  i  samtlige  Hovedstads- 
blade et  Telegram  fra  Gøteborg:  „Beriderdirektør  X 
styrtede  i  Gaar  Aftes  med  sin  dejlige  hvide  Hingst 

12* 

^  ed  fra  Cirkus-Kuplen  og  slog  sig  ihjel  paa  Stedet. 
Hesten  brækkede  Ryggen  og  blev  straks  skudt." 

De  nærmere  Omstændigheder  ved  denne  forfærde- 
lige Katastrofe  erfarede  man  Dagen  efter:  Da  Rytter 
og  Hest  som  sædvanlig  var  naaet  op  i  Kuplen  og 
Fyrværkeriet  var  antændt,  blev  Hesten,  ganske  mod 
Sædvane,  urolig.  Det  nærmer  Bagben  var  gledet 
udenfor  Platformen.  Artisten,  der  mange  hundrede 
Gange  havde  optraadt  i  dette  Nummer,  var  blevet  saa 
sikker  og  overmodig,  at  han  hin  forfærdelige  Af- 
ten havde  undladt  at  fæstne  Jernkrogen  til  Kuplen. 
Da  nu  Hesten  blev  urolig,  strammede  han  Tøjlerne  og 
vilde  berolige  det  opskræmte  Dyr,  det  stejlede  og 
begge  styrtede  baglæns  ned  i  Manegen. 

Det  siges,  at  Gøteborgerne  beredte  den  afholdte 
Mand  en  Begravelse  lig  en  Fyrstes. 

Ak  ja"!  Det  er  ikke  lutter  Roser,  en  Artist  danser 
paa.  Saadanne  alvorlige  Episoder  kunde  der  fortælles 
mange  af. 

To  Selvmord  forefaldt  i  Circus  Varieté  i  min  Pe- 
riode. 

Det  ene  var  en  ung  Kontorist,  der  skød  sig  i  en  af 
Logerne  under  en  feteret  fransk  Chansonettes  Optræ- 
den. Det  andet  hændte  under  Fremvisning  af  Lysbille- 
der. Der  var  mørkt  i  Salen  og  midt  under  en  douze 
Vals  hørte  vi  et  Skud.  Jeg  bankede  af  paa  Pulten,  og 
da  der  blev  tændt  i  Salen,  blev  en  ung  Dame  baaret  ud 
med  en  Revolver  krampagtigt  klemt  fast  i  Haanden. 

Et  Par  mindre  Ildebrande  fandt  ogsaa  Sted  i  min 
Tid,  indtil  den  store  Ildebrand  for  nogle  Aar  siden 
fuldstændig  raserede  det  gamle  Cirkus- Varieté. 


TIVOLI. 


Allerede  i  1904  var  vi  flyttet  ud  i  Pilealléen  Nr.  19, 
ligefor  de  smaa  gamle  Beværtningshaver  fra 
Frederik     den    6tes    Tid. 

Hvor  var  her  ikke  Idyllisk  og  landligt.  Fra  vore 
Vinduer  i  Stueetagen  havde  vi  om  Søndagen  den  her- 
ligste Udsigt  til  Folkelivet  med  alle  de  mange  Famili- 
er paa  Vej  til  Søndermarken  og  til  de  smaa  hyggelige 
Haver  med  The  og  Kaffe  og  Vand  paa  Maskine. 
Frivillige  Drengekorps  med  Musik  og  Faner,  Cykli- 
ster i  hundredvis,  Oppositionens  aarlige  Grundlovs- 
fester med  et  Mylder  af  Tusinder  af  Mennesker  med 
Emblemer  og  Madkurve.  I  Sandhed  her  behøvede 
man  aldrig  at  kede  sig. 

Om  Sommeren  hørte  man  ofte  fuldtonende  Regi- 
mentsmusdk,  og  Livgarden  med  dets  populære  Musik- 
korps med  „Valde"  i  Spidsen  og  Prins  Christian  højt 
til  Hest  drog  forbi  vore  Vinduer  under  Tonerne  af 
„En  revenant  de  la  revue"  eller  C.  C.  Møllers  Battalje 
March.  Jo,  her  i  Pilealléen  var  der  sandelig  ikke  Tid 
til  at  blive  mavesur. 

En  Dag  i  1906  ringede  det,  og  da  jeg  selv  gik  ud  og 
lukkede  op,  stod  Tivolis  bekendte  Kontorbud,  høje 
Jensen,  med  en  stor,  blaa  Konvolut  i  Haanden.  Da 
jeg  havde  faaet  ham  indenfor  og  bænket  i  mit  Musik- 
værelse, vil  jeg  ikke  skjule,  at  det  stak  lidt  i  mit 
Hjerte,  særlig  da  jeg  bemærkede,  at  han  smilede  saa 
fornøjet  til  mig.    Den  Filur!  Han  vidste  vist    altid, 

hvad  disse  store  hemmelighedsfulde  Konvolutter  in- 
deholdt. Det  var  Direktionen  for  Kjøbenhavns  Tivoli, 
som  ønskede  en  Samtale  med  mig  Dagen  efter  paa  Ti- 
volis Kontor.  Skrivelsen  var  undertegnet  Thrane 
og  Arne  Petersen. 

Jeg  sov  uroligt  den  Nat,  men  Dagen  efter  mødte 
jeg  præcis  paa  Tivolis  Kontor.  Efter  en  Times  Konfe- 
rence med  de  to  udmærkede  Direktører,  blev  jeg  enga- 
geret som  Dirigent  for  det  ny  Orkester,  Etablissemen- 
tet agtede  at  oprette  udenfor  Glassalen.  Med  min 
Kontrakt  ]  Lommen  ilede,  nej  —  fløj  jeg  hjem  til 
Pilealléen. 

Der  kom  en  velgørende  Ro  over  min  Tilværelse, 
en  Sikkerhed  for  Fremtidsudsigterne,  da  jeg  nu  hav- 
de en  god  Indtægt  hele  Aaret,  om  Vinteren  i  Cirkus 
og  om  Sommeren  i  Tivoli. 

Min  aarlige  Ferie  bestod  nu  kun  af  et  Par  Uger  i 
Begyndelsen  af  Maj  Maaned.  Disse  Uger  benyttede 
jeg  altid  til  en  Afstikker  til  Berlin,  hvor  jegJiavde  fle- 
re Venner,  deriblandt  Komponisten  Poul  Lincke, 
der  netop  i  Begyndelsen  af  dette  Aarhundrede  var 
Berlinernes  Olfert  Jespersen. 


Med  Længsel  havde  jeg  afventet  Tivolis  Aabning, 
og  en  herlig  solbeskinnet  Majdag,  stod  jeg  paa  Diri- 
gentpladsen foran  den  gamle  Koncertsal,  hvor  jeg 
som  Barn  havde  lyttet  til  Hans  Christian 
Lumbyes  Buestrøg. 

Den  Velkomst,  Tivolis  Publikum  bød  mig,  var  af 
en  saa  hjertelig  og  demonstrativ  Art,  at  jeg  —  skønt 

opfyldt  af  Stolthed  og  Glæde  —  følte  mit  Bryst  snøre 
sig  sammen  i  Ydmyghed  og  Taknemmelighed  over  at 
virke  her  i  det  kære,  gamle  Tivoli,  mine  Ønskers  løn- 
lige Haab  i  mange  Aar. 

Under  den  sidste  Afdeling  stod  Folk  i  tusindvis 
erakring  Orkestret,  og  da  jeg  til  allersidst  selvfølgelig 
spillede  Ciiampagne-Galopen,  raabte  man  min  Sand- 
ten „Hurra!"  for  mig.  Tivolis  Direktører  ønskede 
mig  til  Lykke,  og  Aftenen  sluttede  i  „Grøften"  hos 
den  populære  Luftskipper  Johansen. 

Det  Aar,  jeg  første  Gang  svang  Taktstokken  i  Ti- 
voli, var  Joachim  Andersen  Dirigent  i  den 
store  Koncertsal  og  Carl  Lumbye  i  Harmonior- 
kestret. 


Min  anden  Operette  hed:  „FrieFugle".  Teksten 
var  af  Johannes  Dam.  E  m  i  1  W  u  1  f ,  som  var 
Direktør  for  Teatret  i  Glassalen,  antog  den.  Musikdi- 
rigent var  H  a  n  s  I  s  h  ø  j..  Personalet  var  udmærket 
sammensat.  Særlig  et  Par  var  Publikums  Yndlinge: 
En  ung,  meget  sød  lille  Skuespillerinde  med  et  Par 
udtryksfulde  Øjne  og  et  Par  kære  Smilehuller.  Hun 
hed  Amelie  Kirkegaard.  Den  anden  var  in- 
gen ringere  end  Carl    Alstrup. 

Operetten  gjorde  Lykke.  Amelie  Kirke- 
gaard og  Robert  Schmidt  tog  Størstedelen 
af  Bifaldet. 

Min  tredie  Farce-Operette  hed :  „Christian 
N  ø  r  r  e  b  r  o".  Teksten  var  af  Ricard.  Operetten 
var  bestilt  af  Direktør  V  i  1  h.  Petersen  paa  Nør- 
rebros Teater  og  gik  vist  henved  et  hundrede  Gange 

med  den  f orgudede  Frederik  Jensen    i    Titel- 
rollen.    Da  jeg  havde  Tantieme  af  hver  Spilleaf  ten, 


JOACHIM  ANDERSEN. 


kunde  jeg  glæde  mig  over  en  ganske  usædvanlig  Eks- 
traindtægt. 

Enkelte  Kunstnere  kan  ihærdig  Aar  efter  Aar  jage 
efter  Popularitet  og  dog  maaske  aldrig  naa  den.  An- 
dre behøver  ikke  at  gøre  sig  nogen  synderlig  Ulejlig- 
hed og  dog  —  en  skønne  Dag  er  de  populære  i  Folks 
Bevidsthed. 

Naar  i  eg  nu  sidder  og  gennemkigger  de  utallige 
Referater  af  min  lange  Virksomhed,  maa  jeg  i  al  Be- 
skedenhed have  Lov  at  tro,  at  jeg  var  populær. 
Nægtes  kan  det  ikke,  at  for  en  Orkesterchef,  der  dag- 
lig staar  Ansigt  til  Ansigt  med  det  store  Publikum, 
er  det  et  stort  Plus  at  nyde  Popularitetens  Sødme. 

Her  følger  et  Par  Udklip  og  nogle  enkelte  af  de  Ka- 
rikaturer, det  altid  har  været  mig  en  Svir  at  samle 
paa. 

(„Folkets  Avis"). 

Det  kan  jo  ikke  Nytte  at  nægte  det:  Carl  Gott- 
schalksen  er  Københavnernes  populæreste  Musikdiri- 
gent, og  naar  „Callemand"  fører  Takstokken,  helst 
til  en  af  hans  egne,  nok  som  bekendte  „Scottish", 
saa  er  der  Lystighed  og  Løjer  over  hele  Linien.  Vi 
klapper  med  og  fløjter  til  i  Omkvædet.  Og  fremmest 
i  Flokken  fører  „Calle"  an  med  sit  kendte  Don- Juan- 
Smil  omkring  den  fint  viksede  Mustache. 

(„Nationaltidende") . 

Jeg  ved  ikke,  hvilken  Trylledrik,  „Calle"  skylder 
sin  evige  Ungdom,  men  jeg  ved  saa  meget,,  at  om 
han  saa  blev  dobbelt  saa  gammel  som  Petersen  fra 
Haregade,  saa  vilde  vi  aldrig  faa  ham  at  se  anderle- 
des, end  han  nu  er:  Evigt  smilende,  spillende  af  Liv 
og  Gavtyvestreger,  altid  paa  sin  Post,  flittig  og  ener- 

gisk,  kort  sagt,  Sindbilledet  paa  den  ægte,  uforfalske- 
de Københavner,  hvis  lyse  Sind  og  gode  Humør  har 
gjort  Byen  og  dens  Børn  berømte. 

Det  er  i  Aar  sidste  Sæson,  at  „Calle"s  glade  Smil 
straaler  os  i  Møde  i  Cirkus  Varieté. 


Der  er  derfor  dobbelt  Anledning  til  i  Aften  at  siaa 
et  Slag  ind  i  Cirkus  og  nikke  til  ham  og  glæde  sig 
med  ham  over  den  larmende  Hyldest,  der  sikkert  vil 
bruse  ham  i  Møde,  saa  vist  som  Københavnerne  er 
trofaste  mod  deres  Hjærtebøm. 

(„København"). 

Da  den  nye  Koncertsal  i  Tivoli  blev  tagen  i  Brug, 
saa  man  med  Sorg,  hvorledes  Promenaden  om  den 
gamle  Koncertsal  forfaldt.  Folk  fandt  ikke  Behag  i 
at  spadsere  rundt  om  Glassalen. 


Direktionen  engagerede  saa  Gottschalksen,  for  at 
han  skulde  bringe  Liv  i  Kvarteret,  og  det  lykkedes 
over  al  Forventning.  Kun  gaar  Folk  nu  ikke  rundt  om 
Salen,  nej,  de  bliver  staaende  foran  Musiktribunen  og 
lytter  til  Numrene,  af  hvilke  adskillige  er  Gottschalk- 
sens  egne  Kompositioner. 

Hvem  er  det  vel,  der  spiller 
saa  yndigt  Violin, 
men  midt  i  sine  Triller 
dog  laver  syndigt  Grin. 
Det  er  saamænd  Hr.  Calle, 
den  vesterbroske  Strauss, 
som  i  Tivoli  alle 
kan  yde  sin  Applaus. 

Nede  ved  Teatersalen  har  Hr.  Gottschalksen  fuld- 
stændig forcnaaet  at  genskabe  det  gamle  Liv.  Han  er 
en  ganske  ideel  Dirigent  paa  en  Plads  som  denne; 
gennemmusikalsk,  som  han  er,  og  gaaende  op  i  sit 
Arbejde  med  usædvanligt  Liv  og  Lyst  formaar  han  li- 
gefrem at  slaa  Gnister  af  det  Publikum,  som  søger 
ham.  Men  sandelig  lægger  han  heller  ikke  Hænderne 
i  Skødet.  Pavser  kender  han  ikke,  det  gaar  Slag  i 
Slag.  Og  et  Pokkers  kvikt  Øre  har  han  til  at  opdage 
de  Melodier,  der  slaar  an,  og  finder  han  det  ikke  an- 
dre Steder,  saa  ryster  han  selv  Ærmerne,  og  straks 
kommer  der  noget  forsorent  eller  noget  rørende  eller 
noget  pathetisk,  men  altid  noget,  som  er  lige  til  at 
gaa  direkte  i  lystige  Kjøbenhavnerhj  ærter.  Kort 
sagt,  Hr.  Gottschalksen  er  blevet  Tivoli  en  overmaade 
nyttig  Mand. 

Om  Hr.  Gottschalksens  Popularitet  og  fortræffelige 
Ledelse  af  sit  Orkester,  er  der  sagt  og  skrevet  saa 
meget,  at  det  vilde  være  umuligt  at  finde  paa  noget 
Nyt.  „Callemand"  er  simpelthen  uundværlig! 

(„Dannebrog"). 

(„Ekstrabladet"). 

Et  kendt  og  afholdt  Ansigt. 

Man  bliver  i  godt  Humør  bare  man  ser  det. 

Lad  os  nemlig  være  ganske  enig  om,  at  naar  Bifal- 
det om  Aftenen  brager  Carl  Gottschalksen  —  popu- 
lært Calle  —  om  Ørene  inde  i  Cirkus  Varieté,  saa 
er  det  ikke  saa  meget  for  hans  Kompositioners  Skyld 
som  for  det  lune  Smil,  hvormed  han  kvitterer  for  Bi- 
faldet. 

Eller  skulde  det  være  den  forsorne  Gemytlighed, 
hvormed  han  dirigerer  sine  Træsko-Polkaer  og  Tram- 
pe-Rheinlændere, der  gør,  at  man  straks  synes  om 
Manden  ? 

Et  er  i  hvert  Fald  sikkert,  at  populær  er  Calle  som 
ingen  anden,  og  derfor  kan  han  ogsaa  gøre  Krav  paa 
at  komme  med  i  denne  Rubrik. 

Der  er  ganske  vist  skrevet  Tusinder  og  atter  Tu- 
sinder af  Ord  om  Calle  og  hans  Adonis- Ydre  og  hans 
kokette  Lok  og  hans  stjaalne  Noder  og  hvad  dertil 
hører,  men  hvordan  det  nu  er  eller  ikke  er,  saa  ved 
jeg,  at  Læserne  altid  bliver  glade,  naar  de  ser  hans 
glinsende  Nakkeskilning. 


( „  Social-Demokraten " ) . 

I  Dag  f >lder  Carl  Gottschyksen  syv  og  halvtred- 
sindstyve Aar.  I  den  højtidelige  Anledning  har  Cir- 
kus tilstaaet  ham  en  Benefice  i  Aften. 

En  og  .'  nden  vil  sikkert  virre  uforstaaende  med  Ho- 
vedet ved  at  læse  om  Callemands  saa  høje  Alder. 
Tænk,  saa  gammel  og  dog  saa  ung. 

En  munter  Musikants  Dagbog.  13 

Den  glade  Zigøjner,  for  hvem  Tilværelsen  har  for- 
met sig  med  megen  Omstrejfen,  snart  oppe  paa  Guld- 
dyngernes Toppe,  snart  nede  i  de  dybe  Dale,  hvor  Ud- 
sigterne til  Udkommet  var  meget  smaa  og  snævre; 
han  bevarede  under  alle  disse  Tilskikkelser  dog  alli- 
gevel sit  kæmesunde  Humør. 


MINE  KOMPOSITIONER. 


TIL  AUDIENS 

HOS  HS.  MAJESTÆT  KONG 

FREDERIK  DEN  8DE. 


13* 


Hidtil  havde  mine  Kompositioner  ikke  givet  mig 
hverken  Guld  eller  grønne  Skove. 

I  Firserne  og  Halvfemserne  havde  jeg  faaet  en 
Masse  Teatermusik  fra  Casino,  nogle  Violin-Roman- 
cer samt  en  Del  Sange  og  Balletmusik  udgivet  hos 
Vilhelm  Hansen.  Oprigtig  talt  tror  jeg  ikke, 
at  mine  Opus  har  gjort  Forlaget  rigt. 

Ganske  anderledes  stillede  Sagerne  sig,  da  jeg  en 
skønne  Dag  sadlede  om  og  udgav  min  første  lette 
Døgnflue :  „K  a  v  a  1 1  e  r  i-S  c  h  o  1 1  i  s  c  h".  Nu  skete 
det  mærkelige,  som  formodentlig  skyldtes  min  Popu- 
laritet, at  min  lille  Spøg  (ovennævnte  Schottisch) 
hørtes  overalt,  selv  paa  Lirekasser. 

Det  gav  mig  en  Indtægt,  som  jeg  efter  Datidens 
beskedne  Forhold  ikke  havde  drømt  om.  Jeg  fort- 
satte naturligvis  med  at  komponere  de  dengang  saa 
yndede  Schottisch,  Rheinlændere  og  Militær-Mar- 
cher. Pludselig  havde  jeg  Forlæggere  nok,  der  vilde 
udgive  disse  harmløse,  musikalske  Udgydelser.  Saa- 
vel  Hennings  som  Friis  og  Valeur  Larsen 
tog  altid  imod  mine  aktuelle  Kompositioner  med  aab- 
ne  Arme.  Helst  vilde  jeg  nu  have  dem  udgivet  hos 
Skandinaviens  største  og  mest  ansete  Firma  „V  i  1- 
h  e  1  m  Hansen"  i  Gothersgade. 

Disse  to  elskværdige  Chefer,  Brødrene  Hansen, 
havde  jeg  kendt  i  en  Menneskealder,  allerede  fra  den 

lille  Node-Kælder  paa  Kongens  Nytorv,  hvor  jeg  ofte 
kom  i  Slutningen  af  Tredserne,  som  Lærling  i  den 
Wagnerske  Musikhandel  paa  Kjøbmagergade.  Deres 
gamle,  brave  Fader,  som  startede  Musikhandelen,  har 
jeg  Masser  af  Gange  talt  med.  Disse  to  hjertensgode 
og  noble  Brødre,  Jonas  og  Alfred,  hvor  jeg  til 
alle  Tider  har  truffet  Venlighed  og  Forstaaelse,  hav- 
de ganske  naturligt  første  Ret  til  alt  det,  de  ønskede 
af  min  dengang  aktuelle  og  vistnok  letsælgelige  Pro- 
duktion. 

Da  jeg  første  Gang  i  Begyndelsen  af  Firserne  kom 
til  Vilhelm  Hansen  med  min  beskedne,  aller- 
første Komposition,  tog  de  straks  imod  mig  med  den 
største  Velvilje.  Skønt  jeg  var  et  ganske  ubeskrevet 
Blad  i  den  københavnske  Musikverden,  antog  de  mit 
Opus,  gav  mig  endog  et  Honorar.  Aldrig  glemmer  jeg 
den  Glæde,  da  jeg  første  Gang  saa  mit  Navn  paa  Ti- 
telbladet. 

Ogsaa  paa  anden  Maade  har  Jonas  og  Alfred 
Hansen  vist  mig  Sympati,  og  derfor  kan  jeg  ikke 
andet  end  føle  en  dyb  Taknemmelighed  mod  Nordens 
største  „Editeur" :  Vilhelm  Hansen. 

Det  kunde  naturligvis  ikke  undgaas,  at  jeg  fik 
Modstandere  i  Musikens  og  Kritikens  Lejre,  fordi  jeg 
saa  hovedkulds  kastede  mig  over  den  lettere  Genre. 
Jeg  var  jo  begyndt  med  at  komponere  Symfonier, 
Ouverturer  og  andre  alvorlige  Sager,  som  jeg  med 
Held  havde  faaet'  opført  i  vore  Koncertsale. 

Hvis  en  Undskyldning  er  nødvendig,  maa  det 
være,  at  det  morede  mig  at  blive  en  Folkets  Musikant, 
og  at  jeg  tjente  gode  Penge  derved. 

Forresten  har  jeg  atter  i  de  sidste  seks — syv  Aar 

svoret  til  Musikens  alvorlige  Muse :  „Italiensk 
Suite"  for  Orkester,  „Koncert  for  to  Trom- 
b  i",  „Berceuse  f  e  n  o  i  s",  „DanmarksFolk 
i  tusinde  Aar",  Koncertouverturen  „Dan- 
mark", „Cantus  Cecilia"  (Meditation  for 
Strygeinstrumenter) ,  „D  e  v  a  n  t  le  Tombeau  de 
Napoleon"  (Orkester-Fantasi) .  De  fleste  af  de 
her  nævnte  Kompositioner  er  udgivet  hos  Dansk  Mu- 
sikforlag (F  a  u  r  s  h  a  u-J  e  n  s  e  n) . 

I  Tivoli-Sæsonen  1908  fandt  den  store  Garder- 
fest Sted  i  Anledning  af  Gardens  150  Aars  Jubilæum. 
Jeg  havde  komponeret  „Livgardens  Fane- 
vagt", hvilket  indbragte  mig  mangen  kærkommen 
Takskrivelse  fra  højtstaaende  Officerer  i  Afdelingen. 

Tivolis  Fest  den  Aften  var  enestaaende  i  Pragt  og 
Belysning  og  var  vist  besøgt  af  det  største  Antal 
Mennesker,  der  nogensinde  har  været  paa  Etablisse- 
mentet. Hele  Kongefamilien  beærede  Festen  ved  sin 
Nærværelse.  Kronprins  Christian  gjorde  mig 
den  Ære  at  hilse  paa  mig  og  udbad  sig  enkelte  Numre 
af  Orkestrets  Repertoire.  I  det  hele  taget  en  ufor- 
glemmelig og  storstilet  Fest. 

I  den  følgende  Sæson  blev  CarlLumbye  plud- 
selig meget  syg.  Harmoni-Orkestret  lededes  da  af 
Pantomime-Teatrets  Musikdirektør,  W.  Nielsen. 

Carl  Lumbyes  Sygdom  tog  stadig  til.  Han 
maatte  fuldstændig  opgive  sin  Stilling. 

Efter  et  Bestyrelsesmøde  valgtes  jeg  til  Dirigent 
for  Harmoni-Orkestret. 

Igen  havde  Lykken  smilet  til  mig. 

Jeg  skulde  nu  staa  som  Chef  for  det  udmærkede 
Ensemble,  som  i  Tiden  havde  haft  C.  C.  Møller, 

Georg  Lumbye  og  nu  tilsidst  Carl  Lumbye 
til  Dirigenter. 

Min  Gage  steg  betydeligt  herved. 

Efter  at  have  taget  en  vemodig  Afsked  med  mit 
trofaste  Orkester  i  den  gamle  Koncertsal,  og  efter  at 
Direktionen  paa  min  Indstilling  havde  engageret  S  o- 
f  u  s  S  t  o  c  k  m  a  r  r  til  min  Afløser  foran  Glassalen, 
skulde  jeg  begynde  en  Virksomhed  i  en  hel  anden 
Plan. 

Harmoni-Orkestret  har  sin  Tradition,  og  dets  Mu- 
sikerstab er  sammensat  af  de  ypperste  Blæsermusi- 
kere. Tivoli  ejer  i  Harmonien  et  Arkiv  for  Militær- 
musik, der  er  baade  stort  og  kostbart. 

Thrane  og  Arne  Petersen  præsenterede 
mig  formelt  for  Personalet.  Jeg  kendte  imidlertid  de 
fleste  paa  Forhaand,  da  de  var  ansat  i  Cirkus- Varieté 
om  Vinteren. 

Den  første  Sæson,  jeg  dirigerede  Harmoniorkest- 
ret, der  dengang  laa  i  en  Afkrog  af  Tivoli,  læstes  føl- 
gende Opsats  i  et  af  Bladene: 

C.  G.  i  Tivoli, 

Nej,  maa  vi  be'  om  at  faa  ham  anbragt  paa  den 
lille  Platform  dernede  foran  Glassalen,  lige  saa  selv- 
glad og  lige  saa  vikset,  som  han  er. 

Hvem  husker  ikke  det  Tristhedens  Øde,  der  her- 
skede omkring  Glassalen,  før  „Calle"  kom  til. 

Man  gik  og  sov  med  hinanden  under  Armen,  eller 
dasede  over  en  lunken  Kop  Te,  til  Opsynet  vækkede 
én,  men  saa  kom  „Calle"  derned,  og  det  hjalp. 

Bare  han  viste  sit  Adonis  Hovede,  stimlede  Gamle 
og  Unge  sammen,  og  naar  han  smilende  som  en  op- 

gaaende  Sol  selv  fløjtede  for  til  en  af  sine  Kompositio- 
ner, fløjtede  det  ganske  Auditorium  med  og  svor  og 
bandte  paa,  at  dejligere  Mandfolk  end  Gottsch alksen 
fandtes  ikke  hverken  i  eller  udenfor  Tivoli. 

Men  bedst  som  Spillet  er  gaaende,  løber  de  med 
„Calle"  og  gemmer  ham  hen  i  en  Afkrog  af  Haven, 
hvor  ingen  Mennesker  i  deres  vildeste  Fantasi  kunde 
finde  paa  at  søge  ham. 

Og  Følgen  vil  blive,  at  Folk,  der  kun  sjældent  kom- 
mer i  Tivoli,  vil  gaa  hjem  og  sige:  Næ,  det  var  der 
sgutte  noget  ved,  for  der  mangler  jo  det  bedste  af  det 
hele.    Hvor  var  Gottschalksen  henne. 

Det  er  nu  en  Gang  Folks  Mening,  —  og  den  maa 
man  bøje  sig  for. 

Der  gives  vist  ikke  indenfor  Københavns  Enemær- 
ker en  Mand,  der  er  saa  populær  i  alle  Samfundslag, 
som  netop  „Calle". 

Maa  vi  saa  bare  be'  om  at  faa  den  Popularitet 
frem  i  Rampelyset  igen  og  ikke  faa  den  syltet  hen  i 
det  første  det  bedste  Hul. 

„Callemand"  skal  ses  i  fuld  Belysning  og  paa  nært 
Hold  —  saadan  kender  vi  ham  —  og  saadan  holder  vi 
af  ham. 


Den  gamle  Konge  var  død,  og  K  o  n  g  F  r  e  d  e  r  i  k 
den  8de  var  kommet  paa  Tronen. 

I  Anledning  af  et  Par  Artikler  i  „P  o  1  i  t  i  k  e  n"  og 
„D  an  ebr  o  g",  som  jeg  havde  skrevet  angaaende 
vore  militære  Musikforhold,  som  laa  mig  meget  paa 
Hjerte,  havde  Majestæten  ønsket  at  hilse  paa  mig, 
og  da  jeg  samtidig  havde  et  Andragende  af  ganske 
privat  Natur,  greb  jeg  med  største  Glæde  Anlednin- 
gen til  at  faa  Foretræde  hos  Kongen. 

Flere  Gange  tidligere,  da  Frederik  den  8de 
var  Kronprins,  havde  jeg  talt  med  ham,  dels  i  Casi- 
no,  dels  ved  Prinsesse  Maries  Fest  i  Koncertpalæ- 
et, dels  ogsaa  i  Charlottenlund,  hvor  vi  boede  en  Som- 
mer. Naar  jeg  gik  mine  Spadsereture  i  den  dejlige 
Omegn  og  i  Reglen  havde  et  Par  af  mine  smaa  Børn 
med,  mødte  jeg  ofte  Kongen.  Af  og  til  standsede  han 
mig  og  spurgte  mig  paa  sin  venlige  Maade  om  forskel- 
lige Sager  fra  Casino,  der  altid  havde  interesseret 
ham  meget. 

Den  Artikel,  der  gav  Anldning  til  Audiensen  hos 
Kong  Frederik  den  8de  i  November  1910,  gen- 
gives her  efter  „P  o  1  i  t  i  k  e  n"  fra  Juni  samme  Aar. 

Militær-Musikere.    —    Et  Forslag  og  en  Henstilling. 

Vi  har  modtaget  følgende : 

I  Følge  Forsvarsloven  skal  vi  jo  i  en  ikke  fjærn 
Fremtid  miste  vore  flinke  militære  Musikkorps  med 

Undtagelse  af  Livgardens:  Begyndelsen  er  for  saa 
vidt  allerede  gjort,  idet  saa  vel  Ingeniørernes,  som 
Fæstnings-Artilleriets  og  Dragonernes  Musikkorps 
er  fuldstændig  inddragne  fra  1.  Juni. 

Ved  Gardehusarerne  har  man  afskediget  fire  Mu- 
sikere, saa  at  Musikkorpset  nu  bestaar  af  6  Mand  og 
en  Musikdirektør.  I  Sandhed  en  flot  Besætning,  naar 
dette  Elitekorps  med  dets  chevalereske  Officerer  ryk- 
ker ud  til  Parade !  Naar  vi  nu  ogsaa  med  dette  Aars 
Udgang  mister  Infanteriets  og  Artilleriets  Musikere, 
bliver  det  jo  lidt  trist  for  vore  Soldater. 

Musiken  er  jo  dog  Mandskabets  eneste  Opmunt- 
ring under  Øvelserne. 

Jeg  husker  saaledes,  da  jeg  selv  var  Militær-Musi- 
ker i  Lejren  ved  Hald  1874,  at  efter  en  meget  anstren- 
gende Dags  Øvelse  alle  Musikkorps  blev  samlede  un- 
der Musikdirektør  Pøckels  Ledelse,  og  hele  Lejr- 
styrken under  Kommando  af  Kronprinsen  (vor  nu- 
værende Konge,  som  den  Gang  var  kommanderende 
General  i  Lejren  ved  Hald),  marcherede  gennem  Vi- 
borg By  hjem  til  Lejren.  Det  var  en  Fornøjelse  at 
se,  hvorledes  Musikkorpsets  rythmefaste  Marcher 
satte  Humør  i  Geledderne. 

Ei*  der  derfor  ikke  en  Mulighed  for,  at  vi  paa  en 
eller  anden  Maade  kunde  bibeholde  Militærmusiken  ? 
I  al  Fald  burde  der  dog  dannes  et  stort  Brigadekorps 
paa  en  50  Mand,  som  kunde  overtage  al  Musiktjeneste 
ved  Afdelingerne  (Vagtparader,  Revuer  og  Sørgepa- 
rader).  Ja,  selv  den  kommunale  offentlige  Musik 
maatte  jo  kunne  bestrides  af  et  saadant  velbesat  Har- 
moniorkester, selvfølgelig  imod  ekstra  Betaling  til 
Musikerne. 

Ogsaa  skulde  der  lægges  Vægt  paa  en  smukkere 
Uniformering,  thi  hvad  man  har  set  af  Infanteri-Mu- 
sikkorpsenes Beklædning  i  den  senere  Tid,  grænser 
dog  nær  det  parodiske.  Ved  en  Sørgeparade  fra  Fre- 
deriksberg Kirke  saa  jeg  i  Vinter  følgende  Kombina- 
tion: mørkeblaa  Frakker,  lyseblaa  Benklæder,  graa 
Vaabenf rakker,  mørkeblaa  Benklæder;  blandt  Infan- 
teriets Musikere  fandtes  ogsaa  en  Husar,  en  Artille- 
rist osv.  Dette  turde  vel  nok  være  Rekorden  for  Uni- 
formering. 

Ved  den  eventuelle  Bibeholdelse  af  et  saadant  Bri- 
gade-Musikkorps burde  derfor  en  klædelig  Uniform 
ikke  overses:  Fixe  smaa  Chacots  med  Schweif,  hvide 
Bandolerer,  lange  Nikkel-Sabler  (ligesom  Svea-Liv- 
gardens  i  Stockholm)  osv.  Musikdirektøren  skulde 
selvfølgelig  have  Officersrang. 

Disse  Linjer  er  nærmest  skrevne  for  muligvis  at 
henlede  rette  Vedkommendes  Opmærksomhed  paa 
Sagen.  Maaske  man  dog  i  sidste  Øjeblik  vil  indse  det 
sørgelige  i,  at  vi  helt  skal  miste  vore  dygtige  Militær- 
Musikere. 

Pilealléen,  10.  Juni  1910. 

Carl  Gottsch  alksen. 


Jeg  skulde  møde  i  Palæet  paa  Amalienborg  Kl.  10 
Formiddag. 

Ved  Indgangsporten  stod  to  stoute  Livgardister, 
stive  som  Støtter.  Lige  indenfor  Porten  stor  Schweit- 
zeren  i  rødt  Portnerliberi. 

Rask  op  af  nogle  tæppebelagte  Trappetrin.  Atter 
stod  der  et  Par  Gardister  med  Gevær  ved  Fod,  en  La- 

kaj  lukkede  Fløjdøren  op,  og  jeg  traadte  ind  i  et  For- 
gemak, hvor  flere  Lakajer  og  rødkjolede  Tjnere  skilte 
mig  af  med  Overtøjet.  Atter  en  Fløjdør  med  to  Liv- 
gardister, og  jeg  traadte  ind  i  Ad j utanternes  Forsal. 
To,  tre  Ad j utanter  sad  ved  et  Bord  og  skrev  de  Til- 
sagte op  paa  en  lang  Liste,  der  senere  blev  forelagt 
Kongen.  En  høj,  flot  Dragon-Ritmester  i  Tjeneste- 
Uniform  med  lang  Slæbesabel  skrev  mit  Navn  paa  Li- 
sten, nikkede  venligt  til  mig,  idet  han  konfererede 
med  Kongens  Kabinets-Sekretær,  Kammerherre 
K  r  i  e  g  e  r  og  Kabinets-Sekretær  Hansen. 

Af  Audienssøgende  var  der  hin  Dag  vistnok  et 
halvthundrede,  saa  det  havde  lange  Udsigter,  inden 
Turen  kom  til  mig,  da  alle  Rangspersonerne  skulde 
ind  først. 

Døren  ind  til  Kongen  gik  nu  op  og  ud  kom  en  stærkt 
dekoreret  høj  Herre.  Det  var  min  gamle  Bekendt  fra 
Bræddehytten,  Skoledirektør  Bauditz.  Han  ilede 
smilende  hen  til  mig  og  trøstede  mig  med,  at  Turen 
nok  snart  kom  til  mig. 

Vagtparaden  trak  op  med  fuld  Musik,  mens  Au- 
diensen gik  sin  vante  Gang. 

Endelig  kom  en  smuk,  mørk  Infanteri-Kap- 
tajn med  en  elegant  sort  Moustache  hen  til  mig.  Det 
var  den  nuværende  General  Ibsen.  Han  sagde  smi- 
lende: „Værsaagod,  Hr.  Kapelmester,  Majestæten 
venter  Dem." 

Ad j utanten  lukkede  Døren  op,  og  jeg  stod  nu  i 
Kongens  Audiensgemak. 

Kongen  kom  mig  venligt  i  Møde,  trykkede  min 
Haand  og  sagde,  at  det  havde  glædet  ham  meget  at 
læse  mit  lille  Indlæg  om  vore  militære  Musikkorps. 

Efter  at  jeg  havde  forklaret  Kongen  min  Tanke,  og 
efter  at  han  med  stor  Interesse  havde  udtalt  sig  om 
samme  Spørgsmaal,  spurgte  han  mig  om  Tivoli  og  de 
musikalske  Forhold  paa  det  gamle  Etablissement. 

Efter  at  have  besvaret  alle  Majestætens  Spørgs- 
maal, rakte  Kongen  mig  atter  Haanden,  og  jeg  for- 
stod, at  Audiensen  var  forbi,  men  jeg  havde  ogsaa 
været  derinde  meget  længere  end  de  andre  Audiens- 
søgende. Kongen  fulgte  mig  til  Dørs,  og  i  en  glad 
Stemning  forlod  jeg  Slottet. 


DEJSEN  TIL  ITALIEN. 

Længe  havde  det  været  et  af  mine  mest  brændende 
Ønsker  at  gøre  en  Rejse  til  Italien  og  studere 
Folkelivet  og  Musiken. 

Endelig,  endelig!  Kassen  i  Orden,  Rejsen  til  Ita- 
lien besluttet.  Rejsefærdig  de  sidste  Dage  i  Au- 
gust 1913. 

Jeg  rejste  over  Berlin,  Miinchen,  Tyrol  og  videre 
gennem  Verona  til  Venedig. 

I  Miinchen  besøgte  jeg  selvfølgelig  „Konigliche 
Hofbråuhaus"  med  dets  herlige  01  og  udmærkede 
Regimentsmusik.  Næste  Morgen  en  ganske  dejlig 
Jernbanerejse  til  Insbruck  efter  at  have  set  de  sne- 
dækte, høje  Alper.  I  Insbruck  vilde  jeg  blive  et  Par 
Dage  for  rigtigt  at  studere  Folkelivet  dei . 

Orkestret  fra  Stadsteatret  gav  offentlig  Koncert 
i  en  stor  Park  i  Byens  Udkant.  En  Teaterforestilling 
overværede  jeg  ligeledes.  AndreasHofers  Grav 
og  Kapel  blev  beset.  Men  det  smukkeste  var  dog  Aft- 
nerne, efterhaanden  som  der  tændtes  Lys  i  alle  de 
smaa  Bønderhnse  oppe  paa  Bjærgene. 

Paa  Gennemrejse  til  Venedig  opholdt  jeg  mig  en 
halv  Dags  Tid  i  Verona.  Jeg  vilde  gerne  se  Romeos  og 
Julies  By,  og  jeg  var  inde  at  bese  Julies  Hus. 

Den  4.  September  Kl.  12  Nat  ankom  jeg  til  Ve- 
nedig. Jeg  havde  sluttet  mig  til  et  hyggeligt  Rejse- 
selskab, og  da  vi  paa  Gondoler  var  ankommet  til  vort 
Hotel  i  det  mest  pragtfulde  Maaneskin,  ja,  da  kunde 

14* 


—  212  — 

jeg  ikke  tænke  mig  en  mere  festlig  Ouverture  til  mit 
Italiens  Ophold.  I  den  Uge,  jeg  var  i  Venedig,  var  der 
nok  at  bese:  Kirken  St.  Marco,  Campanilen,  Marcus- 
pladsen, hvorom  Napoleon  sagde,  at  det  var  den  ene- 
ste Plads  i  Verden,  der  fortjente  at  have  Himlen  til 
Loft.  Uhyre  interessant  var  Jødekvarteret.  Fra  Rial- 
tobroen  skuede  jeg  over  Kanalerne  med  deres  Mylder 
af  Gondoler  og  alle  de  skønne  Paladser,  deriblandt 
Richard  Wagners. 

Ved  en  Søndagsudflugt  tog  vi  over  til  Lido  og  fik 
et  forfriskende  Bad  i  Adriaterhavet. 

Som  næsten  allevegne  i  store  italienske  Byer  var 
her  hver  Aften  Militærkoncert  fra  9 — 11.  En  Følelse 
af  Velvære  og  Tilfredshed  fylder  én  ved  at  sidde  foran 
en  af  de  utallige,  store  Restauranter  i  det  pragtfulde 
Maaneskin  og  lytte  til  de  brillante  Regimentsorkestre, 
hvis  Repertoire  næsten  udelukkende  bestaar  af  Ope- 
raudtog af  italienske  Mestre.  Hele  Folkelivet  paa  St. 
Marco,  Masser  af  Officerer  med  slæbende  Sabler  og 
den  evindelige  Cigaret  vippende  i  Mundvigen,  mange 
med  Monoclen  klemt  fast  i  Øjet,  de  skønne  Kvinder, 
lynende  sorte  Øjne,  ravnsort  Haar,  mange  med  lange, 
klædelige  Kniplingsslør,  graciøst  kastet  over  Hoved 
og  Skuldre.  Ja,  disse  Kvinder!  Aa,  disse  Kvinder! 
Viftende,  koketterende,  udæskende  —  bliv  nu  ikke 
fortørnet  Mester  Strindberg  i  Dit  høje  Elysium 
—  Kvinden  er  dog  det  dejligste  paa  Jorden! 

Næste  Søndag  rejste  vi  til  Firenze,  en  hurtig  Jern- 
banetur over  Apenninerne,  passerende  de  varme 
Kilder  ved  „Monte  Grotto"  ved  Bagtalia. 

I  Florens  skulde  alle  bese  Helligkorskirken,  R  o  s- 
s  i  n  i  s  Gravsted,  Gallerierne  med  de  tusind  Kunst- 

skatte,  Michel  Angelos  David.  Senere  en  dej- 
lig Udflugt  højt  op  i  Bjærgene  til  Fiescolo  med  Mun- 
keklostret. 

Om  Aftenen:  Militærmusik   paa   det    store  Torv 


med  den  kolossale  Rytterstatue.  Vi  sad  foran  „Re- 
staurant Parewsky",  hvor  man  kan  udbede  sig 
„Giournal  daneze" :  Politiken. 

Ja,  her  gasser  man  sig,  nydende  sin  Liquor  Mente, 
et  galdegrønt  Fluidum,  som  serveres  iskoldt  og  sma- 

ger  forbandet  godt.  Men  Cigaren !  ?  Ja,  den  er  mildest 
talt  forfærdende,  væmmelig  sort,  ubehagelig  Aroma, 
knoglet  og  halvvaad. 

Aftenerne  var  herlige  og  uforglemmelige,  fordi  — 
ja,  fordi  jeg  traf  hende,  ja,  hende,  jeg  søgte:  M  e- 
1  a  n  i  a !  Dette  Madonna  Ansigt,  disse  mandelf orme- 
de, gaadefulde  Øjne  —  seksten  Aar. 

Oh!  Melania 

Tu  mi  sei  infidele, 

Ma  to  ti  uccido 

Je  tua  canto  mi  amalia. 

|:  Oh!  Melania  :J 

Saaledes  lød  den  Sang,  jeg  den  Nat kom- 
ponerede Musiken  til. 

I  en  Uge  studerede  jeg  de  udødelige  Mestre  i  Gal- 
leriet og  hørte  Messerne  i  Domkirken,  hvor  tolv  Præ- 
ster fungerede,  og  ofte  dvælede,  jeg  ved  Broen  over 
Amo,  hvor  Dante  første  Gang  mødte  sin  Beatrice. 


Rom  (1913). 


I  min  Dagbog  fra  min  Rejse  i  Italien  staar  der: 
Ankomst  til  Rom  Kl.  12  Midnat.  Som  sædvanlig  var 
Toget  forsinket  l1/^  Time. 

I  de  første  Dage  besøgte  jeg  Forum,  Capitolium 
og  besaa  naturligvis  Neros  Kejserloge,  Løvehulerne, 
Pantheon,  Peterskirken,  som  siges  at  kunne  rumme 
70,000  Mennesker. 

Fra  Piazza  del  Popolo  kommer  man  til  den  smukke 
Promenadeplads  Monte  Pincio  med  Corsokørsel  og  Af- 

tener  med  udmærket  Koncert  af  „Bersagliérer"  — 
flotte  Miltær-Musikere  med  vajende,  grønne  Hane- 
fjer i  Hattene. 

Næste  Aften  hørte  jeg  Verdis  „Troubadu- 
r  e  n"  i  et  stort  Teater  paa  Piazzo  Cavour. 

I  en  Mellemakt  kom  en  smuk,  elegant  Herre  ned  til 
mig  i  Parkettet  og  bukkede  for  mig. 

Da  jeg  forundret  saa  paa  ham,  sagde  han: 

„Jamen,  kære  Hr.  Kapelmester,  kender  De  mig  da 
ikke  igen?"  I  samme  Øjeblik  gaar  det  op  for  mig: 
„Sigurd  Trier!"  Han  var  ansat  ved  samme  Tea- 
ter som  Sceneinstruktør. 

Dagen  efter  var  vi  sammen  i  „Café  Grecke",  hvor 
der  holdtes  danske  Aviser. 

Han  havde  en  god  Stilling  dernede,  men  længtes 
vist  efter  at  komme  hjem  til  Kjøbenhuvn,  hvilket 
dog  først  skete  seks  Aar  senere,  hvis  jeg  husker  ret. 

Det  var  mig  en  stor  Glæde  at  træffe  den  talentful- 
de Kunstner.   Vi  fik  os  en  lun  Passiar  i  et  Par  Timer. 

Besøget  i  Katacombeme  var  uhyre  interessant. 
De  nu  tilgængelige  Gallerier  har  en  Længde  af  17  Ki- 
lometer. Hér  findes  Pavernes  Kapel,  hvor  Paverne 
fra  det  3die  Aarhundrede  blev  bisat.  En  af  dem, 
Sixtus  den  2den  blev  myrdet  hernede  sammen  med 
fire  Diakoner.  Vi  var  et  Selskab  paa  en  halv  Snes 
Personer,  Damer  og  Herrer,  der,  hver  med  sit  Lys, 
gik  lige  efter  hinanden.  Meget  nøje  maatte  vi  følge 
Føreren,  en  Munk,  for  hvis  man  kommer  fra  hinan- 
den eller  søger  sin  Vej  alene,  er  man  uvægerlig  for- 
tabt. Det  er  ikke  saa  mange  Aar  siden,  at  en  Skole- 
klasse forvildede  sig  dernede,  Lysene  brændte  ud,  og 
de  grufulde  Skrig  blev  svagere  og  svagere.  Først  fle- 
re Aar  efter  skal  man  have  fundet  de  smaa  Lig. 

Trods  alle  Herligheder  og  Nydelser  i  Rom,  længtes 
jeg  af  Sted  Syd  paa,  og  en  skønne  Dag  stak  jeg  med 
Sydbanen  direkte  til  Neapel. 

Længe  før  jeg  naaede  Byen,  spejdede  jeg  ivrigt  ud 
af  Kupévinduet,  for  om  muligt  at  faa  Øje  paa  Vesuv. 
Da  nu  Skumringen  var  taget  til,  og  Mørket  sænkede 
sig  over  Sletten  ved  Neapel,  saa  jeg  pludselig  den  ly- 
sende, røde  Flamme  fra  Bjærget.  Det  kan  maaske 
synes  barnagtigt,  men  mit  Hjerte  hoppede  i  Galop- 
takt. 

Endelig  var  vi  i  Neapel.  En  rask  Køretur  ned  til 
Golfen,  hvor  vort  Hotel  laa,  en  god  Souper  og  saa  paa 
Hovedet  i  Seng,  ja,  bogstavelig  paa  Hovedet.  Jeg 
maatte  krybe  ind  under  Moskitonettet. 

Under  Opholdet  i  Neapel  var  jeg  paa  Galleri  Na- 
zionale,  hvor  særlig  Sagerne  fra  Pompejis  Udgravnin- 
ger interesserede  mig. 

Spadsereturene  i  Neapels  Gader,  det  brogede  Fol- 
keliv, og  hvor  man  end  vender  Blikket  hen,  det  mæg- 
tige Vesuv,  der  stolt  og  hovmodig  ser  ned  paa  os 
smaa  Kryb,  som  om  det  vilde  sige:  „Det  er  dog  for- 
færdeligt, saa  travlt  I  har.  I  skal  ikke  skynde  Jer 
alt  for  meget,  for  hvis  jeg  vilde,  kunde  jeg  gøre  det 
af  med  Jer  allesammen  i  faa  Minutter." 

Saadan  naive  Tanker  kan  en  Nordbo  faa  i  30  Gra- 
ders Varme  i  Skyggen  i  Slutningen  af  September. 

Om  Aftenen  var  jeg  i  Operaen  og  hørte  "M  a  n  o  n 
Lescaut"  af  P  u  c  c  i  n  i.  Synge  kan  de,  som  ingen 
andre,  men  spille  Komedie,  agere,  saa  man  kommer 
til  at  tro  paa  dem  —  nej,  det  kan  de  absolut  ikke. 

Orkestret  var  brillant  besat,  men  den  fine  Kolorit 
og  Stemning,  vi  er  vante  til  fra  vort  kgl.  Kapels  Stry- 
gekorps, savnede  man  hér. 

En  dejlig  Udflugt  havde  vi  til  „Puocile",  hvor  et 
Museum  i  et  gammelt  Kloster  vakte  Beundring. 

I  min  Dagbog  fra  hine  Dage  staar  skrevet  følgen- 
de: „Smidt  Uldtrøjen".  Den  maa  have  været  spyds 
under  den  neapolitanske  Sol  den  Dag. 


Capri. 

En  ganske  dejlig  Dampskibstur  til  Capri. 

En  solbeskinnet  Søndag  Formiddag  besteg  vi  vore 
Æsler  og  saa  gik  det  opad  Bjærgene,  bestandig  høje- 
re og  højere.  Efter  et  flere  Timers  Ridt  naaede  vi 
Kejser  T  i  b  e  r  i  u  s  Villas  Ruiner.  En  storslaaet 
Udsigt  over  Neapel  og  hele  Omegnen. 

Hér  oppe  fra  den  enorme  Højde  var  det  altsaa,  at 
Kejseren  havde  ladet  sine  Slaver  styrte  ned.  Jeg  kun- 
de saa  meget  italiensk,  at  jeg  kunde  spørge  en  af 
Æseldriverne  om,  hvorfor  Kejseren  egentlig  yndede 
denne  Sport.  Den  durkdrevne  Rad  svarede,  at  det 
morede  Kejseren  at  se,  hvem  af  dem,  der  kom  hur- 
tigst ned. 

Efter  en  Uges  Ophold  paa  Capri  og  i  Sorrento, 
rejste  vi  til  Pompeji  for  at  se  Udgravningerne  og 
derefter  tilbage  til  Neapel. 

Her  tilbragte  jeg  endnu  en  rum  Tid.  Saa  pakkede 
jeg  Kufferten,  og  nu  gik  det  Nord  paa. 

Først  tilbage  til  Rom,  thi  der  var  endnu  mangt  og 
meget,  jeg  vilde  se.  Saaledes  f.  Eks.:  Villa  Borg- 
heses  henrivende  Park  med  dens  skyggefulde  Alléer 
under  Cypresser  og  Pinjer.  Vejen  gaar  derfra  lige 
til  Palazza  Borghese  med  alle  dets  historiske  Minder. 

I  selve  Bygningen  findes  en  større  Samling  Male- 
rier af  alle  Kejsere  og  Paver  i  Rom,  samt  i  den  store 
Pergola  en  legemsstor  Statue  af  Napoleons  Søster, 
Pauline,  som  tilsidst  var  gift  med  Fyrst  B  o  r- 
g  h  e  s  e,  efter  utallige  løse  Forbindelser.  Denne  bil- 
ledskønne Kvinde  er  udført  i  Marmor,  liggende  nøgen. 

Dronning  Hor  ten  se  skal  have  spurgt  hen- 


de om,  hvordan  hun  dog  kunde  bekvemme  sig  til  at 
ligge  nøgen  Model,  hvortil  den  lige  saa  dejlige  som 
letsindige  Kvinde  svarede:  „Gud,  der  var  skam  var- 
met op." 

En  Udflugt  til  Tivoli  var  uhyre  interessant.  Sær- 
lig Villa  d'Este  med  dens  berømte  Park  med  det  præg- 
tige Anio-Vandfald,  herlige  Oldtidsminder  og  Ruiner 

fra  Kejser  Hadrians  Tid,  Sibylle-Templet  hel- 
ler ikke  at  forglemme. 

Udflugter  til  Albaner-  og  Sabinerbjergene. 

Det  var  vanskeligt  at  løsrive  sig  fra  alt  det  skøn- 
ne i  Italiens  Hovedstad,  men  jeg  maatte  nu  saa  smaat 
tænke  paa  at  forlade  Rom.  Jeg  elsker  at  rejse  om 
Søndagen,  og  en  Søndag  forlod  jeg  Byen.  Rejsen  gik 
først  til  Piza  og  derefter  til  Genua.  Under  hele  Turen 
indaandede  jeg  fra  Kupévinduet  den  friske  Brise  fra 
Middelhavet. 

I  Genua  saa  jeg  en  større  Afdeling  af  den  italien- 
ske Flaade  ligge  opankret  paa  Rheden. 

I  Milano  beundrede  jeg  Domkirken  og  den  store 
Passage,  og  ikke  mindst  Europas  største  Teater:  La 
Scala. 

Paa  Gennemrejsen  til  Berlin  opholdt  jeg  mig  et 
Par  Dage  i  Luzern,  hvor  jeg  saa  Thorvaldsens  berøm- 
te døende  Løve  udhugget  i  selve  Bjerget.  —  Et  Par 
dejlige  Ture  paa  Vierwaldstådtersøen  ned  til  T  e  1 1  s 
Hytte. 

Om  Eftermiddagen  overværede  jeg  en  meget  in- 
teressant Orgelkoncert,  hvor  en  af  Schweiz's  store 
Orgelmestre  improviserede  en  symfonisk  Fuga  over 
Emnet :  Wilhelm  Tell.  Imponerende  var  Udfø- 
relsen af  et  Uvejr  i  Bjergene.  Aldrig  har  jeg  hørt  et 
Orgel  med  en  saadan  fuldstændig  Orkesterpragt  og 
Enkeltheder  for  Obo,  Cello,  Cornet  o.  s.  v.,  et  Fortissi- 
mo,  som  et  stort  Janitschar-Orkesters. 

Forinden  min  Ankomst  til  Berlin  var  jeg  et  lille 
Besøg  i  Frankfurt  a.  M.,  hvor  vor  egen  „F  ø  n  s,  e- 
basse"  var  højt  anskreven  paa  Operaen,  og  hvor 

man  saa  en  Asta  Nielse  n-Film  i  hveranden 
Gade. 

Næste  Aften  i  Cirkus  Schumann. 

Tredie  Morgen  Afrejse.  Undervejs  til  Berlin  et 
lille  Kig  til  Byerne  Wurzburg,  Erfurt,  Weimar  og 
Halle. 

I  Berlin  spiste  jeg  Frokost  med  Generaldirektør 
O  1  e  O  1  s  e  n,  der  netop  var  her  paa  en  af  sine  mange 
Forretningsre  j  ser. 

Jeg  besøgte  PoulLinckei  hans  store,  nye  Mu- 
sikhandel (RiihleundLincke)  og  blev  belæsset 
med  en  Masse  af  de  nyeste  „Schlagere",  til  Brug  for 
Kjøbenhavn. 


Nationals  Koncertsal. 

Efter  en  halv  Snes  Sæsoners  Forløb  blev  det  be- 
sluttet, at  Cirkus-Varieté  skulde  ophøre  og  om- 
bygges til  Teater. 

De  sidste  tre — fire  Vintre  i  Varietéen  var  ikke 
meget  lukrative  og  efter  den  driftige  Direktør  Ras- 
mussens Død  (han  døde  omtrent  i  Fattigdom)  for- 
søgte flere  andre  sig :  Dr.  Thygesen,  unge  O  lt  u  f 
Rasmussen,  Direktør  C  1  a  e  s  s  o  n.  Endelig  blev 
Direktør  Nielsen  fra  Odense  Leder  af  Komplexet, 
en  flink  og  energisk  Mand,  med  en  solid  pekuniær 
Baggrund. 

Det  første  Forsøg,  han  gjorde  sammen  med  Emil 
W  u  1  f ,  var  ikke  heldigt.  Men  et  Par  Aar  efter,  da 
Wulf  gik  til  Scala,  kom  Cirkus- Varieté  atter  ind  i  de 
gamle  Folder  med  Artistnumre  og  levende  Billeder,  og 
alt  gik  fortræffeligt. 

Efter  at  jeg  havde  afsluttet  min  Virksomhed  i 
Cirkus,  blev  jeg  engageret  med  et  Koncert-Orkester 
til  Nationals  Koncertsal. 

En  ung,  meget  energisk  Mand,  Carl  Jørgen- 
sen, havde  lejet  National  Koncertsal  med  Lokalerne 
paa  første  Sal.  Jeg  skulde  kun  koncertere  om  Vinte- 
ren —  jeg  var  jo  engageret  til  Tivoli  om  Sommeren. 
1  denne  Stilling  blev  jeg  til  Sommeren  1918. 

Ved  mit  40-Aars  Dirigent-Jubilæum  1914  blev  der 
paa  min  60-Aars  Fødselsdag  afholdt  en  større  Fest  i 
Nationals  Lokaler. 

Efter  Koncerten,  der  indbragte  mig  et  saadant 
Blomsterflor,  at  jeg  maatte  have  Biler  til  at  befor- 
dre Blomsterne  hjem  til  Pilealléen,  var  jeg  med 
en  Kreds  af  Venner  med  Direktør  Carl  Jørgen- 
s  e  n  og  Grosserer  Gliickstadt  i  Spidsen,  indbudt 
til  en  Fest-Souper.  Jeg  anede  ikke,  hvem  der  skulde 
deltage,  men  blev  saa  meget  mere  glædeligt  overra- 
sket, da  jeg  kom  op  i  Festlokalet  og  saa  mig  omgivet 
af  lutter  Venner.  Min  Entrée  var  noget  hovedkulds, 
thi  8  mandsstærke  Publikummere  havde  snuppet  mig 
fra  Dirigentpladsen  efter  sidste  Nummer  og  baaret 
mig  i  Guldstol. 

Hér  et  Avisreferat: 

Carl  Gottschalksen  hyldes. 
Han  faar  en  Festgave  overrakt  paa  Tribunen. 

Jubelen  ombruste  Kapelmester  Carl  Gottschalk- 
sen fra  den  tidlige  Morgen  i  Gaar  til  den  tidlige  Mor- 
gen i  Dag. 

Han  laa  endnu  med  Haanden  under  Kind  og  sov 
sødt,  da  „National "s  Orkester  i  Gaar  Morges  troppede 
op  udenfor  hans  Bolig  og  spillede  en  Festhymne.  Og 
hele  Dagen  Viidede  han  i  Telegrammer  og  Breve  og 
Blomster. 

Men  i  Aftes  kulminerede  Feststemningen  i  „Natio- 
nale Koncertsal.  Ikke  blot  var  Salen  og  tilstødende 
Lokaler  stuvende  fulde  af  den  populære  Dirigents 
Venner,  men  Folk  stod  tæt  pakket  helt  over  til  Pa- 
ladsteatret og  lyttede  i  Spænding  til  de  Gottschalk- 
sen'ske'  Toner,  som  denne  Aften  havde  en  særlig  elek- 
tricerende  Klang. 

Allerede  KL  8,  da  Gottschalksen  besteg  den  splin- 
ternye, flagsmykkede  Musiktribune,  bruste  Folkets 
Bifald  ham  i  Møde.  Og  rent  galt  blev  det,  da  en  Depu- 
tation troppede  op  Kl.  11  og  overrakte  Jubilaren  en 
svulmende  Adresse  og  en  Festgave  paa  1200  Kr.  i 
Guld,  som  Venner  havde  indsamlet. 

Gaven  laa  i  et  Sølvbæger,  som  Hr.  Gottschalcksen 
modtog  af  en  ung  Dame,  der  gik  i  Spidsen  for  en 
Skare  Tjenere.  Desuden  fik  Jubilaren  en  vældig 
Laurbærkrans,  og  Manufakturhandler  A.  G  1  u  c  k  - 
s  t  a  d  t  holdt  Tale. 

Ud  paa  Natten  samledes  Jubilaren  med  en  Del 
Venner  til  en  Festsouper  i  „National "s  Selskabsloka- 
ler. 

Det  var  et  Jubilæum! 

Taler  og  Sange  vekslede,  og  Stemningen  var 
yderst  ammeret.  Ved  Stegen  holdt  Carl  Jørgen- 
s  e  n  en  bevæget  Tale  for  mig,  hvoraf  jeg  erindrer  føl- 
gende :  „Vi  ved  alle,  hvad  Kapelmester  Gott- 
schalksen har  været  for  National-Koncertsal,  ja, 
for  hele  min  Virksomhed  her,  og  vi  har  set,  hvordan 
hans  store  Københavner-Publikum  følger  ham,  lige- 
meget,  hvor  han  saa  svinger  Taktstokken,  altid  smi- 
lende og  i  godt  Humør,  aldrig  tvær  eller  uelskværdig 
overfor  Folks  idelige  Opfordringer.  Ja,  kære  Kapel- 
mester, vær  overbevist  om,  at  jeg  i  alt  Fald  aldrig  vil 
glemme  Deres  trofaste  og  lange  Tjeneste  i  Nationals 
Koncertsal o.  s.  v." 

Henved  et  Hundrede  Breve  og  Telegrammer  mod- 
tog jeg.  Deriblandt  et  fra  Lensbaron  Nicolaj 
Gersdorff,  der  meddelte  mig  en  meget  glædelig 

Overraskelse,  nemlig,  at  han  hos  den  herværende  rus- 
siske Minister  var  blevet  gjort  bekendt  med,  at  Hs. 
Majestæt  Kejseren  havde  dekoreret  mig  med  For- 
tjenstmedaillen  i  Guld.  Forskellige  Omstændigheder 
gjorde,  at  jeg  først  et  Par  Maaneder  senere  fik  De- 
korationen og  Ordensudnævnelsen  udleveret  gennem 
Gesandtskabet  i  Bredgade. 

Efter  at  Direktør  Carl  Jørgensen  havde 
overtaget  Industri-Caféen,  blev  Hr.  L  o  d  b  e  r  g  Chef 
for  National,  og  i  Slutningen  af  April  1918  forlod  jeg 
min  Stilling  i  Etablissementet. 


En  giad  Musikants  Dagbog.  *-* 


Natkaféer  før  og  nu. 

Naar  eri  udøvende  Musiker  har  afsluttet  sit  Aften- 
arbejde,  har  det  fra' Arilds  Tid  været  Skik,  at  han 
gik  hen  paa  en  Restaurant  eller  Kafé,  der  havde  aa- 
bent  efter  Midnat,  for  at  tage  sig  en  lille  Forfriskning. 

Saaledes  husker  jeg  allerede  i  Tredseme,  at  Fader 
kom  sent  hjem  en  Aften  og  fortalte  Moder,  at  han 
havde  været  sammen  med  flere  af  Lumbyes  Mu- 
sikere paa  deres  sædvanlige  Natbeværtning  i  Katte- 
sundet. 

I  Begyndelsen  af  Halvfjerdserne  var  der  to  Nat- 
kaféer paa  Østergade,  baade  Nr.  13  og  Nr.  15  i  Kæl- 
deren. 

I  Vimmelskaftet  (dér  hvor  nu  Musikforlaget  Vil- 
helm Hansen  ligger) ,  laa  G  i  n  d  e  r  u  p  s  Natrestau- 
rant. I  Porten  ud  til  Gaden  stod  to  vældige  Tønder 
med  Østerskaller.  G  i  n  d  e  r  u  p  blev  senere  Forpag- 
ter af  Klampenborg  Hotel  og  Restaurant  og  blev  ud- 
nævnt til  Kammerraad. 

Ligefor  Helligaandskirken  laa  der  en  anden  Nat- 
kafé :  Riises  og  paa  Vesterbro  Passage  laa  „L  y- 
sets  Kælde  r". 

I  Begyndelsen  af  dette  Aarhundrede  begyndte  de 
moderne  Natkaféer  at  florere.  Elegante  med  elektrisk 
Belysning  og  store  Orkestre,  skønne  Kvinder  i  de 
mest  forførende  Toiletter  omkring  champagnefyldte 
Borde,  konverserende  med  elegant  udhalede  Gentle- 
men. 

Direktør  Thomas  S.  Lorenzen  indrettede  i 
Hotel  National,  der  hvor  „Det  lille  Teater"  nu  ligger, 
en  brillant  Natkafé  med  forgyldte  Sale  i  et  Hav  af 
Lys,  hvor  ungarske  Orkestre  spillede  deres  hidsende 
„Chardaz",  og  hvor  man  nok  uden  Overdrivelse  kan 
sige,  at  Champagnen  flød  i  en  Guldstrøm. 

Hvor  kunde  der  ikke  være  dejligt  inde  hos  Tho- 
mas S.  (Astoria).  Gaa  f.  Eks.  derind  en  Aften  i  De- 
cember Termin,  men  kom  inden  12,  ellers  bliver  de 
ikke  indladt  af  den  strenge  Portier  ved  Svingdøren. 
Læg  Mærke  til  de  pelsklædte  Gentlemen.  Mange  af 
dem  bærer  Selskabsdragt  indenfor  Overtøjet.  Alle 
Borde  er  optaget  af  Masser  af  silkeraslende 
Kvinder.  Termins-Godsejerne  er  kommet  til  Hoved- 
staden, enkelte  har  været  til  store  Middage  i  Amalie- 
gades Vinterpalæer,  men  Natten  er  deres  egen,  og 
den  afsluttes  hos  Thomas  S.  Direktøren  viser  sig 
kun  meget  lidt  i  Salene,  men  i  Terminsdagene  faar 
man  dog  af  og  til  et  Glimt  at  se  af  ham. 

Tjenere  styrter  frem  og  tilbage  paa  de  svære 
Smyrna-  og  Axminster-Løbere,  Bakker  med  Cham- 
pagneflasker og  Legioner  af  Glas  bæres  højt  over  Ho- 
vederne. Duftende  varme  Retter  og  isafkølede  Des- 
serter, Likører  i  alle  mulige  Farver,  Opsatser  med  de 
herligste  Frugter,  Æbler,  Appelsiner,  Nødder,  Choko- 
lader i  sirlige  Sølvpapirer  og  store  Klaser  af  mørke- 
blaa  Vindruer.  Jo,  her  er  rigtignok  Bevægelse  i  Land- 
skabet, en  Varme  og  Summen  afbrudt  af  smaa  Kvin- 
dehvin og  dybe  Mandsrøster,  der  raaber  paa  Tje- 
neren. 

Efterhaanden  som  Timerne  gaar,  tømmes  Loka- 
lerne langsomt,  og  ved  Tretiden  paa  Morgenstunden 

15* 

sidder  et  halvthimdrede  Mennesker  og  forhandler  om 
Priserne  paa  Nattens  Kvindebørs. 

Tjenerne  beg-ynder  at  stille  Borde  og*  Stole  oven- 
paa  hinanden,  for  at  betyde  de  sidste  Gæster,  at  de 
snart  maa  forsvinde.  Damerne  pudrer  sig  i  sidste  Øje- 
blik foran  det  kæmpestore  Spejl  i  Forhallen.  Udenfor 
holder  en  Række  Biler,  som  hurtigt  fyldes  af  elskovs- 
syge  Hankatte  og  kurrende  Duer. . —  I  de  fleste  Til- 
fælde er  det  Damerne,  der  opgiver  Adressen  til  Chauf- 
føren. 

Wivels  Restaurant  var  i  Begyndelsen  af  Aar- 
hundredet  kun  en  Trediedel  saa  stor  som  de  nuværen- 
de storstilede  Sale.  Da  Tivolis  Bestyrelse  og  Aktiesel- 
skab lod  opføre  den  smukke  Facadebygning  ud  til  Ve- 
sterbros Passage,  var  Etablissementet  af  ganske  be- 
skedne Former,  men  hyggeligt  var  der  og  Maden  var 
første  Klasses. 

Kammerraad  Wivel  gik  selv  sin  Runde  gennem 
Lokalerne  for  at  paase,  at  ingen  af  Glæsterne  savne- 
de noget.  Et  lille  Orkester  musicerede,  og  forskellige 
Dirigenter  har  afløst  hinanden,  som  f.  Eks.  Georg 
Lumbye,  Chr.  Jensen,  Sofus  Stockmarr, 
Italieneren  T  r  o  n  c  h  i,  „Tippe"  Lumbye,  M  e  i- 
n  u  n  g  og  M  a  r  i  u  s  H  a  n  s  e  n. 

Dengang  kunde  man  sidde  derinde  til  henad  Mor- 
genstunden, men  nu  er  der  vinket  af.  Verdenskrigen 
medførte  den  tidlige  Lukning. 

Før  Krigen  var  KjØbenhavn  et  Eldorado  for  Nat- 
beværtninger, ikke  at  tale  om,  at  samtlige  Dansesa- 
loner havde  aabent  til  Kl.  2  hver  Nat.  En  rigtig  Kø- 
benhavner-Solderist  behøvede    overhovedet    ikke    at 

gaa  i  Seng.  Naar  Natkaféerne  lukkede  ham  ud  Kl.  3 — 
4  om  Morgenen,  var  der  andre  Beværtninger,  der  luk- 
kede op  Kl.  4,  paa  GI.  Torv,  i  Vimmelskaftet,  Frede- 
riksberggade, paa  Vesterbrogade  (Fugmans  bril- 
lante lille  Frokostkælder). 

Ak  ja!  Appetitten  paa  Livet  var  ogsaa  stor.  Alt 
var,  i  Sammenligning  med  Priserne  nu,  fantastisk  bil- 
ligt: En  Bøf,  saa  stor  som  en  Tallerken,  kostede  1 
Krone,  et  Krus  01  med  Topskum  12  Øre,  en  væl- 
dig høj,  iskold  Snaps  8  Øre. 

Ja,  de  svandt,  de  svandt  de  glade  Dage. 


SPREDTE  MINDED.  —  KENDTE 

MÆND,  JEG  ER  KOMMET  I 

BERØRING  MED. 


ir  ir  it  Bekendtskab  med  kgl.  Kammersanger  Peter 

■^* •*■   Schram  var  uhyre  interessant  for  mig. 

Den  store  Kunstner,  som  i  det  daglige  Liv  var  en 
stor  Spasmager,  interesserede  sig  levende  for  den  un- 
ge Kapelmester  ved  Casino,  og  da  jeg  søgte  Statens 
Rejsestipendium,  sendte  han  Ministeren  følgende 
smukke  Anbefaling,  som  jeg  altid  vil  bevare  ham  i 
taknemmelig  Erindring  for. 


s. 


/ 


Peter  Schrams  Facsimile. 

Peter  Schram  var  opkaldt  efter  Danmarks  „Vove- 
hals", Søhelten  Peter  Schram.  Men  Kammersange- 
ren, som  ikke  var  nogen  Helt  paa  Søen,  blev  af  Kam- 
meraterne kaldt  „Danmarks  Skraalehals". 

Et  mere  ædelt  og  varmt  Hjertelag  end  Schrams 
har  jeg  sjældent  truffet. 

Den  store  Orgelmester,  Professor  Matthison- 
Hansen  og  Robert  Watt  er  jeg  ogsaa  meget 
skyldig.    Jeg  hidsætter  her  Watts  Autograf. 


CAS1N0. 

arusliike  II 

Robert  Watts  Facsimile. 

Komponisten,  Forfatteren  og  Musikpædagogen 
CharlesKjerulf  kom  jeg  til  at  arbejde  sammen 
med  i  Casino.  Allerede  i  1884  havde  Direktør  Au- 
gustRasmussen  anmodet  Ch.  K.  om  at  bearbej- 
de og  oversætte  den  store  Operette  „Donna  Juanita" 
af  Suppe.  Da  jeg  havde  hele  den  musikalske  Indstu- 
dering ved  Teatret,  havde  vi  meget  at  konferere  om. 

Det  var  mig  en  sand  Glæde  at  arbejde  sammen  med 
den  unge,  musikbegejstrede  Mand,  som  mangen  Gang 
hjalp  mig  i  mit  store,  anstrengende  Arbejde,  ved  at 
tage  enkelte  af  Solisterne  hjem  til  sig  og  gennemgaa 
deres  Partier,  medens  jeg  havde  fuldt  op  at  gøre  med 
Kor,  Orkester  og  Skuespillerne.  Det  skylder  jeg  ham 
megen  Tak  for.  Men  ogsaa  som  Ven  og  Anmelder  har 
han  utallige  Gange  vist  mig  Sympati  og  opmuntret 
mig  i  mange  brydsomme  Stunder.  Ved  mit  Jubilæum 
i  1914  skrev  han  følgende  Artikel  i  „Politiken" 
af  20.  Februar  1914: 

Carl  Gottscbalksen,  denne  meget  kendte 
og  folkekære  Musikdirektør  fylder  i  Dag  60  Aar. 

Mange  „petif-vittig  Medarbejder  kalder  ham 
„Callemand",  og  tror,  de  har  frit  Slag  paa  ham. 
Heldigvis  er  Carl  Gottschalksen  saa  overlegen  og 
klog,  at  han  smilende  trykker  deres  Haand  til  Tak. 

Lad  det  for  en  Gangs  Skyld  blive  sagt  af  En,  der 
kender  Gottschalksen  fra  mange  Aars  Tjeneste  og 
Samarbejde  i  Casino  —  han  er  langt  —  langt  bedre 
end  sit  Rygte. 

Det  er  ikke  for  intet,  at  der  altid  har  været  noget 
blændende  sort  over  C.  G.,  noget  ungarsk  —  for  der 
var  altid  noget  zigeuneragtigt  over  hans  Person  og  i 
den  Musik,  han  komponerede  og  dirigerede.  Nogen 
stor  og  fin  Musiker  gør  han  vist  ikke  Krav  paa  at 
være.  Men  en  klog  og  beskeden  Mand,  der  holdt  sig 
indenfor  sine  naturlige  Enemærker. 

Han  er  en  Mand  med  Temperament  og  en  Musiker 
med  Fart  i,  han  har  Aandsnærværelse  og  Slagfærdig- 
hed paa  Dirigentpladsen,  og  altid  er  der  Musikglæde 
over  ham.  Mange  „fine"  Dirigenter  maatte  ønske  sig 

adskillige  Unzer  af  Carl  Gottschalksens  Musikblod. 
Han  er  baade  klog  og  beskeden  og  forresten  noget  af 
en  Filosof;  ivrig  Bogelsker  og  Bogsamler,  selv  om 
han  til  Tider  kan  være  ret  lapset  klædt. 

Naar  det  kommer  til  Stykket,  har  Carl  G  o  1 1- 
schalksen  sikkert  flere  Kundskaber  og  mere  Ver- 
denserf åring  end  alle  de  andre  tilsammen  —  der  tror 
at  kunne  svinge  Pisken  over  hans  sorte  Hoved. 

C  h.  K. 


Efter  Attentatet  paa  Konseilspræsident  Estrup, 
blev  der  afholdt  en  stor  Folkefest  i  Casino.  Jeg  kom 
da  til  at  tale  med  de  tre  Ministre,  Estrup,  Jacob 
Scavenius  og  Ravn. 

Estrup  var  meget  afmaalt,  høflig,  smilende  og 
korrekt,  medens  derimod  Marineminister  Ravn  var 
meget  jævn  og  folkelig,  med  en  Sømandsvits  paa 
Læben. 

Størst  Glæde  havde  jeg  dog  af  at  tale  med  Kultus- 
minister Jacob  Scavenius,  en  meget  smuk 
Mand  med  en  elegant  Holdning  og  et  martialsk,  hvidt 
Overskæg.  Med  et  lunt  Blik  spurgte  han  mig,  om  vi 
ikke  kunde  spille  den  bekendte  Melodi : 

„Ned  med  Estrup,  Scavenius  og  Ravn! 
Vi  vil  ingen  revnet  Grundlov  ha'  i  Kongens  Kjøben- 

havn!" 

Den  gik  paa  Melodien:  „Oh,  Suzanne"  og  var  en 
Smædevise,  Oppositionen  sang  i  disse  Firsernes 
Kampaar. 

Ministeren  var  naturligvis  dekoreret  med  et  Utal 
af  Ordner.  Men  han  bar  aldrig-  andet  end  Danne- 
brogordenens Sølvkors,  fordi,  som  han  selv  sagde: 
„Det  Kors  fik  jeg  i  Krigen  i  64,  og  det  kan  jeg  bære 
med  Stolthed". 

Ja,  hvor  havde  han  Ret!  Dennebrogsmændenes 
Hæderstegn  paa  denne  udmærkede  og  hjertensgode 
Mands  Bryst  —  det  var  velfortjent. 


Fra  Bameaarene  erindrer  jeg,  at  mange  af  Dati- 
dens Musikere  kom  hjem  til  Fader,  blandt  andre  de 
tre  Pianolærere  Anton  Ree,  Edmund  Neu- 
p  e  r  t  og  W  i  n  d  i  n  g. 

Anton  Ree  var  en  ganske  lille  Mand  med  et 
markeret,  skægløst  Ansigt. 

Edmund  Neupert  var  en  stor,  flot  Nord- 
mand med  tilbagestrøget  sort  Haar  og  kulsort  Mou- 
stache. Han  gik  om  Sommeren  altid  med  Fløjlsjakke 
og  en  vældig  Bulehat.  Han  var  en  fuldstændig  Virtu- 
os paa  Klaveret  og  var  vist  Lærer  for  de  kongelige 
Børn. 

Den  unge  Komponist  G 1  æ  s  e  r  var  meget  f  a'cnt- 
fuld,  men  skal  have  været  en  overordentlig  gemytlig 
og  levelysten  Herre.  Han  fik  det  Ankerske  Legat,  der 
som  bekendt  pligter  til  en  større  Udenlandsrejse. 

Faders  bedste  Ven,  Kapelmusikus  Lanzsky 
(den  Ældre),  kom  en  Dag  hjem  til  os  og  fortalte,  at 
G 1  æ  s  e  r  ikke  var  kommet  længere  end  til  Skovs- 
hoved, og  der  skulde  han  have  soldet  hele  Legatet  op 
sammen  med  Fiskerne. 

Da  Tivolis  Stifter,  Carsten  se  n,  blev  Uvenner 
med  Tivolis  Bestyrelse,  oprettede  han  et  stort  Som- 
mer-Etablissement i  Frederiksberg  Allé:  „Alham- 
b  r  a".  Hér  var  der  tre  Musikdirektører.  I  Koncertsa- 
len dirigerede  Krigsraad  C  h  r  i  s  t  r  u  p  og  i  det  kæm- 
pestore Teater  J.  P.  Hansen.  Sidstnævnte  rejste 
en  skønne  Dag  fra  Kjøbenhavn,  bortførende  en 
ung  Balletdanserinde  fra  Lanners  Balletselskab, 
som  optraadte  paa  Alhambra.  Senere  blev  han  Mili- 
tær-Kapelmester i  London. 

Den  tredie  Dirigent  var  C  a  s  t  e  1 1  a  (for  Horn- 
musiken) . 

I  Tredseme  og  Halvfjerdserne  var  Professor 
P  a  u  1 1  i  Kapelmester  i  det  kgl.  Teater,  en  fremragen- 
de Musiker,  der  komponerede  udmærket  Balletmusik 
(f .  Eks.  hans  brillante  Tarantelle  i  Napoli) . 

Om  gamle  P  a  u  1 1  i  fortælles  mange  smaa  harm- 
løse Anekdoter.  Han  havde  det  bedste  Hjerte  og  vil- 
de saa  gerne  gøre  alle  tilpas. 

Naar  en  af  Kapellisteme  ved  en  Prøve  gik  hen  til 
ham  for  at  bede  sig  fri,  fik  han  altid  Lov  at  gaa.  Hans 
Godmodighed  blev  ofte  misbrugt.  Følgende  Replik 
viser  det  bedst:  „Tillader  Hr.  Kapelmesteren,  at  jeg 
maa  forlade  Prøven  et  Kvarter?  Jeg  skal  give  en 
Time!" 


I  Begyndelsen  af  Tredseme  kom  en  Violoncellist 
Germann  (ogsaa  i  det  kgl.  Kapel)  orte  hjem  til 
os  og  spillede  Kvartetter  med  Fader  og  Brødrene 
Holm  (ligeledes  fra  Kapellet) .    Det  blev  senere  for- 

talt  mig,  at  nævnte  Germann  skulde  have  faaet  sin 
Afsked  paa  Grund  af  en  meget  kaad  Streg :  En  Aften, 
da  Ouverturen  i  det  kgl.  Teater  skulde  begynde,  var 
samtlige  Strygeres  Buer  indsmurt  i  Svinefedt!  Ta- 
bleau ! 


Balduin  Dahl  var  en  meget  flot  og  repræsen- 
tativ Dirigent  —  han  havde  i  al  Fald  en  udmærket 
Musikerstab  med  sig.  Han  var  sikkert  ikke  nogen 
fremragende  Musiker,  men  hans  Repertoire  var  alde- 
les fortrinligt,  bestandig  anskaffede  han  Nyhe- 
der fra  Udlandet  til  Tivoli.  I  Begyndelsen  af  Firser- 
ne spillede  jeg  i  Tivolis  Koncertsal  til  alle  Lørdags- 
Symfonierne.  Det  var  meget  interessant  at  lære  alle 
Nyhederne  at  kende. 

Den  udmærkede  Violinist  Nicolaj  Hansen, 
senere  mangeaarig  Musikdirektør  i  Folketeatret,  var 
i  denne  Periode  Koncertmester  hos  Balduin  Dahl. 
Nicolaj  Hansen  blev  i  Aarenes  Løb  bekendt 
som  en  af  vore  allerførste  Instrumentatorer  og  utal- 
lige er  de  Orkesterværker,  han  har  arrangeret  for 
saavel  større  som  mindre  Orkestre.  Ogsaa  som  Kom- 
ponist er  han  velbekendt. 

Af  andre  "Koncertmestre  i  Koncertsalen  mindes 
jeg  Hildebrandt,  Hindsberg  (den  nu  saa 
bekendte  Klaverfabrikant) ,  Sofus  Stockmarr, 
Chr.  Jensen,  Hemme,  Marius  Hansen  og 
Bartholdy  (nu  kgl.  Kapelmusikus) . 

Balduin  Dahls  Virksomhed  i  Tivoli  endte 
temmelig  brat. 

Feltmarchal  Moltke  var  kommet  paa  et  Som- 

merbesøg  til  Kjøbenhavn,  og  en  Aften  besøgte  han  Ti- 
volis Koncertsal. 

Da  B  a  1  d  u  i  n  saa  Moltke  træde  ind,  gav  han 
pludselig  Orkestret  Ordre  til  at  spille:  „Heil  Dir  im 
Siegeskranz".  Samme  Aften  var  der  ingen,  der  tog 
Anstød  deraf,  men  Dagen  efter  blev  der  et  Postyr  i 
Pressen  og  blandt  Tivolis  Publikum.  Dahl  blev  pe- 
bet ud  efter  alle  Kunstens  Regler.  Masser  af  Studen- 
ter stillede  sig  op  ved  Tivolis  Indgang  for  at  geleide 
ham  hjem  under  Piben,  Haansord  og  korporlige  Trus- 
ler. Da  dette  havde  gentaget  sig  flere  Aftener,  blev 
Politiet  posteret  mandsstærk  i  Koncertsalen,  og  flere 
Anholdelser  blev  foretaget.  Der  blev  opslaaet  Politi- 
forbud mod  at  pibe  og  demonstrere  under  Orkestrets 
Musiknumre,  men  efter  hvert  Nummer  lød  den  mest 
infernalske  Pibekoncert.  Tivoli  maatte  tilsidst  enga- 
gere en  Pianist  L  e  s  e  r  til  straks  at  tage  fat  paa  Kla- 
veret, naar  Orkestrets  Musiknumre  var  afsluttet. 

Efterhaanden  tabte  Demonstrationen  sig  i  Styrke, 
men  Dahl  maatte  dog  hver  Aften  efter  endt  Koncert 
lade  sig  ro  i  en  Baad  over  Tivolisøen  til  Volden  ved 
Filosofgangen  af  Frygt  for  at  lide  Overlast  af  den 
stadig  oprørte  Hob  ved  Indgangsporten  ud  til  Vester- 
brogade. 

Efter  denne  Episode  blev  der  udstedt  følgende 
Parole  til  samtlige  Dirigenter  i  Tivoli : 

„Det  forbydes  Tivolis  Musikdirigenter  at  lade  Or- 
kestrene spille  udenlandske  Nationalsange  udenfor 
det  aftenlige  Program.  Ved  særlige  Tilfælde  maa  Di- 
rektionens Tilladelse  først  indhentes." 

Den  staar  endnu  ved  Magt. 

Denne  Bagatel  blev  imidlertid  BalduinDahls 

Knæk.  Nogle  Aar  efter  blev  han  alvorlig  syg,  og  Syg- 
dommen tog  Fart  og  endte  med  Døden. 

En  af  mine  allerældste  Orkestermusikere  fra  Ca- 


Kantor  MATTHISON-HANSEN. 

sino  var  Kantor  M  a  1 1  h  i  s  o  n-H  anse  n,  som  jeg 
tidligere  har  omtalt.  Han  er  nu  højt  over  de  Firs,  og 
næsten  daglig  hilser  jeg  paa  ham  paa  hans  smaa 
Spadsereture  i  Frederiksberg  Allé.  En  elskelig  Mand 
af  den  gamle  berømmelige  Musikerslægt.     I  mange 


En  glad  Musikants  Dagbog. 


16 

Aar  var  han  Lærer  paa  Hærens  Elevskole  paa  Frede- 
riksberg Slot.  KongFrederikden8de  hædre- 
de ham  med  Ridderkorset  af  Dannebrog1. 

To  andre  fortræffelige  Musikere  skal  ogsaa  erin- 
dres her  nemlig  Violoncellisten  Robert  Ohlen- 
d  o  r  f  f ,  som  var  i  mit  Orkester  i  Finland.  Han  er  nu 
Musikdirektør  i  „Osborne"  Koncertsal.  Endvidere 
den  udmærkede  Pianist  Dominico  Variali, 
som  jeg  spillede  sammen  med  i  Midten  af  Halvfjerd- 
serne i  „Valhalla",  nu  „Osborne". 


TREKQNGER  MARCHEN. 
ET  VIOLINGENI.  EPILOG. 


I  Anledning  af  Trekongermødet  i  Malmø  1915  kom- 
ponerede jeg  en  Festmarch  (Trekonger-Mar- 
chen), hvori  jeg  havde  indflettet  Brudstykker  af  de 
tre  nordiske  Rigers  Nationalsange.  Festmarchen  blev 
spillet  i  Stockholm,  Christiania  og  hér.  KongChri- 
s  t  i  a  n  gjorde  mig  den  Ære  at  modtage  min  Kom- 
position og  udtalte  for  mig  sin  Glæde  over  den. 


Til  mine  kæreste  Erindringer  hører  de  utallige 
Gange,  jeg  har  spillet  for  den  store  Masse,  et  Publi- 
kum, i  den  mest  folkelige  Betydning. 

Straks  ved  Verdenskrigens  Udbrud  var  Arbejds- 
løsheden i  Kjøbenhavn  meget  stor.  For  at  adsprede 
og  underholde  de  Arbejdsløse  blev  der  næsten  hver 
Uge  afholdt  Koncerter  og  Foredrag. 

Jeg  blev  opfordret  til  at  spille  med  Nationals  Or- 
kester ved  flere  af  disse  Aftenunderholdninger.  Saa- 
ledes  spillede  vi  en  Gang  i  Festsalen  i  Rømersgade. 
En  anden  Gang  dirigerede  jeg  paa  Enghavevejen  i 
Forsamlingshuset  —  begge  Steder  for  overfyldt  Hus 
og  under  mægtig  Begejstring.  De  smukkeste  Minder 
har  jeg  dog  fra  Forsamlingsbygningen  i  Rantzaus- 
gade  og  fra  en  Søndag  Eftermiddag  i  Falkoner  Alléen 
i  Folkets  Hus.   Her  spillede  jeg  nogle  Violin-Soloer  og 

kgl.  Skuespiller  Henrik  Malberg  oplæste  nogle 
jydske  Historier.  Efter  at  jeg  havde  spillet  et  Par 
Numre  og  endnu  flere  Dacapoer,  kom  en  gammel, 
graaskægget  Arbejder  hen  til  mig  og  bad  mig  høfligt, 
om  jeg  ikke  vilde  spille  „S  æter  jentens  Søn- 
dag" af  O  1  e  B  u  1 1  — :  „For  jeg  skal  sige  Dem,  Hr. 
Gottschalksen,  min  gamle  Mutter,  som  sidder 
der  henne,  er  født  i  Norge.  Ja,  der  blev  jeg  nu  gift 
med  hende  for  tredve  Aar  siden  og  —  ja,  dengang 
var  min  Jente  baade  ung  og  smuk.  Nu  kniber  det  med 
Benene  og  forresten  Øjnene  ogsaa,  men  Ørerne  er  go- 
de nok;  derfor  længes  hun  efter  at  høre  sit  Hjem- 
lands Melodi." 

Behøver  jeg  at  sige,  at  jeg  opfyldte  den  gode 
Mands  Ønske.  Min  Akkompagnatør  sagde  mig,  at  jeg 
aldrig  havde  spillet  „S  æter  jentens  Søndag" 
med  saa  megen  Varme  og  Inderlighed  —  ja,  han  brug- 
te Ordet:  Toneskønt. 

Under  hele  Spillet  havde  jeg  ikke  Øjnene  fra  de 
to  Gamle.  Da  jeg  saa,  at  Konen  tog  sine  Briller  af  og 
førte  sit  Lommetørklæde  op  til  Øjnene,  blev  jr.g  saa 
inspireret,  at  jeg  fuldstændig  gav  mig  hen  i  den  dej- 
lige Melodi  og  sluttede  af  med  et  hendøende  Pianis- 
simo. 

Der  blev  et  Øjebliks  Dødsstilhed  i  Salen,  og  der- 
efter —  ja,  min  Beskedenhed  forbyder  mig  at  omtale 
den  Hyldest,  dette  umiddelbare  Publikum  beredte 
mig. 


En  morsom  Episode  indtraf  for  er.  halv  Snes  Aar 
siden. 

„Politiken"  havde  indbudt  til  en  Afstemning 

om,  hvem  der  kunde  anses  for  at  høre  til  de  ti  mest 
kendte  Mænd  i  Kjøbenhavn.  Listen  følger  her: 

1     Brygger,  Dr.  phil.  C.  Jacobsen  802 

2.  Kong  Frederik    801 

3.  Direktør  Frederik  Jensen   793 

4.  Skuespiller  Martinius  Nielsen    747 

5.  Dir.  Carl  Gottschalksen    747 

(mærkeligt  Træf!) 

6.  Flyveren  Nervø    712 

7.  Provst  H.  M.  Fenger   700 

8.  Dir.  Thomas  S.  Lorenzen    693 

9.  Skuespiller  Johannes  Poulsen    680 

10.     Etatsraad  Bestie     624 

Derefter  havde : 

Prins  Gustav     623 

(altsaa  kun  én  mindre  end  Hr.  Bestie). 

Dir.  Peter  Nansen    572 

Etatsraad  Lorck      562 

Kapt.  Weiss 533 

Dir.  Mantzius     470 

Folketingsmand  Sabroe     469 

Etatsraad  Hans  Just    466 

Redningsf  alken      413 

Filosof  en  udenfor  Industrikaféen  407 

Forfatteren  Herman  Bang  389 

Sangeren  Frederik  Brun     352 

Skuespiller  Stribolt 319 

Under  300  Stemmer  havde  dernæst  Dir.  Anders 

Jensen,  Red.  Georges  Grøn,  Kmh.  Rothe,  Forf.  Har. 
Raage,  Konseilspræsident  Klaus  Berntsen,  Sangeren 

Herold,  Dr.  Krak,     Hofbogtrykker  Fr.  Bagge,  Dir. 

Frants  L.  Olsen,  Konferensraad  Heide,  Landstings- 
mand Herman  Trier,  Kmh.  Otto  Scavenius,  Dr.  Louis 
Fraenkel,  Dir.  Lorry  Feilberg  og  Folketingsmand  J.  C. 
Christensen. 

De  mest  bekendte  af  mine  dengang  populære  Kom- 
positioner var :  K  a  v  a  1 1  e  r  i  e-S  c  h  o  1 1  i  s  c  h,  S  t  u- 
dente  r-R  heinlånder,  Bananer,  Gardens 
Pris,  Chantecle  r-S  chottisch,  Artille- 
r  i  e-S  chottisch. 

Jeg  hidsætter  et  Par  Avisudklip. 

Landeplage. 

Vi  har  modtaget  den  i  Sandhed  rædselsvækkende 
Efterretning,  at  Carl  Gottschalksen  i  Øjeblikket  gaar 
og  komponerer  paa  en  ny  Melodi.  Meddelelsen  traf  os 
ganske  uforberedt  og  havde  en  frygtelig  Virkning 
paa  os.  Vi  blegnede  og  førte  Haanden  til  Panden.  Med 
et  Silketørklæde  aftørrede  vi  de  Sveddraaber,  der  per- 
lede paa  vor  Pande,  og  vi  drak  vor  Whisky-Sjus  ud  i 
et  Drag. 

Det  er  desværre  altfor  sandt.  Siden  Successen  med 
Kanarief  uigle  vi  sen  har  Carl  Gottschalksen  været  fast 
bestemt  paa  at  ville  skrive  en  Melodi,  der  vilde  gøre 
Folk  endnu  mere  rundtosset  end  Kanariemelodien 
formaaede  det. 

Callemand  har  arbejdet  hele  Vinteren  med  Melo- 
dien. "Han  har  været  nede  i  Pyrenæerne  og  oppe  paa 
Spitzbergen  for  at  gøre  Studier,  og  har  overhovedet 
gjort  et  mægtigt  Forarbejde. 

Men  nu  kommer  den  som  sagt. 

Gottschalksen  har  selv  fundet  paa  Navnet.  Den 
skal  Gud  døde  mig  hedde:  Carl  Gottschalksens  Lan- 
deplage. 

Det  er  det,  vi  har  sagt :  Gottschalksen  er  sgu'  den 
mest  durkdrevne  af  os  alle  sammen. 


Interview. 

—  Vi  spillede  den  første  Gang  i  Søndags,  og  i  Dag 
er  den  udkommet.  Jeg  vil  ærligt  talt  tilstaa  for  Dem, 
at  jeg  selv  ikke  tillægger  disse  flagrende  Døgn-Kom- 
positioner ringeste  kunstnerisk  Værd.  Men  desto  stør- 
re er  den  rent  økonomiske! 

Jeg  solgte  i  sin  Tid  Musiken  til  „Gutter  om  Bord" 
for  20  Kr.  og  var  glad  til.  Men  man  bliver  jo  klogere 
med  Aarene.  Og  hvad  nytter  det,  f ';  jeg  kommer  op 
til  Wilh.  Hansen  f.  Eks.  med  min  Koncert-Ouverture 
„Danmark"?  „Kære  Gottschalksen!"  siger  man  til 
mig,  „det  koster  os  Hundreder  af  Kroner  at  udgive 
den !  Nej,  kom  med  en  ny  Schottish !"  Man  bebrejder 
jo  ogsaa  af  og  til  Paul  Lincke,  at  han  intet  kender  til 
den  „finere"  Musik.  Og  saa  svarer  han  regelmæssig : 
„Men  jeg  kender  mine  Berlinere!"  Paa  samme  Maade 
kunde  jeg  sige:  „Jeg  kender  mine  Københavnere!" 

Lincke  sagde  forøvrigt  selv  til  mig,  at  jeg  vist  var 
den  eneste  herhjemme,  der  kunde  gøre  sligt.  „De  har 
jo  Københavner-Humør  og  samtidig  den  melodiøse 
Aare,  der  aldrig  bliver  banal ! ! " 

—  Hvornaar,  hvorledes,  under  hvilke  Omstændig- 
heder komponerer  De  ? 

—  Naar  jeg  trænger  til  Penge ! 

Utallige  Gange  er  jeg  blevet  kopieret  paa  Scenen. 
Jeg  har  altid  moret  mig  kosteligt  over  Skuespillernes 
muntre  Indfald  og  deres  Iagttagelser  af  mine  daglige 
Vaner  og  ubevidste  Smaatræk.  Her  er  et  lille  Udklip 
Om  Lauritz  Olsens  morsomme  Gengivelse  af 
min  Ringhed: 

Scala. 

Februars  Fornyelse  af  Programmet  er  for  „Den 
Traadløse"s  Vedkommende  ekstra  Sange  af  Dagmar 
Hansen  Heinemann  og  en  morsom  Præsentation  af  Ti- 
volis Harmoniorkesters  nye  Dirigenter.  Skuespiller 
Hjorth  Clausen  foretager  Præsentationen.  Den  første 
ved  Nodepulten  er  Musikdirektør  Krause,  fremstillet 
af  Henriques.  Den  var  nejs,  og  ikke  mindre  pudsigt 
virkede  Schrøders  Fremstilling  af  Musikdirektør 
Neumann.  Men  allerbedst  var  dog  Lauritz  Olsen  som 
Carl  Gottschalksen,  som  først  fra  Scenen,  omgivet  af 
den  kvindelige  Livgarde,  holdt  en  lille  Tale  til  „de 
gamle  Drenge"  og  derefter  dirigerede  en  af  sine  po- 
pulære „Scottish". 

Det  Bifald,  der  3  Gange  tvang  Lauritz  Olsen  til 
da  capo,  gjaldt  sikkert  ogsaa  den  Gottschalksen'ske 
Københavnermuse,  og  det  er  hævet  over  al  Tvivl,  at 
af  samtlige  Musikdirektører  i  Kongeriget  Danmark 
kan  Tivoli  ikke  finde  en  mere  populær  Mand  end  Cal- 
lemand. 


En  Dag  ringer  det  paa  Døren  hjemme  i  Pilealléen, 
og  et  ganske  ungt  Menneske  staar  udenfor  med  en 

Violinkasse  under  Armen.  Han  vilde  da  saa  gerne 
tale  med  Kapelmesteren. 

Jeg  ser,  at  han  er  meget  bleg,  temmelig  daarlig 
klædt,  en  lille,  tynd  Jakke,  Benklæder  med  Fryndser 
forneden.  Jeg  lægger  Mærke  til,  at  han  ingen  Over- 
frakke har  paa,  skønt  vi  er  midt  i  November  Maaned. 

Han  vilde  gerne  have  Lov  til  at  spille  et  Nummer 
for  mig,  for  muligvis  at  f aa  en  Attest  med  et  Udsagn, 
der  kunde  hjælpe  ham  til  videre  Uddannelse  hos  en 
af  vore  første  Violinlærere. 

Den  unge  Fyr  spiller  nu  for  mig  et  Stykke  af  R  o- 
d  e  s  Violinkoncert  i  A-moll.  Ved  de  første  Buestrøg 
hører  jeg,  at  han  er  et  absolut  Violintalent.  Min  In- 
teresse stiger,  og  jeg  spørger  ham  ud. 

Naturligvis :  Den  gamle  Historie !  Fattig  —  spiller 
om  Aftenen  nede  i  en  Kælder  i  en  Sidegade  til  Vester- 
brogade. Men  en  velhavende  Mand  vilde  hjælpe  ham 
til  at  studere  videre,  hvis  han  kunde  skaffe  en  At- 
test fra  mig. 

Jo,  med  Fornøjelse.  Jeg  skriver  saa  nogle  Linier, 
hvor  jeg  anbefaler  ham  paa  det  varmeste.  Han  er 
umaadelig  taknemmelig,  og  da  han  skal  til  at  gaa,  si- 
ger jeg  spøgefuldt:  „Ja,  nu  kommer  jeg  en  Aften  ned 
i  Deres  Kælder,  for  at  høre  nogle  flere  Numre  af 
Dem."  Han  bliver  nervøs  og  virrer  med  Hovedet:  Det 
var  vist  ikke  noget  Sted  for  mig.  Men  nu  havde  jeg 
sat  mig  i  Hovedet,  at  jeg  vilde  derned,  og  han  op- 
gav mig  saa  Adressen. 

En  Aftenstund  gaar  jeg  derhen. 

I  den  yderste  Ende  af  Saxogade,  helt  nede  ved 
Sønder-Boulevard,  standser  jeg  ved  at  høre  en  Violins 
klagende  Toner  fra  en  oplyst  Kælderhals. 

Jeg  betænker  mig  lidt  —  indbydende  saa  det  just 
ikke  ud  —  men  hvad  —  Du  er  da  et  Mandfolk !  —  og 
gaar  derned. 

En  Em  af  Spiritus  og  skrækkelig  Tobak  slaar  mig 
i  Møde.  Bordene  er  næsten  alle  optaget,  og  højrøstet 
Banden  og  raa  Kvindelatter  blander  sig  med  Kalden 
paa  „Lodvig",  den  opvartende  Cerberus,  en  høj,  svær- 
lemmet Person  i  hvid  Trøje  og  Listesko. 

Denne  blegfede  Herre  betyder  mig,  at 'et  lille  „re- 
serveret" Bord  er  ledigt  til  mig  helt  henne  ved  „Or- 
kestret". 

Ganske  rigtigt :  Derhenne  sidder  min  unge  Prote- 
gé og  en  Pianist  med  en  lidt  lilla-anløbet  Næse. 

Støjen  i  Lokalet  er  blevet  noget  mindre.  Jeg  op- 
fatter Lyde  som :  „Callemand!"  og  undertrykt 
Fnisen  af  Pigerne.  Stadig  raabes  der:  „Lodvig"  !  en 
halv  Kaffe!  Tre  halve  Kaffe!"  Jeg  spørger  nysgerrigt 
Violinisten,  hvad  en  halv  Kaffe  betyder.  Han  forkla- 
rer mig,  at  det  er  en  Kop  halv  Kaffe  og  halv  Brænde- 
vin eller  Kognak. 

Violinisten  vil  jo  gerne  spille  noget  ordentligt  for 
mig,  og  han  vælger  Johan  Svendsens  Roman- 
ce. Med  Akkompagnementet  kneb  det  jo  af  og  til, 
men  den  lillanæsede  klarede  det  saa  nogenlunde.  De 
sluttede  da  i  al  Fald  paa  samme  Tid. 

Atter  fik  jeg  det  Indtryk,  at  Violinisten  var  et  ab- 
solut Violintalent,  og  at  han  maatte  væk  fra  disse 
Omgivelser. 

Det  højtærede  Publikum  har  imidlertid  ikke  den 
samme  Opfattelse,  som  jeg.  Nu  kommer  der  en  halv- 
fuld Person  med  Chauffør-Kasket,  tre  Flaskebajere 
under  den  ene  Arm  og  en  Kop  The  i  den  anden  Haand, 

gaaende  op  til  Musiken.  Idet  han  stiller  samtlige  Øl- 
ler op  paa  Klaveret  til  Pianisten  (paa  Gulvet  staar  al- 
lerede en  halv  Snes  tomme),  rækker  han  min  unge 
Ven  Theen:  „Værsgod,  Spillekant!     De  kan  jo  ikke 


LILI  OOTTSCHALKSEN. 


taale  en  Mandebajer".  Da  han  skal  gaa  tilbage,  siger 
han  min  Sandten:  „Lad  os  nu  faa  en  af  Callemands 
de  stærke!"  og  under  Hyl  og  Tramp  spilles  Studenter- 
Rheinlånder. 

Efter  en  to,  tre  Dacapoer  lister  jeg  mig  langsomt 
ud  af  Lokalet, 

Da  jeg  kommer  op  paa  Gaden  og  trækker  Vejret 

lidt  efter  den  Dosis,  kommer  to  Kammeschukker  hur- 
tigt op  fra  Kælderen,  og  med  Sixpencen  i  Haanden  an- 
moder de  Hr.  Kapelmesteren  om  25  Øre  til  Nattelogi. 
Deres  Ansigter  er  saa  gemytlige  og  forsorne,  at  jeg 
allerede  er  ved  at  tage  min  Portemonnæ  frem,  da  plud- 
selig den  høje,  svære  Opvarter  kommer  springende  op 

af  Trappen,  griber  fat  i  den  ene  af  „Herrerne"  og  si- 
ger: „Tag  Dig  i  Agt,  Ferdinand!  Ingen  Fiduser  her, 
.ellers  vanker  der  paa  Tuden.  Kan  I  ikke  se,  at  det  er 
Callemand!" 

De  fik  nu  alligevel  deres  25-Øre  og  forsvandt  saa 
skyndsomst  i  Taagen. 

Denne  Tildragelse  skete  for  en  halv  Snes  Aar 
siden. 

Den  unge  Musiker  er  nu  Koncertmester  i  Udlan- 
det ved  et  stort  Operaorkester.  Jævnlig  skriver  han 
til  mig  og  ytrer  sin  Taknemmelighed  over  den  lille 
Anbefaling,  som  bevirkede,  at  hans  Uddannelse  blev 
fuldført. 

KAREN  ANNE-LISE. 


Nu  lidt  om  mine  kære  Børn. 

Min  yngste  Datter  Lili  debuterede  som  Skue- 
spillerinde paa  Sommerlyst  Teater  1914  og  gjorde 
megen  Lykke. 

Mine  to  Sønner  Aage  og  Carl  virker  begge  som 
Musikdirektører. 

Derimod  gik  mine  to  Børn,  Ellen  og  Kai,  ikke 
den  tornefulde  Kunstnervej.     Kaj   er  velmeriteret 


Lille  Mo'er. 

Handelsmand,  Repræsentant  for  et  stort  Firma.  Min 
ældste  Datter,  E 1 1 e  n,  er  nu  gift  og  hjemfaren  og  har 
to  dejlige  smaa  Piger,  Tove  og  Lili,  som  kappes 
om  at- være  søde  mod  deres  Papa-Bedstefader. 

Naar  jeg  nu  ser  tilbage,  synes  jeg,  at  mit  Liv  har 
været  rigt  paa  Oplevelser  og  Lykke  ved  mit  Arbejde 
i  Musikens  Tjeneste.  Skønt  jeg  ikke  har  kunnet  sam- 
le Mammon,  maa  jeg  sande  H.  C.  Andersens  be- 
rømte Vismandsord:  „Tilfredshed  og  godt  Humør  er 
dog  den  bedste  Lykke  i  Verden." 

Mange  og  store  Forandringer  er  foregaaet  i  mit 
Familieliv  i  de  senere  Aar,  men  disse  Begivenheder 
ligger  altfor  nær  paa  til  at  skildres  nu. 

Dog  her  til  Slut  et  Billede  af  mit  yngste  Opus 
—  min  lille  Solstraale  —  min  Karen  Ann  e-L  i  s  e 
og  hendes  lille  Mor. 

Og  hermed  slutter  „En  glad  Musikants  Dagbog." 

